လူသားအားလုံးအတွက်: June 2010\nဟောလီးဝုဒ်မင်းသမီးဘ၀ကို စွန့်လွှတ်နိုင်ရှိကြောင်း အန်ဂျလီနာဂျိုလီပြောကြား\nဟောလီးဝုဒ် ရပ်ဝန်းတွင် အအောင်မြင်ဆုံး မင်းသမီးတစ်ဦးအဖြစ် ရပ်တည်နေမှုကို စွန့်လွှတ်ရန် အခြေအနေများ ရှိနေကြောင်း အန်ဂျလီနာဂျိုလီက ပြောကြားလိုက်သည်။ မင်းသားဘရတ်ပစ်တ်နှင့်အတူ ဟောလီးဝုဒ်၏ ရွှေရောင်စုံတွဲအဖြစ် နာမည်ကြီးနေသည့် ဂျိုလီက သားသမီးများအတွက် မိခင်တစ်ဦးအဖြစ် ပိုမိုအချိန်ပေးရန် သရုပ်ဆောင်အလုပ်ကို အပြီးစွန့်လွှတ်သွားရန် ဖြစ်လာနိုင်ကြောင်း ယခုလ မျက်နှာဖုံးရှင်အဖြစ် ပါဝင်ခဲ့သည့် Vanity Fairမဂ္ဂဇင်းသို့ ပြောကြားခဲ့သည်။\n“ဒီအလုပ်မှာ ကျွန်မပျော်ပါတယ်။ နောက်ပြီးတော့ အဆင့်အတန်းမြင့်မြင့်လည်း နေရာတစ်ခု ရထားပြီးပါပြီ။ ဒါပေမယ့် ကျွန်မအကြာကြီးတော့ ဟောလီးဝုဒ်မှာ ဆက်ရှိမယ် မထင်ဘူး”ဟု ဂျိုလီကဆိုသည်။ သူမသည် ယမန်နှစ်ကလည်း သားသမီးများအတွက် အနုပညာသည်ဘ၀ကို ကျောခိုင်းရန် စဉ်းစားနေမိကြောင်း ဖွင့်ဟခဲ့ဖူးသည်။ ဂျိုလီသည် The Curious Case of Benjamin Buttonမင်းသား ပစ်တ်နှင့် မွေးစားကလေး (၃)ဦးအပါအ၀င် သားသမီး(၆)ဦး ရရှိထားသည်။ အသက်(၃၅)နှစ်ရှိ ဂျိုလီသည် ပစ်တ်နှင့် တရားဝင် လက်ထပ်ထားခြင်း မရှိသေးသော်လည်း (၂၀၀၅)ခုနှစ်ကတည်းက အတူတွဲနေခြင်းဖြစ်သည်။\nဂျိုလီသည် Vanity Fair မဂ္ဂဇင်းနှင့် အင်တာဗျူးတွင် ကလေးငယ်များအကြောင်းကိုလည်း ပြောပြသွားခဲ့ရာ သူမ၏ သမီးငယ် ရှာလိုသည် ယောက်ျားလေးဆန်ဆန် ၀တ်ဆင်လေ့ရှိပြီး ယောက်ျားလျာလေးတစ်ဦး ဖြစ်လာဖွယ်ရှိကြောင်း မှတ်ချက်ပြုခဲ့သည်။ “အသက်(၇)နှစ်ပဲ ရှိသေးပေမယ့် သိသာပါတယ်။ ရှာလိုက မိန်းကလေး အ၀တ်အစားတွေကို သဘောမကျဘူး။ ကစားရင်လည်း ယောက်ျားလေးတွေလိုပဲ ကြမ်းကြမ်းတမ်းတမ်းနဲ့”ဟု ဂျိုလီကဆိုသည်။ ဂျိုလီနှင့် ပစ်တ်တို့သည် လမ်းခွဲရန် စီစဉ်နေကြောင်း သတင်းများတွင် မကြာခဏ ဖော်ပြခံရလေ့ရှိသော်လည်း ကုလသမဂ္ဂ ကလေးများဆိုင်ရာ နှလုံးလှ သံတမန်အဖြစ် ခန့်အပ်ခံထားရသူ ဂျိုလီက နောက်ထပ်သားသမီးယူရန်ပင် စဉ်းစားနေကြောင်း ပြောကြားသွားသည်။\nPosted by မိုးယံ at 5:29 PM0comments Email ThisBlogThis!Share to TwitterShare to FacebookShare to Pinterest\nဥရောပချန်ပီယံရဲ့ ထိုက်တန်တဲ့အနိုင် (စပိန် ၁-၀ ပေါ်တူဂီ)\nဥရောပချန်ပီယံ စပိန်အသင်းနှင့် ၂၀၁၀ ကမ္ဘာဖလားမှာ ပေးဂိုးလုံးဝ မရှိသေးတဲ့ ပေါ်တူဂီအသင်းတို့ရဲ့ ပွဲကတော့ ပွဲစတယ်ဆိုတာနဲ့ စပိန်အသင်းက ပေါ်တူဂီအသင်းရဲ့ အထနှေးမှုကို အခွင့်ကောင်းယူကာ ဆက်တိုက်ဖိကစားခဲ့ပြီး တောရက်စ်နှင့် ဒေးဗစ်ဗီလာတို့ရဲ့ အပြင်းကန်ချက်တွေကို ပေါ်တူဂီဂိုးသမား အက်ဒွါဒို ပုတ်ထုတ်ကာ ကာကွယ်ခဲ့ရပါတယ်။ ပေါ်တူဂီအသင်းကတော့ စပိန်အသင်းရဲ့ ကစားအားကို မထိန်းနိုင်ဘဲ ခံစစ်သက်သက် ကစားနေခဲ့ရပြီး၊ ပွဲချိန်(၇) မိနစ်မှာ ဗီလာရဲ့ ကန်ချက်ကိုလည်းပေါ်တူဂီဂိုးသမား ထပ်မံပုတ်ထုတ်နိုင်ခဲ့လို့ ပေါ်တူဂီအသင်းသက်သာရာရခဲ့ပါတယ်။ ပေါ်တူဂီအသင်းက စပိန်အသင်းဘက်ကို Counter ကနေပြန်လည်တိုက်ခိုက်ခဲ့ပြီး၊ ပွဲချိန်မိနစ် (၂၀)မှာ တီယာဂိုရဲ့ ကန်ချက်ကောင်းပေမယ့် ကာဆီးလက်စ် ကာကွယ်ပေးခဲ့လို့ ဦးဆောင်ဂိုးနှင့် လွဲခဲ့ပါတယ်။ ဒါ့အပြင် ပေါ်တူဂီအသင်းဘက်က ရော်နယ်ဒိုရဲ့ ဖရီးကစ်ကန်ချက် ဂိုးရလုနီးပါးဖြစ်ခဲ့ကာ၊ အယ်မေးလ်ဒါးလ်၊ တီယာဂိုတို့ရဲ့ ခေါင်းတိုက်ချက်တွေ လွဲချော်ခဲ့လို့လည်း ပထမပိုင်းမှာ နှစ်သင်းစလုံးမှာ ဂိုးမရရှိဘဲ သရေကျနေခဲ့ပါတယ်။\nဒုတိယပိုင်းအစမှာ နှစ်သင်းစလုံးဟာ အပြန်အလှန် ထိုးဖောက်ကစားခဲ့လို့ ပွဲဟာကြည့်ကောင်းခဲ့ပြီး ပွဲချိန် ၅၁ မိနစ်မှာ အယ်လ်မေးဒါးလ် ဘယ်တောင်ပံက တစ်ကိုယ်တော် ဆွဲပြေးပြီးထိုးပေးတာကို ပူယိုးလ် ရှင်းထုတ်နိုင်ခဲ့ပါတယ်။ ပွဲချိန် ၅၈ မိနစ်မှာ စပိန်အသင်းက တောရက်စ်နှင့် ပေါ်တူဂီအသင်းက အယ်မေးဒါးလ်တို့ အစား လောရန်တေးနှင့် ဒန်နီတို့ ၀င်ရောက်ကစားခဲ့ပါတယ်။ တိုက်စစ်အပြောင်းအလဲ လုပ်လိုက်တဲ့အတွက် စပိန်အသင်းဟာ ဂိုးသွင်းခွင့်တွေရခဲ့ပြီး လော်ရန်တေးနှင့် ဗီလာတို့ရဲ့ အားထုတ်မှုတွေ ဂိုးရရှိမှုနီးပါးဖြစ်ခဲ့ပါတယ်။\nဆက်တိုက်ဖိကစားခဲ့တဲ့အတွက် ပေါ်တူဂီခံစစ်ပြာသွားပြီး ပွဲချိန် ၆၃ မိနစ်မှာ ဇာဗီဖနောင့်နဲ့ ထုတ်ပေးတာကတစ်ဆင့် ဗီလာက နှစ်ချက်ဆင့်ပိတ်သွင်းခဲ့လို့ စပိန်အသင်း ဦးဆောင်ဂိုးရခဲ့ပါတယ်။ တစ်ဂိုးရပြီးနောက်ပိုင်း စပိန်အသင်းကပဲ ဂိုးသွင်းခွင့်တွေရခဲ့ပြီး ဗီလာ၊ ရာမို့စ်တို့ရဲ့ ကန်ချက်တွေက်ို အက်ဒွါဒို လက်စွမ်းပြ ကာကွယ်ပေးခဲ့ပါတယ်။ ဒီနေ့ပွဲမှာ စပိန်ကွင်းလယ်က ဇာဗီ၊ အလွန်ဆို၊ အင်နီယေစတာ တို့ခြေစွမ်းပြခဲ့ကြပြီး၊ ပေါ်တူဂီနောက်တန်းက ကော်စတာကလည်း ဒေးဗစ်ဗီလာကို လုံးဝမထိန်းနိုင်ခဲ့ပါဘူး။ (၈၈)မိနစ်မှာ ရီကာဒိုကော်စတာ အနီကတ်ပြ အထုတ်ခံခံရပြီး၊ ဒီအနီကတ်ဟာ စပိန်နောက်ခံလူ ကတ်ဒီဗီလာ ဟန်ဆောင်ကောင်းခဲ့လို့ပါ။ ပွဲပြီးခါနီးမှာ ပေါ်တူဂီတို့ အခွင့်အရေးရခဲ့ပေမယ့် အသုံးမချနိုင်လို့ ချေပဂိုးနဲ့ဝေးခဲ့ရပြီး ၊စပိန်အသင်းကတော့ ကွာတားဖိုင်နယ်ကို တက်ရောက်သွားနိုင်ခဲ့ပါတယ်။ ကွာတားဖိုင်နယ်မှာတော့ စပိန်အသင်းဟာ တောင်အမေရိက အသင်းတစ်သင်းဖြစ်တဲ့ ပါရာဂွေးအသင်းနဲ့ ကစားရမှာဖြစ်ပါတယ်။\nPosted by မိုးယံ at 5:15 PM0comments Email ThisBlogThis!Share to TwitterShare to FacebookShare to Pinterest\nစစ်သားများ ဘလော့ဂ်ရေးသားခြင်းကို တားမြစ်သည့် စည်းကမ်းများ တရုတ်နိုင်ငံတွင် ထုတ်ပြန်\nတရုတ်နိုင်ငံစစ်တပ်ရှိ စစ်သား ၂ ဒသမ ၃သန်းကျော်အား ကိုယ်ပိုင်ဝက်ဘ်ဆိုက်များ ဖန်တီးခြင်း၊ ဘလော့ဂ်ရေးသားခြင်းများ မလုပ်ရန် တားမြစ်သည့် စည်းကမ်းချက်များ ထုတ်ပြန်ခဲ့ကြောင်း ဆင်ဟွာသတင်းဌာနက ဇွန်လ ၂၆ ရက်နေ့တွင် ထုတ်ပြန်ခဲ့သည်။\n"အင်တာနက်မှာ စစ်သားတွေ ဘလော့ဂ်ရေးလို့ မရပါဘူး။ အင်တာနက်က ရှုပ်ထွေးလွန်းပါတယ်။ အွန်လိုင်းကနေ ခြေရာခံတာတွေကို ဟန့်တားဖို့အတွက် ကျွန်တော်တို့ အသင့်အနေအထား ရှိနေသင့်ပါတယ်"ဟု ပြည့်သူ့လွတ်မြောက်ရေးတပ်မတော်၏ နိုင်ငံရေးဌာနမှ Wan Long က ပြောကြားခဲ့သည်။\nစည်းကမ်းချက်သစ်များသည် PLA ၏ ပြည်တွင်းအုပ်ချုပ်ရေး စည်းမျဉ်းများကို ပြင်ဆင်ပြီး ချမှတ်ထားခြင်းဖြစ်သည်။ တရုတ်နိုင်ငံသည် ၀က်ဘ်ဆိုက်ကို အလွန်အမင်း ဆင်ဆာစိစစ်ဖြတ်တောက်မှု စနစ်ကို ပြုလုပ်နေပြီး ညစ်ညမ်းပုံများမှသည် နိုင်ငံရေးဆန့်ကျင်မှုများ ပြုလုပ်မှုများကို တားမြစ်ထားမှုခြင်းကြောင့် Great Firewall ဟုပင် ရည်ညွှန်းထားသည်။ ယခုလအစောပိုင်းတွင် တရုတ်နိုင်ငံက နိုင်ငံတော်လုံခြုံရေးအတွက် အင်တာနက် ဆင်ဆာဖြတ်တောက်မှုကို ကာကွယ်ရန်နှင့် ကမ္ဘာ့ပေါ်တွင် အွန်လိုင်းသုံးစွဲမှု လူဦးရေအများဆုံး နိုင်ငံ၏ မူဝါဒများကို အခြားနိုင်ငံများက လေးစားမှုပြုရန် သတိပေးမှုများ ပြုလုပ်ခဲ့သည်။\nတစ်ချိန်တည်းမှာပင် အစိုးရအဖွဲ့က ၎င်းနိုင်ငံသားများအား ပြည်သူလူထု အခွင့်အရေးများကို သိရှိရန်နှင့် ပါဝင်ခွင့်ရှိသည့် အနေဖြင့် အွန်လိုင်းပေါ်တွင် လွတ်လပ်စွာ စကာပြောဆိုခွင့်ရှိရန် အာမခံချက်ပေးကြောင်း ခိုင်ခိုင်မာမာ ပြောကြားခဲ့သည်။\nတရုတ်နိုင်ငံ၏ ဆင်ဆာဖြတ်တောက်မှုများ၊ ဆိုက်ဘာတိုက်ခိုက်မှုများ ပြုလုပ်ခြင်းများကြောင့် အမေရိကန်နှင့် စကားစစ်ထိုးမှု ဖြစ်ပွားနေသည့်အပြင် အမေရိကန်က တရုတ် (တိုင်ပေ)သို့ လက်နက်များ ရောင်းချမှုနှင့်ပတ်သက်ပြီး တင်းမာမှုများ ဖြစ် နေကြောင်း သိရှိရသည်။\nPosted by မိုးယံ at 5:14 PM0comments Email ThisBlogThis!Share to TwitterShare to FacebookShare to Pinterest\nလူဟာ မျောက်ကနေ ဖြစ်လာတာပါလား\nသပံ္ပအယူအဆ လူဖြစ်လာပုံနှင့် ဗုဒ္ဓဘာသာအရ လူဖြစ်လာပုံကို နှိုင်းယှဉ်နိုင်စေရန် ဆရာတော် ဦးကောဝိဒ( မြိတ်) ဆီမှ ဘာသာရေးရှုဒေါင့်အရ ဖြေထားသော ပို့စ်ကို ပြန်လည်ကူးယူပြီး သိပ္ပံအရ လူဖြစ်လာပုံကို ဖြည့်စွက်ကာ ပြန်လည်ဖေါ်ပြလိုက်ပါတယ်။\nအမေး။အရှင်ဘရား….ကမ္ဘာဦးကာလ လူများဟာ မျောက်ကနေ ဆင်းသက်လာတယ်လို့ ဆိုပါတယ်။ ဗြဟ္မာများ စုတေပြီး ကမ္ဘာဦးကာလ လူလာဖြစ်ပုံကို ဘုရားရှင်ဟောထားတာ ဖတ်ရပါတယ်ဘုရား။ ပဌာန်းတရားတော်မှာက လူတွေ ပဋိသန္ဓေနေပြီးမှ ဖြစ်တယ်လို့လဲ ပြောထားပါတယ်ဘုရား။ ဒါဆိုရင် ကမ္ဘာဦးအစ လူဖြစ်တာနဲ့ နောက်ပိုင်းလူဖြစ်တာ လွဲမနေဘူးလားဘုရား။ တပည့်တော်ဥာဏ်မမီတဲ့အတွက် ဖြေ ကြားပေးတော်မူပါဘုရား။\nအဖြေ။ ။ကမ္ဘာကြီးတည်စကာလ ရသပထ၀ီ မြေဆီ ပေါ်ပြီးတဲ့အခါ ကမ္ဘာပျက်တုန်းက မပါခဲ့တဲ့ ဗြဟ္မာများဟာ အောက်အောက်ဗြဟ္မာ့ဘုံနတ်ဘုံ များကို ရောက်ကြရပါတယ်။ အချို့ ဗြဟ္မာများဟာ လူ့ပြည်မှာ ပဋိသနေ တည်ကြပါတယ်။ ကမ္ဘာဦးကလူများဟာ ဗြဟ္မာ့ပြည်ကစုတေပီး လူလာဖြစ်ကြတာပါ။ မျောက်ကနေတဆင့် လူဖြစ်လာတယ်ဆိုတာ တစ်ထစ်ချပြောလို့မရပါဘူး။ ဘာ့ကြောင့်ဆိုရင် သုံးဆယ့်တစ်ဘုံဘ၀သံသရာ ကြီးထဲ ကျင်လည်နေကြရတဲ့သူတိုင်း မဖြစ်ဖူးတဲ့ဘ၀ရယ်လို့ မရှိဘူးလို့ပါပဲ။(သဂြိုလ်ဘာသာဋီကာ-နှာ၃၂၄)\nနောက်တစ်ခုက ကမ္ဘာဦးအစ ပဋိသန္ဓေနေကြတဲ့လူများနဲ့ နောက်ပိုင်း ပဋိသန္ဓေနေကြတဲ့လူများ မတူကွဲပြားပုံနဲ့ပတ်သက်ပြီး ပြောရ မယ်ဆိုရင်….\nသံသေဒဇ၊ သြပပါတိက၊ အဏ္ဍဇ၊ ဇလာဗုဇ ဆိုပြီးပဋိသန္ဓေ လေးမျိုး ရှိပါတယ်။(သုတ်ပါထေယျ၊သံဂီတိသုတ်ဋီကာ)\nပဒုမ္မာကြာတိုက်၊ ကိုယ်ဝန်အညစ်အကြေး၊ ပန်းမှိုက်ပုပ်၊ ငါးပုပ်၊ရေပုပ်၊ မစင်ပုပ်စတဲ့ စိုစွတ်တဲ့နေရာအရပ်မှာ ဖြစ်တဲ့သတ္တ၀ါများဟာ သံသေဒဇပဋိသန္ဓေ လို့ခေါ်ပါတယ်။\nပဒုမာကြာမှာ ပဋိသနေတည်တဲ့ ပဒုမ၀တီမိဖုရားနဲ့ပေါက္ခရသာတိပုဏ္ဏား၊ ၀ါးလုံးခေါင်းမှာ ပဋိသန္ဓေနေတဲ့ ဝေဠုဝတီမိဖုရား၊ ပဒုမ၀တီရဲ့ သားတော် ၄၉၉ယောက်ဟာ ပဒုမ၀တီမိဖုရားရဲ့ကိုယ်ဝန်အညစ်အကြေးကြောင့် ဖြစ်တယ်။ ဒါတွေဟာ သံသေဒဇပဋိသန္ဓေ လို့ခေါ်ပါတယ်။\nဘ၀ဟောင်းမှ ခုန်လွှားကျရောက်လာသလို လူ့ဘ၀မှာ ဘွားကနဲ ဖြစ်ပေါ်လာတာဟာ “သြပပါတိကပဋိသန္ဓေ” လို့ခေါ်ပါတယ်။ သြပပါတိက ပဋိသန္ဓေ နေကြတဲ့သူများက ငရဲသား၊ ပြိတ္တာ၊ တိရစ္ဆာန်အချို့၊ ကမ္ဘာဦးကလူများနဲ့ နတ် ဗြဟ္မာများ ဖြစ်ပါတယ်။\nPosted by မိုးယံ at 1:27 PM0comments Email ThisBlogThis!Share to TwitterShare to FacebookShare to Pinterest\nPosted by မိုးယံ at 9:34 PM0comments Email ThisBlogThis!Share to TwitterShare to FacebookShare to Pinterest\n*သက်သေခံပစ္စည်း လိုတယ်ဆိုလို့ *\nကုန်စုံဆိုင်တစ်ဆိုင်ကိုသွားပြီးတော့ အိမ်က သူ့ခွေးလေး အတွက်\nခွေးစာသွားဝယ်ပါတယ်။ ခွေးစာဝယ်ပြီး ပိုက်ဆံရှင်းမယ်လုပ်တော့ ကောင်တာက ငွေကိုင်\n” ကျွန်မတို့ဆိုင်မှာ ခွေးစာဝယ်မယ်ဆိုရင် အဘွားရဲ့ခွေးကို\nပြနိုင်မှ ရောင်းပေးလို့ရပါမယ် ” လို့ ပြောတယ်။\nဒါနဲ့ အဘွားလည်း အိမ်ပြန်ပြီး အိမ်က သူ့ခွေးကိုယူလာခဲ့ပါမှ\nနောက်တစ်နေ့မှာလည်း အဘွားက အဲ့ဒီဆိုင်မှာပဲ သူ့အိမ်က ပူစီလေးအတွက် ကြောင်စာ\nဒီအခါမှာလည်း ကောင်တာက ငွေကိုင် မိန်းကလေးက မနေ့ကလို အလားတူ ပဲ…\n” ကျွန်မတို့ဆိုင်မှာ ကြောင်စာဝယ်မယ်ဆိုရင်\nအဘွားရဲ့ကြောင်ကို ပြနိုင်မှ ရောင်းပေး လို့ရပါ့မယ် ” လို့ ပြောပြန်တယ်။\nအဘွားလည်း ဒီမိန်းကလေး တယ်ရစ်ပါလားလို့တောင် မစဉ်းစားတော့ပဲ အိမ်ပြန်ပြီး\nဒါနဲ့ နောက်ဆုံး အဘွားလည်း ကြောင်စာ ၀ယ်ခွင့်ရခဲ့ပါတယ် ။\nတတိယနေ့မှာ အဘွားဟာ ကုန်စုံဆိုင်လေးကို ထပ်မံရောက်ရှိခဲ့ပြန်ပါတယ်။ ဒီတစ်ခါတော့\nကဒ်ထူပုံးငယ်လေး တစ်ခု ပါလာ ပါတယ်။ အဘွားက ကောင်တာက ငွေကိုင် မိန်းကလေးဆီ\nနောက်.. သူ့ကောင်တာရှေ့မှာရပ်လျှက်က လက်ထဲက ကဒ်ထူပုံး လေးကို ဆန့်တန်းပေးရင်း…\n” ငါ့မြေး.. အထဲကို လက်ကလေးနှိုက် စမ်းကြည့်လိုက်စမ်း” လို့\nမိန်းကလေး လဲ သူလက်ကလေးဆန့်တန်းလို့ ပုံးထဲ နှိုက်ကြည့် လိုက်တော့ ပူနွေးပြီး\nနူးညံ့နေတဲ့ အတွေ့ အထိကို\nသူလက်ဖျားလေးတွေမှာ ခံစားမိလိုက်ပါတော့တယ်။ ဒါနဲ့ မိန်းကလေးလည်း\nဇဝေဇ၀ါဖြစ်နေတုန်း အဘွားက အခုလိုပြောလာပါတယ်။\n* ” အဘွားကို အိမ်သာသုံး စက္ကူ တစ်လိပ်လောက်ရောင်းပါကွယ် ”\n*** ၀န်းရံခ ၇ဲ့ မေးလ် မှ ကူးယူဖေါ်ပြပါသည် ။*\nPosted by မိုးယံ at 6:27 PM0comments Email ThisBlogThis!Share to TwitterShare to FacebookShare to Pinterest\nဆရာကြီးရယ် ဒီယတြာထက်အကုန်သက်သာမယ့် တခြား ယတြာ တစ်ခုခုနဲ့ အစားထိုးလို့မရဘူးလား၊ ကျွန်တော်တို့က ၀န်ထမ်းတွေဆိုတော့\n'ဟေ့...ကိုလင်း၊ တစ်ယောက်တည်း ဘာတွေများမှိုင်တွေငေးမောတွေးတော\n'သြော်....ကိုဝင်းပါလား ထိုင်ဗျာ၊ အဖြစ်ကတော့ မနှစ်ကနဲ့မတူ ဆိုသလိုပါပဲ'\n'ဆိုစမ်းပါဦး၊ ဘာပြဿနာတွေများကြုံနေရလို့တုံး၊ ကိုယ်တတ်နိုင်ရင်လဲ ကူညီရတာပေါ့'\n'ဒီလိုဗျ ကိုဝင်းရဲ့၊ ကျွန်တော်တို့ရုံးမှာ နိုင်ငံခြားပညာတော်သင်သွားဖို့ စာမေးပွဲတစ်ခုလုပ်တယ်လေ။ အဲဒါ\nကျွန်တော်အပါအ၀င် ဖြေတဲ့လူငါးယောက်ထဲကမှ တစ်ယောက်တည်းရွေးမှာဗျ'\n'ဒီတော့ ခင်ဗျားကမဖြေနိုင်ခဲ့လို့ စိတ်ညစ်နေတာလား'\n'ဒီလိုလည်းမဟုတ်ဘူးဗျ၊ အတော်လေးလည်းဖြေနိုင်ခဲ့ပါတယ်၊ ဒါပေမယ့် ကိုယ့်ကိုယ်ကိုစိတ်မချတာနဲ့....'\n'စိတ်မချတော့ကော ဘာများထပ်လုပ်လို့ရဦးမှာလဲ။ ဖြေပြီးမှတော့ ရရ၊ မရရ စိတ်ကိုတုံးတုံးချထားလိုက်ပါတော့ဗျာ။ ကိုယ့်ဘက်ကဖြေဆိုရမယ့် တာဝန်ကျေပြီပဲ'\n'ကျွန်တော်လည်း အစကဒီလိုပဲ သဘောထားမလို့ပါ။ ခက်တာက ကျုပ်ဇနီးမအေးလေဗျာ၊ သူကမနေနိုင်မထိုင်နိုင် ဗေဒင်မေးကြည့်ချင် လှချည့်ရဲ့ဆိုလို့\nနာမည်ကြီးကြေးကြီး အကြားအမြင်ဆရာဆီမှ တကူးတကကြိုတင်\n'ဘာတဲ့လဲ၊ ခင်ဗျားမပါနိုင်ဘူးလို့ ဟောလိုက်လို့လား'\n'ဒီလို အပြတ်ဟောလိုက်ရင်လည်း ကောင်းတာပေါ့ ကိုဝင်းရာ၊ စိတ်လျှော့ပြီး\nပုံမှန်နေလိုက်ရုံပေါ့။ အခုတော့ ဆရာကြီးက ကျွန်တော်ရဖို့\nရာနှုန်းငါးဆယ်လောက်ပဲ သေချာတယ်တဲ့။ အတိုက်အခိုက်တွေ အများကြီးရှိနေတယ်၊\nအဲဒီအတိုက်အခိုက် အနှောင့်အယှက်တွေကို ကျော်လွှားနိုင်ဖို့\n'ဒါနဲ့ပဲ ခင်ဗျားတို့ ရတန ဒီပံဆေးဖယောင်းတိုင်ဖိုး ချောခဲ့တယ်ဆိုပါတော့'\n'ဖယောင်းတိုင်ဖိုး ရာဂဏန်းလောက်ဆို ဘာအကြောင်းလဲကိုဝင်းရာ၊ အခုဟာက ကျုပ်မှာ ဒီကိစ္စအတိုက်အခိုက်တွေအပြင် အသက်\nအန္တရာယ်ရှိနေတယ်၊ အလုပ်ပြုတ်ကိန်း၊ အိမ်ထောင်ရေးပြိုကွဲမဲ့ကိန်းတွေလည်း မြင်နေရတယ်၊ ဒါ့ကြောင့် ဆရာကြီးကိုယ်တိုင် အဓိဋ္ဌာန်ဝင်ပြီး အထူးစီမံထားတဲ့\nဥာဏ်တော်သုံးလက်မအမြင့်ရှိတဲ့ ပန်းပေါင်းစုံသစ်သားဆင်းတုတော်တစ်ဆူကို ထုလုပ်ကိုးကွယ်ပြီး သာသနာပွဲပေးရမယ်၊ ဒါတွေအားလုံးအတွက် စရိတ်က\n'အားပါး၊ မနည်းပါလား၊ ခင်ဗျားဟာက နိုင်ငံခြားအနံ့တောင်မရသေးဘူး ယတြာဖိုးကသောင်းချီထွက်တော့မှာပါလား ဟရို့'\n"အဲဒါ ကျွန်တော့်အိတ်ထဲမှာကလည်း ထောင်ဂဏန်းလောက်ပဲပါတာနဲ့ ဆရာကြီးရယ် ဒီယတြာထက်အကုန်သက်သာမယ့် တခြား ယတြာ တစ်ခုခုနဲ့ အစားထိုးလို့မရဘူးလား၊\nကျွန်တော်တို့က ၀န်ထမ်းတွေဆိုတော့ ဆရာကြီးသိတဲ့အတိုင်းပဲ၊ ဘာညာ ပြောတာတောင်\nသူက 'ဒါ မင်းတို့ကိုသနားလို့ အညှာတာဆုံးလုပ်ပေးတာကွတဲ့၊\nငါ့အတွက်ဘာမှအကျိုးအမြတ်မရှိဘူး၊ သတ္တ၀ါတွေကို ကယ်တင်ချင်လို့ သာသနာ ပြုတဲ့အနေနဲ့ လုပ်ပေးရမှာ၊ မင်းတို့ကိုငါ့ဆီလာဖို့ အတင်းအဓမ္မခေါ်ပြီး\nဟောတာလည်းမဟုတ်ဘူး၊ အခုလည်း ငါကလုပ်ပါလို့ အတင်း မတိုက်တွန်းပါဘူး၊ အခုလို\nဂြိုဟ်ကောင်း နက္ခတ်ကောင်းတွေနဲ့ ကြုံကြိုက်တုန်းသုံးရက်အတွင်လုပ်ရင်လုပ်၊ မလုပ်ရင်တော့ ငါလည်း ဘယ်လိုမှ မကယ်နိုင်တော့ဘူး' တဲ့ဗျာ"\n'အမလေး ကြောက်စရာကြီးပါလားနော်၊ သုံးရက်အတွင်းမှ သူ့ဆီပြန်သွားပြီး ယတြာမလုပ်ခဲ့ရင် ခင်ဗျားအတွက် ဘေးအန္တရာယ်ဆိုးတွေနဲ့\n'ကျွန်တော့်ဇနီးမအေးဆိုရင် လက်ထဲမှာလည်းငွေကမရှိတော့ မစားနိုင်မအိပ်နိုင်နဲ့ သုံးရက်မစေ့ခင်\nရှိတာလေးပေါင်နှံပြီး ဆရာကြီးဆီ သွားပေးရတော့မလိုဖြစ်နေပြီ၊ သူ့ခမျာ\nကျွန်တော်နိုင်ငံခြားက ပြန်လာရင် ပါလာမယ့် မော်တော်ကားကြီးစီးပြီး\nအင်ဒိုနီးရှားပါတိတ်ဝမ်း ဆက် ရောင်စုံဝတ်လိုက်မဟဲ့ဆိုတဲ့\nစိတ်ကူးယဉ်အိပ်မက်လေးတောင် ၀အောင်မမက်နိုင်ရှာတော့ပါဘူး၊ အလုပ်ပြုတ်ကိန်း၊\nအိမ်ထောင် ရေးပြိုကွဲကိန်း မြင်တယ်ဆိုတာနဲ့တင်\n'နေစမ်းပါဦး ကိုလင်းရာ၊ ခင်ဗျားတို့ လင်မယားကရော အဲဒီအကြားအမြင်ဆရာကြီး ပြောသမျှ ယုံတာပဲလား'\n'မယုံလို့ ဘယ်ဖြစ်မလဲဗျ၊အဲဒီဆရာကြီးက တကယ့်ဂရိတ်တွေ ကိုးကွယ်အားထားခံရတဲ့\nပုဂ္ဂိုလ်ကြီးဗျ၊ သူ့ဆီလာသမျှ စပရင်တာ၊ အက်(စ်)အီး၊\nသရီးတူးသရီးတွေနဲ့ချည်းပဲ၊ ကိုယ့်ဖိနပ်ကိုယ်ဖိပြီး ဖိယက်စီးလာတာဆိုလို့\nကျုပ်တို့လင်မယားလောက်ပဲရှိတာ၊ လာသမျှ လူတွေကလည်း\nသူလုပ်ပေးလိုက်လို့ရာထူးတက်တဲ့လူနဲ့၊ ကုဋေချီကြီးပွားသွားတဲ့လူနဲ့ အတော့်ကို ယုံယုံကြည်ကြည်ဆည်းကပ်ကြ တာဗျ'\n'ခင်ဗျားကလည်း သူတို့ယုံတာမြင်တာနဲ့ ရောယုံလိုက်ရောလား'\n"ဒါလောက်နဲ့ဘာဟုတ်ဦးမလဲဗျာ၊ ကျွန်တော်တို့အလှည့်ရောက်လို့ ၀င်သွားတယ်ဆိုရင်ပဲ - 'မင်းတို့အတွက်\nအရေးကြီးတဲ့ အချိန်ရောက် နေပြီတဲ့၊ ကိုယ်လုပ်ထားတာလေး\nကျွန်တော်စာမေးပွဲဖြေထားတာကို ကြိုသိနေ တယ်ဗျ။ နောက်ပြီး\n'မဟုတ်သေးပါဘူး ကိုလင်းရာ၊ ဗေဒင်လာမေးမှတော့ တစ်ရာမှာ ကိုးဆယ့်ကိုးယောက်က အရေးကြီးတဲ့ကိစ္စတစ်ခုခု ပါလာတတ်စမြဲပဲ၊\nအဲဒီကိုယ်လုပ်လာတဲ့ကိစ္စ ကိုယ်ထင်သလိုဖြစ်လာနိုင် မဖြစ်လာနိုင်သိချင်လို့\nလာမေးကြတာချည့်ပဲဗျ၊ ဒီအထာကိုညက်နေတဲ့ ခင်ဗျာ့ ဆရာကြီးက\n'ဒါဖြင့် ကျုပ်တို့နောက်ဖြစ်တွေကို ဟောနိုင်တာကရောဗျာ'\n'ဒါလည်း မထူးဆန်းပါဘူးဗျာ၊ အခုခေတ်မှာ အနောက်တိုင်းစိတ်ညှို့ပညာရှင်တွေဆိုရင် ခင်ဗျာ့ဆရာကြီးလိုနောက်ဖြစ်လေး သုံးလေးခု ကိုမဆိုထားနဲ့ လူတစ်ယောက်ရဲ့\nအတိတ်ကာလဖြစ်ခဲ့တဲ့ အဖြစ်အပျက်အားလုံးလိုလိုကိုတောင် ကာယကံရှင်ကိုယ်တိုင် နှုတ်ကပြော လာတဲ့အထိ အိပ်မွေ့ချပြီးထုတ်ဖော်ပေးနိုင်နေပြီပဲ ကိုလင်းရဲ့'\n'ဘာပဲဖြစ်ဖြစ်လေဗျာ၊ လူတစ်ယောက်ရဲ့ အတိတ်ကို မှန်အောင်ဟောနိုင်မှဖြင့် အနာဂတ်ကိုလည်း သိနိုင်မှာပေါ့'\n'ဟား ဟား ဟား၊ အဲဒီမှားယွင်းတဲ့ကောက်ချက်ကြောင့် ခင်ဗျားတို့ အညာခံနေကြရတာပဲဗျ။ ခင်ဗျားပြောသလို လူတစ်ယောက်ရဲ့ အတိတ်ကိုသိတာနဲ့ အဲဒီလူရဲ့ အနာဂတ်ကိုလည်း\nသိနိုင်တယ်ဆိုရင် ခင်ဗျားကို ကျွန်တော် တစ်ခုမေးမယ်ဗျာ'\n'ခင်ဗျားလူမှန်းသိစ အရွယ်ကစပြီး ခုချိန်ထိလူမသိအောင် ခိုးကြောင်ခိုးဝှက် လုပ်ခဲ့တဲ့ကိစ္စလေးတွေပါ အပါအ၀င်ပေါ့ဗျာ၊\nခင်ဗျားလုပ်ခဲ့ သမျှကို ခင်ဗျားထက် ပိုသိတဲ့လူ လောကမှာရှိပါဦးမလား'\n'ခင်ဗျားတို့ အခုမေးခဲ့တဲ့ အကြားအမြင်ဆရာကြီးကရော ခင်ဗျားရဲ့ ဘ၀နောက်ဖြစ်တွေကို ဟောတဲ့နေရာမှာ ဘယ်နေ့၊ ဘယ်ရက်၊ ဘယ်နေရာမှာ\nဘယ်သူနဲ့ဘာပြောပြီး ဘာတွေဖြစ်ခဲ့တယ်ဆိုတာ အတိအကျပြောနိုင်လို့လား'\n'အဲဒီလောက်တော့ သူမပြောနိုင်ဘူးဗျ၊ သူပြောနိုင်တာက ငယ်ငယ်က ကျန်းမာရေးချူချာတယ်၊\nပညာထူးချွန်ခဲ့တယ်၊ ငယ်ငယ်ရွယ်ရွယ်နဲ့ အိမ်ထောင်ကျခဲ့တယ်။ ဒါလောက်ပါပဲ၊\n'ဒါဆိုရင် ခင်ဗျားရဲ့အတိတ်က အဖြစ်အပျက်တွေကို ခင်ဗျားတို့ဆရာကြီးက ခင်ဗျားလောက် အတိအကျမသိတာ သေချာတာပေါ့။'\n'ဒီလိုဆိုခင်ဗျားပြောသလို အတိတ်ကိုသိတဲ့လူဟာ အနာဂတ်ကိုလည်း သိနိုင်တယ်ဆိုရင် ခင်ဗျားရဲ့အတိတ်ကို\nရေရေရာရာတိတိကျကျ မသိသေးတဲ့ ခင်ဗျားတို့ရဲ့ ဆရာကြီးနဲ့စာရင်\nခင်ဗျားရဲ့အတိတ်ကို ရေရေရာရာ တိတိကျကျသိတဲ့ ခင်ဗျားကိုယ်တိုင်ကမှ\nခင်ဗျားရဲ့ အနာဂတ်ကို အနီးစပ်ဆုံး၊ အမှန်ကန်ဆုံး သိနိုင်မှာပေါ့၊\n'ဟုတ်ရမယ်လေ၊ လူတစ်ယောက်ရဲ့ အနာဂတ်ကံကြမ္မာဟာ အတိတ်နဲ့ ပစ္စုပ္ပန်လုပ်ရပ်တွေကိုအခြေပြုပြီး မွေးဖွားလာခဲ့ ရတာပဲ၊ ဒီတော့ ခင်ဗျားရဲ့အနာဂတ်ကို\nအနီးစပ်ဆုံး၊အမှန်ကန်ဆုံးမှန်းဆချင်ရင် ခင်ဗျားရဲ့ အတိတ်နဲ့ ပစ္စုပ္ပန်လုပ်ရပ်တွေအပေါ်သာ အခြေပြုမှန်းဆ နိုင်တော့မှာပေါ့ ကိုလင်းရာ'\n'အေးဗျ၊ ပစ္စုပ္ပန်လုပ်ရပ်ဆိုတာကလည်း စက္ကန့်တိုင်းမှာ ပြောင်းလဲနေတဲ့ဖြစ်စဉ်ဆိုတော့ လူတစ်ယောက်ရဲ့အနာဂတ်ဟာလည်း စက္ကန့် တိုင်းမှာ\n'ဒါပေါ့ဗျာ၊ လူတစ်ယောက်ရဲ့အတိတ်ကို ပြောပြနိုင်တာဟာ ဆန်းသလိုလိုရှိပေမယ့် အဲဒီလူအတွက် ဘာမှသိပ်ပြီး\nအကျိုးမထူးလှ ပါဘူး ဗျာ၊ ဒါတွေဟာ ဘယ်သူမဆို သမာဓိအားကောင်းအောင်ကျင့်ယူရင်\nအနည်းနဲ့အများဆိုသလို ပြောနိုင်ဟောနိုင်ကြတာပဲ ကိုလင်းရဲ့၊ ဒါလေးအပေါ် လူတွေ\nအထင်ကြီးအောင် အရှိန်အအ၀ါယူပြီး လုပ်စားနေကြတာပဲ။ သူတို့\nအရည်အချင်းလောက်ကိုမပြောနဲ့၊ လူတစ် ယောက်ရဲ့ အတိတ်ကဖြစ်ရပ်များစွာကို\nဖော်ထုတ်ပေးနိုင်တဲ့ စိတ်ညှို့ပညာရှင်ကြီးတွေတောင် အဲဒီလူရဲ့အနာဂတ်ကို\n'ကိုဝင်းပြောသလိုဆိုရင် ကျွန်တော်တို့ဆရာကြီးဟာ ရှိစုမဲ့စု သမာဓိလေးနဲ့ လူတွေရဲ့နောက်ဖြစ်ကို ယောင်ဝါးဝါးဟောပြီး ယုံကြည်လာ အောင်လုပ်၊\nလူတွေယုံကြည်ပြီဆိုတော့မှ သူ့ရဲ့ဖြီးလုံး၊ ဖြန်းလုံး၊ မြှောက်လုံး၊\nခြောက်လုံးတွေသုံးပြီး လူတွေအိတ်ထဲကငွေကို ချူထုတ် နေတာပဲဗျ'\n'ဒီလိုလူမျိုးတွေကိုထားဦး၊ သချာင်္နည်းနဲ့ စနစ်တကျတွက်ချက်ရပြီး\nပညာရပ်တစ်ခုအနေနဲ့ရပ်တည်နေတဲ့ ဝေဒပညာရှင်တွေတောင်မှ လူတစ်ယောက်ရဲ့အနာဂတ်ကို\nမပီဝိုးတ၀ါးခန့်မှန်းနိုင်တဲ့ အဆင့်မှာပဲရှိတယ်။ ဒါတောင် သူတို့\nတွက်ချက်တဲ့ နေရာမှာ ကာယကံရှင်ရဲ့ အတိတ်ကဖြစ်ခဲ့တဲ့ အချက်အလက်တွေဖြစ်တဲ့\nမွေးနေ့၊ မွေးရက်၊ မွေးတဲ့အချိန်၊ မွေးရပ်ဒေသ စတာတွေကို စုစည်းရယူရသေးတာပဲ၊\nဒီကြားထဲသွက်သွက်ခါအောင်မှားတဲ့ ဟောချက်တွေက အများကြီးဗျ'\n'လူတစ်ယောက်ရဲ့ အနာဂတ်ကံကြမ္မာကို ဒက်ထိမှန်အောင် မဟောနိုင်ကြဘူးဆိုတော့ ပညာရပ်ရဲ့မပြည့်စုံမှုကြောင့် လားဗျာ'\n'အခုနတင် ကျွန်တော်ပြောပြီးပါပကော၊ လူတစ်ယောက်ရဲ့ အနာဂတ်ဟာ အတိတ်နဲ့ပစ္စုပ္ပန်အပေါ်\nအခြေခံတယ်ဆိုတာလေ။ လူတစ်ယောက်ရဲ့ ပစ္စုပ္ပန်ဘ၀ ကြံစည်ပြောဆိုလုပ်ဆောင်ချက်တွေဟာ သူ့ရဲ့စိတ်စေတနာပေါ်မူတည်ပြီး အချိန်တိုင်းမှာအပြောင်း\nအလဲရှိနိုင်တယ်မဟုတ်လား၊ ဒီလိုပြောင်းလဲနေတဲ့ ပစ္စုပ္ပန်ပေါ်အခြေခံပြီး\nအနာဂတ်ကံကြမ္မာဟာလည်း အစဉ်ပြောင်းလဲနေတယ်ဗျ၊ ဒါကြောင့်လူတစ်ယောက်ဟာ\nသူ့ရဲ့ပစ္စပ္ပန်ကို သူကိုယ်တိုင် သူ့စိတ်ကြိုက်ဖန်တီးနေပြီး\nသူ့ရဲ့အတိတ်ဟာလည်း သူ့စိတ်ကြိုက်ဖန်တီး ခဲ့တာဖြစ်တဲ့အတွက်\nခန့်မှန်းသိရှိနိုင်တဲ့လူဟာ သူကိုယ်တိုင်ကလွဲရင် ဘယ် အကြားအမြင်ဆရာ၊\nဘယ်ဗေဒင်ဆရာ၊ ဘယ်တယ်လီပသီဆရာများ ဖြစ်နိုင်အုံးမှာလဲဗျာ'\n'ဒါဆိုရင် လူတစ်ယောက်၇ဲ့ အနာဂတ်ကံကြမ္မာကို ဖန်တီးသူဟာ အဲဒီလူ ကိုယ်တိုင်ပဲပေါ့နော်'\n'ဒါပေါ့ဗျာ၊ ခင်ဗျားတို့ ကျွန်တော်တို့လို ဗုဒ္ဓ၀ါဒီတွေအဖို့ ဒီကိစ္စဟာ အထူးတလည် ရှင်းပြနေစရာတောင်မလိုပါဘူး။\nကောင်းတာလုပ်ရင် ကောင်းတာဖြစ်မယ်၊ မကောင်းတာလုပ်ရင် မကောင်းတာဖြစ်မယ်။\nကောင်းတာမလုပ်ခဲ့ဘဲနဲ့တော့ ကောင်းတာဖြစ်ချင်လို့ မရဘူးလေဗျာ\nဒါပေမယ့် ကိုဝင်းရေ၊ လူဆိုတာအခက်သားဗျ။ အရင်က ကောင်းတာမလုပ်ခဲ့ပေမယ့်\nအချိန်တန်တော့ ကောင်းတာလေးပဲဖြစ်ချင်တယ်၊ ဒီတော့ အားကိုးရှာကြတာပေါ့ဗျာ'\n'ဒီလို လောကရဲ့သဘာဝကိုဆန့်ကျင်ပြီး တရားမျှတမှုကင်းမဲ့တဲ့ စိတ်ဓာတ်နဲ့\nအချောင်လိုက်ချင်သူတွေကြောင့် လူလိမ်လူကောက်တွေ စားသာနေတာပေါ့ဗျာ၊\nအခုပဲကြည့်လေ၊ ခင်ဗျားနိုင်ငံခြားသွားဖို့ စာမေးပွဲဖြေခဲ့ပြီးပြီ၊\nခင်ဗျားအနေနဲ့ ဒီစာမေးပွဲအတွက် ဘယ်အတိုင်း အတာအထိ ဖြေဆိုနိုင်ခဲ့တယ်၊\nပြိုင်ဘက်တွေနဲ့စာရင် ခင်ဗျားရဲ့ အရည်အချင်း၊ အနေအထား ဘယ်လိုရှိတယ်၊\nရွေးချယ်မယ့်လူတွေ ကရော ခင်ဗျားအပေါ်ဘယ်လို သဘောထားခဲ့ကြတယ်ဆိုတာတွေကို\nခင်ဗျားထက်ပိုသိတဲ့လူ ရှိပါဦးမလား၊ ဒီတော့ ခင်ဗျားရဲ့ အနာဂတ် ကံကြမ္မာကို\nအနီးစပ်ဆုံးခန့်မှန်းနိုင်တဲ့လူဟာ ခင်ဗျားကလွဲရင် ဘယ်သူရှိတော့မှာလဲ၊ ရွေးချယ်မယ့်လူကြီးတွေတောင် ခင်ဗျားဖြေပြီး အမှတ်တွေကို\nကြည့်ပြီးမှသိနိုင်မှာ၊ ခင်ဗျားက စာမေးပွဲခန်းထဲက ထွက်လာကတည်းက\nကိုယ့်အခြေအနေကိုကိုယ်သိပြီးသားပါဗျာ။ ဒါကိုစိတ်မချလို့ အကြားအမြင်တွေ၊ ဗေဒင်တွေ သွားမေးတော့ ဘာဖြစ်သလဲ၊ ငွေကုန်တယ်၊ လူပန်းတယ်၊\nဒါ့ထက် ခင်ဗျားတို့ဆရာကြီးက ယတြာဖိုးတောင်းလို့ကောင်းအောင်\nမဟုတ်မဟပ်လုပ်ဇာတ်တွေခင်းပြီး ဖြဲခြောက်လိုက်တော့ ခင်ဗျားတို့\nမအိပ်နိုင်မစားနိုင် တမှိုင်မှိုင်တ တွေတွေနဲ့ ဒုက္ခရောက်ကြ ရတော့တာပေါ့'\n'ဟုတ်ပါ့ဗျာ၊ ဗေဒင်သွားမမေးဘဲ နေရင်လည်းအောင်မယ့်စာမေးပွဲက အောင်မှာပဲ၊ မအောင်လို့ကျလည်း အရင်းအတိုင်းပဲပေါ့၊ အခုတော့\nအကြားအမြင်ဆရာလိမ်ဆီသွားမေးမိကာမှ ငွေကုန်၊အချိန်ကုန်၊လူပန်း၊ စိတ်ဒုက္ခရောက်နဲ့ အကြီးအကျယ်အရှုံးပေါ်တော့တာပဲ ကိုဝင်းရာ'\nPosted by မိုးယံ at 3:47 PM0comments Email ThisBlogThis!Share to TwitterShare to FacebookShare to Pinterest\nComputer တွေပြောတဲ့ Bill Gates အကြောင်း\nBill Gates ဟုဆိုလိုက်သည်နှင့် Microsoft ကို တည်ထောင်သူ၊ မယ်လင်ဒါအင်ဂိတ် ဖောင်ဒေးရှင်းကို တည်ထောင်သူ၊ နိုင်ငံတကာမှာ ကလေးတိုင်း သူ့ကျေးဇူးမကင်းဟု\nဆိုရလောက်အောင် အလှူဒါန ရက်ရောသူ၊ အချမ်းသာဆုံးသူဌေးကြီးအဖြစ်\nမြင်နိုင်ကြမည် ထင်ပါသည်။ ကမ္ဘာ့အချမ်းသာဆုံးအဖြစ် နှစ်ပေါင်းများစွာ\nရပ်တည်နိုင်ခဲ့သူ ဘီဂိတ်သည် တကယ့်ကို စံပြ ပညာတတ်လုပ်ငန်းရှင်တဦး ဖြစ်သည်။\nနှစ်ပေါင်းများစွာ စီးပွားရေးလုပ်ငန်းရှင်နှင့် ပညာတတ်တို့အကြား\nခွဲခြားထားခဲ့သည့် တံတိုင်းကို ဖြိုဖျက်နိုင်ခဲ့သူ ဖြစ်သည်။ ဘီဂိတ်က\nဒေးဗို့စ်တွင် ကျင်းပလေ့ရှိသော အီကိုနောမစ် ဖိုရမ်တွင် Creative Capitalism\nဆိုသော စကားလုံးတစ်လုံကို ပြောသွားသည်။ ဘီဂိတ် ဆိုလိုသည်က အမြတ်လည်းရအောင်\nလုပ်၊ ကမ္ဘာကြီးရဲ့ မညီမျှမှုတွေကိုလည်း ဖြေရှင်းဟု ဆိုလိုသည်။\nနတ်လူသာဓုခေါ်စရာ အတွေးအမြင်ဖြစ်သည်။ အမြတ်လည်းရှာ ဆင်းရဲချမ်းသာ\nကွဟမှုတွေကိုလည်း ဖြေရှင်းဆိုတော့ ဆင်းရဲသားတွေကို ကူညီဖို့ ပြောခြင်းဟု\nအဓိပ္ပါယ်ရပါသည်။ အဆိုပါ အိုင်ဒီယာအတိုင်းပင် မိုက်ကရိုဆော့ဖ်မှ\nကျင့်သုံးသည်။ မယ်လင်ဒါအင် ဂိတ် ဖောင်ဒေးရှင်းမှာ အချိန်ပြည့်တာဝန်ယူပြီး\nကမ္ဘာ့လူမှုရေး ကူညီမှုတွေ လုပ်လာသည်။ မိုက်ကရိုဆော့က ရလာသည့်\nဒေါ်လာကုဋေချီနေသော အမြတ်ငွေများကို ပရဟိတ လုပ်ငန်းများတွင်\nပြန်လည်အသုံးချသည်။ ဒါက ဘီဂိတ်ပြောသည့် Creative Capitalism။ သူသည် DOS\nကိုတီထွင်သည်။ စီးပွားရေးအမြတ်အစွန်း အတွက်လည်း ရောင်းသည်။\nလုပ်ငန်းပုံစံကိုလည်း ရအောင် အကောင်အထည် ဖော်လာသည်။ ပညာတတ်\nစီမံခန့်ခွဲရေးသမား၊ နောက်တော့ ပညာဖြင့် စီမံခန့်ခွဲရေးဆိုတာ ဖြစ်လာသည်။\nဒါပေမယ့် တီထွင်ဖန်တီးမှုကို DOS မှာတင် ရပ်မနေပဲ။ Windows ကို ဆက်သွားသည်။\nWindows ကိုလည်း ဗားရှင်းအဆင့်ဆင့် ထုတ်သည်။ တီထွင်ဖန်တီးမှုလည်းရှိသည်။\nBill Gates ၏ အကြောင်းတွေကို ကွန်ပျူတာတွေက တွက်ချက်ပြောပြကြသည်မှာ ...\n* Bill Gates သည် တစက္ကန့်တွင် အမေရိကန်ဒေါ်လာ ၂၅၀ ဝင်ငွေရှိသူဖြစ်သည်။ တစ်နေ့မှာ ဒေါ်လာသန်း ၂၀ ဝင်ငွေရှိသူဖြစ်ပြီး တနည်းအားဖြင့် တနှစ်လျင် အမေရိကန်ဒေါ်လာ ၇\nဒသမ ၈ ဘီလီယံထိ ဝင်ငွေရှိသူဖြစ်ပါသည်။\n* Bill Gates သည် သူ၏လက်မှ ၁၀၀၀တန် ဒေါ်လာတစ်ရွက် လွှတ်ကျခဲ့မည်ဆိုပါက ပြန်လှည့်ကောက်ရန်ပင် စိတ်ကူးမိမည် မဟုတ်။ အဘယ်ကြောင့်ဆိုသော်\nကောက်ယူရန်ပြန်လှည့်လာသည့်အချိန်အတွင်းမှာပင် သူ၏ဝင်ငွေမှာ ဒေါ်လာ ၁၀၀၀ ပြန်ပြည့်သွားပြီဖြစ်သည်။\n* အမေရိကန်နိုင်ငံ၏ အမျိုးသားကြွေးမြီစုစုပေါင်းမှာ ၅ ဒသမ ၆၂ ထရီလျံ ရှိပါသည်။ အကယ်၍ Bill Gates တစ်ဦးတည်းကသာ ၎င်းကြွေးမြီကို\nဆပ်ပေးသွားမည်ဆိုလျင်ပင် ၁၀ နှစ်အတွင် အကြွေးကျေသွားနိုင်မည်ဖြစ်ပါသည်။\n* ကမ္ဘာပေါ်တွင် ရှိရှိသမျှလူသားတိုင်းအား တစ်ဦးလျင် အမေရိကန် ၁၅ ဒေါ်လာစီ ပေးဝေခဲ့ပါက ၎င်းထံတွင် ကိုယ်ပိုင်ငွေ ဒေါ်လာ ၅ သန်းကျော် ကျန်ရှိနေဦးမည်ဖြစ်သည်။\n* အမေရိကန်မှ ဝင်ငွေအကောင်းဆုံး အားကစားသမား တဦးဖြစ်သူ ကမ္ဘာကျော် ဘတ်စ်ကက်ဘောကစားသမား မိုက်ကယ်ဂျော်ဒန်သည် တစ်နှစ်လျင် အမေရိကန်ဒေါ်လာ သန်း ၃၀ ကျော်ဝင်ငွေရှိသူဖြစ်သည်။ သူ၏ နှစ်စဉ်ဝင်ငွေအား\nမစားမသောက်ပဲ စုထားမည်ဆိုလျင်တောင် ၂၂၇ နှစ်အကြာမှ Bill Gates ၏ပိုင်ဆိုင်မှုဓနကို\n* အကယ်၍ Bill Gates အား နိုင်ငံတစ်နိုင်ငံအဖြစ်ရှုမြင်ကြည့်ပါက ၂၇ နိုင်ငံမြောက် အချမ်းသာဆုံးနိုင်ငံဖြစ်သည်။ ကုမ္ပဏီတစ်ခုအဖြစ်ကြည့်ပါက အမေရိကန်တွင် ၁၃ ခုမြောက် ဓနအတောင့်ဆုံးကုမ္ပဏီဖြစ်သည်။ ဤသို့ဆိုလျင် IBM ကုမ္ပဏီထက်ပင်\n* Bill Gates ၏ ပိုင်ဆိုင်သော ငွေကြေးဓနကို တစ်ဒေါ်လာတန်များအဖြစ် လဲလည်၍ အရှည်လိုက် သွယ်တန်းမည်ဆိုပါက ကမ္ဘာမြေပြင်မှ လပေါ်သို့ အသွားအပြန် ၁၄\nခေါက်စာရှိမည်ဖြစ်သည်။ ဤသို့သွယ်တန်းနိုင်ရန် မရပ်မနားလုပ်ဆောင်ပါက\nနှစ်ပေါင်း ၁၄၀၀ ကြာနိုင်ပြီး ဘိုးရင်း 747 လေယာဉ်အစီးပေါင်း ၇၁၃\n* Bill Gates ယခုအခါ အသက် ၄၀ ကျော်သာရှိသေးသည်။ ၎င်းကို သူ၏ အသက်ထက်ဝက်ဟု သတ်မှတ်လျင် လက်ရှိအချိန်မှစ၍ ကွယ်လွန်ချိန်ထိ တစ်နေ့လျင် အမေရိကန်ဒေါ်လာ ၆ သန်းကျော်\nသုံးစွဲသွားပါမှ သူ၏ချမ်းသာမှု ဓနအင်အား ကုန်နိုင်မည်ဖြစ်သည်။\n* သို့ရာတွင် Bill Gates တီထွင်ခဲ့သော Microsoft Window သုံးစွဲသူတိုင်းက သူတို့၏ ကွန်ပျူတာ တစ်ခါ Hang သွားတိုင်း Bill Gates ထံမှ တစ်ဒေါ်လာစီ\nလျော်ကြေးတောင်းခံခဲ့မည်ဆိုပါက သူ၏ပိုင်ဆိုင်မှုများအားလုံး သုံးနှစ်အတွင်း\nSource: ကြယ်ဖြူ ( http://schoolaway.ning.com/) မှ Post ကို မျှဝေလိုက်ပါသည်။\nPosted by မိုးယံ at 3:32 PM0comments Email ThisBlogThis!Share to TwitterShare to FacebookShare to Pinterest\nအိမ်သူသက်ထားက ဆီတစ်ဆယ်သားလောက် ထွက်ဝယ်ပေးပါဆိုတာနဲ့လမ်းထိပ်က ကုန်စုံဆိုင်လေးဆီရောက်ခဲ့တယ်။\nရောက်မဆိုက်ပါပဲ ဆိုင်ရှင် ဒေါ်တင်မြရဲ့ဗျစ်တောက်ဗျစ်တောက်အသံကို ကြားလိုက်ရတယ်။\n“ ဟဲ့ ဒီကောင်လေး ဘယ်တော့ပြောပြော အမှတ်မရှိဘူး အိုးကပ်ခွက်ကပ်တွေ လူးမစားပါနဲ့ ဆိုတာ ဘယ်နှစ်ခါပြောရမလဲ ငါလုပ်ထည့်လိုက်ရရင်တော့ ဟင်း “\n“ ဒေါက် “\n“ ဟီး “\nလက်မြန်ခြေမြန်ရှိသောဒေါ်တင်မြက ပါးစပ်ကလည်းပြော လက်ကလည်း ဒယ်အိုးတစ်လုံးတွင် ထမင်းကြမ်းများ လူးနယ်၍ စားနေသော သားတော်မောင်\n“ ဒေါ်တင်မြ ဘာဖြစ်လို့ လဲဗျ “\n“ အော် စာရေးဆရာပါလား .. ကျမသား ဖိုးတုတ်ပေါ့ အိုးကပ်ခွက်ကပ်တွေ မစားပါနဲ့ ဆိုတာ အမြဲပြောနေရတယ် အခုလည်းကြည့်လေ ဒီလောက်ပြောဆိုဆုံးမနေတဲ့ကြားက\nစားနေသေးတယ် စာရေးဆရာလည်း ကြားဖူးမှာပေါ့\nအိုးကပ်ခွက်ကပ်စားရင် ဆင်းရဲတတ်တယ်ဆိုတာလေ ဒီကောင်လေး ဒီလိုခဏခဏလုပ်နေလို့ \n့ ဈေးရောင်းတဲ့ဘ၀က မတက်တာ “\n“ အင်း .. ကြားတော့ကြားဖူးတယ် “\n“ ဒါနဲ့စာရေးဆရာ ဘာအလိုရှိလို့ လဲ “\n“ ဆီတစ်ဆယ်သားလောက်ပါဗျာ “\n“ ခဏလေးနော် ရမယ် .. ဟဲ့ ဖိုးတုတ် ဒီမှာစာရေးဆရာကို ဆီတစ်ဆယ်သား ချင်ပေးလိုက်စမ်း “\nဒေါ်တင်မြ သူ့ သားကို လှည့်ခိုင်းပြီး လုပ်လက်စတွေ ဆက်လုပ်နေတယ်။\nဖိုးတုတ်ထမင်းစားနေရာမှ ထလာပြီး ကျွန်တော်ပေးတဲ့ ဆီပုလင်းလေးထဲ ဆီတစ်ဆယ်သားကို ဆီချင်ခွက်ထဲက ကုန်သည်အထိ စိတ်ရှည်လက်ရှည် ထည့်ပေးတယ်။\nထို့ နောက် .. ဆီဖိုးကျသင့်ငွေရှင်းပြီး ဆိုင်မှပြန်အထွက် မလှမ်းမကမ်းအရောက်မှာ ဆိုင်ထဲက လွင့်ထွက်လာတဲ့ ဒေါ်တင်မြရဲ့အသံကြောင့် ကျွန်တော့်မှာ ပြုံးရမလိုလို\n“ ဖိုးတုတ်တို့ ကတော့ လုပ်ချလိုက်ပြန်ပြီ ဆီချင်တယ်ဆိုတာ ဆီခွက်ထဲက ကုန်အောင် ချင်ထည့်ရသလားသေနာလေးရဲ့ဟိုတစ်ယောက်ရှေ့ မှာမို့ လို့ငါမပြောတာ တကထဲ\nသူ့ ပထွေးကျနေတာပဲ ဆီတစ်စက်မကျန်အောင် ထည့်ပေးနေလိုက်တာ\nငါတို့ မွဲရောပေါ့ .. မသေမချင်းမှတ်ထား ဆီရောင်းတယ်ဆိုတာ အဲဒီ ခွက်ကပ်လေးပဲ\nPosted by မိုးယံ at 9:12 AM0comments Email ThisBlogThis!Share to TwitterShare to FacebookShare to Pinterest\nWindow Mobile နဲ့ Google Android ရဲ့ စိတ်ဝင်စားဖွယ် HTC T5353\nခုတစ်ခါ မိတ်ဆက်ပေးချင်တဲ့ ဖုန်းလေးကတော့ Window operation system ရော Google Android ကိုပါ OS နှစ်မျိုးစလုံး အသုံးပြုနိုင်တဲ့ HTC T5353 Google Android ဖုန်းလေးပဲဖြစ်ပါတယ်။ ဒီဖုန်းလေးဟာ Dule boot သုံးနိုင်တဲ့ အပြင် ဒီဇိုင်းအရလည်း ကျော့ရှင်းပါးလွှာတဲ့ အသွင်သဏ္ဍန် ရှိတာကြောင့် တမူထူးခြားနေတဲ့ ဖုန်းလို့ ဆိုရမှာ ဖြစ်ပါတယ်။\nHTC မျိုးဆက်ထဲက ဒီ HTC T5353 မှာ အခြားဖုန်းတွေနဲ. မတူတဲ့ နည်းပညာ နဲ. Window Mobile 6.5 လို.ခေါ်တဲ့ operation system ကိုရော Google Android 2.0 ကိုရော Dual boot သုံးထားတာ တွေ.ရပါတယ်။ အခုလို နည်းပညာမြင့်မားပြီး Window Mobile ကိုသုံးထားတာကြောင့် ဖုန်း ရဲ့လုပ်ဆောင်ချက်တွေဟာ အရင်က ထုတ်ခဲ့တဲ့ ဖုန်းတွေအထက် အထူး ကောင်းမွန်လာတာကို တွေ.ရပါတယ်။\nဒါ့အပြင် Information ခေတ် ဖြစ်တာနဲ.အညီ Wifi မိတဲ့နေရာ တွေမှာ Internet ကို လွယ်ကူစွာ သုံးနိုင်ဖို. အတွက် Google Company က များစွာသော ပံ့ပိုးမှုတွေ လုပ်ထားတာတွေ.ရပြီး Google Map ကို ကောင်းမွန်စွာ ကြည့်ရှုနိုင်အောင် ဖန်တီးပေးထားပါတယ်။ Window Operation System ဖြစ်တာကြောင့် Internet Speed ဟာမြန်ဆန်မှုရှိပြီး Browser တွေကိုလျှင်မြန်စွာ ဖွင့် နိုင်မှာဖြစ်ပါတယ်။ဒါအပြင် Microsoft corporation ကထုတ်လုပ်ထားတဲ့ Microsoft Word, Excel, Powerpoint နဲ. Note တို.ကို ထည့်သွင်း အသွင်းအသုံးပြုထားတာ ဟာ စွဲမက်ဖွယ်ရာ တစ်ခု လို.ဆိုရမှာဖြစ်ပါတယ်။\nဒီဖုန်းလေးရဲ့ Processor ကို Marvell 310 624MHZ သုံးထားပြီး Memory ပို်င်းအနေနဲ. ROM:512/RAM:256M ဖြစ်ပါတယ်။ကင်မရာ Resolution5megapixels ရှိပြီး 3.2 inches ရှိတဲ့ TFT LCD touch screen display ကိုအသုံးပြုထားပါတယ်။ အခြား Accessories အနေနဲ. Stereo Earphones ,Phone case, Cable, Charger, Battery & CD ROM တို.ပါဝင်ပါတယ်။ ဒီဖုန်းလေး ကိုခြုံပြီး သုံးသပ်ရရင် အခြားဖုန်းတွေနဲ. မတူသော Microsoft office application များပါဝင်ခြင်း၊ Internet ကို အခြားဖုန်းတွေထက် ကောင်းမွန်စွာ သုံးနိုင်ခြင်းကြောင့် စွဲမက် နှစ်လို.ဖွယ် ဖုန်းလေး အဖြစ် တင်ပြလိုက်ပါတယ်…………\nPosted by မိုးယံ at 1:43 PM 1 comments Email ThisBlogThis!Share to TwitterShare to FacebookShare to Pinterest\n Eleven Media Group မှ ထုတ်ဝေလျက်ရှိသော First Eleven Sports ဂျာနယ်နှင့် Premier Eleven Sports ဂျာနယ်များကို မလေးရှားနိုင်ငံ ကွာလာလမ်ပူမြို့တွင် စတင်စ\nEleven Media Group မှ ထုတ်ဝေလျက်ရှိသော First Eleven Sports ဂျာနယ်နှင့် Premier Eleven Sports ဂျာနယ်များကို မလေးရှား နိုင်ငံ ကွာလာလမ်ပူမြို့တွင် စတင် စမ်းသပ် ရိုက်နှိပ်ထုတ်ဝေမှုများ ပြုလုပ်လျက်ရှိကြောင်း Eleven Media Group မှ တာဝန်ရှိသူတစ်ဦး၏ ပြောကြားချက်အရ သိရှိရသည်။\nထို့ကြောင့် မလေးရှားနိုင်ငံမှ စာဖတ်ပရိသတ်များသည် ရန်ကုန်မြို့၌ ထုတ်ဝေသည့်အချိန်နှင့် တစ်ပြေးညီ First Eleven Sports ဂျာနယ်နှင့် Premier Eleven Sports ဂျာနယ်များ ဖတ်ရှုနိုင်တော့မည် ဖြစ်သည်။\n''ဒီလို စမ်းသပ်ရိုက်နှိပ် ထုတ်ဝေရခြင်းရဲ့ရည်ရွယ်ချက်က အကျိုးအမြတ်ဆိုတာထက် မြန်မာနိုင်ငံ ပြင်ပမှာရှိတဲ့ စာဖတ်ပရိသတ်တွေ အချိန်နဲ့တစ်ပြေးညီ ဖတ်ရှုနိုင်အောင် စီစဉ်တာ ဖြစ်ပါတယ်။ ဒီအစီအစဉ် ကို Premier Eleven Sports ဂျာနယ် အတွဲ(၇) အမှတ်(၄၀) ကနေ စတင် ပြီး မလေးရှားနိုင်ငံမှာ ဆောင်ရွက်ခဲ့တာ ဖြစ်ပါတယ်။ ဒီလိုစမ်းသပ် ထုတ်ဝေမှုကို သုံးလတိတိ အခမဲ့ လုပ်ဆောင်ခွင့် ပြုထားတာဖြစ်ပါတယ်။ မလေးရှားနိုင်ငံမှာရှိတဲ့ မြန်မာနိုင်ငံသားတွေ သင့်တင့်တဲ့ဈေး နှုန်းနဲ့ ဖတ်ရှုနိုင်အောင် ဂျာနယ်တစ်စောင်ကို နှစ် ရင်းဂစ်နဲ့ ရောင်းချနေပါတယ်'' ဟု Eleven Media Group မှ Managing Editor ဒေါက်တာသိန်းမြင့်က ပြောကြားခဲ့သည်။\n''ဟိုးအရင်တုန်းကလို ဈေးနှုန်းအများကြီး ကွာဟမှု မရှိနိုင်တော့ပေမယ့် မလေးရှားမှာရိုက်တဲ့ စောင်ရေကနည်းနေသေးလို့ ကုန်ကျစရိတ် ကြီးမားတဲ့အတွက် ရန်ကုန်က ဂျာနယ်ဈေးနှုန်းထက် နည်းနည်းများ နေပါသေးတယ်။ နောက်ပိုင်းမှာ ဂျာနယ်စောင်ရေ တိုးလာတာနဲ့အမျှ ဈေးနှုန်းတွေ လျှော့ချသွားဖို့ အစီအစဉ်ရှိပါတယ်။ ဒီအစီအစဉ်မျိုး မလေးရှားပြီးနောက်ပိုင်းမှာ ထိုင်းနိုင်ငံ ဘန်ကောက်မြို့မှာလည်း လုပ်သွားဖို့ ရှိပါတယ်''ဟု ၄င်းက ဆက်လက် ပြောကြားခဲ့သည်။\nEleven Media Group ၏ ပထမဦးဆုံးထုတ်ဝေသည့် First Eleven Sports ဂျာနယ်ကို ၂၀၀၀ ပြည့်နှစ်တွင် စတင်ထုတ်ဝေခဲ့ပြီး ယခုအချိန်၌ မီဒီယာသက်တမ်းမှာ ၁၀ နှစ် ရှိပြီဖြစ်သည်။ လက်ရှိအချိန်၌ First Eleven Sports ဂျာနယ်နှင့် Premier Eleven Sports ဂျာနယ်တို့အပြင် သတင်းဂျာနယ် နှစ်စောင်ဖြစ်သည့် Weekly Eleven News ဂျာနယ်နှင့် Biweekly Eleven News ဂျာနယ် တို့ကိုလည်း ထုတ်ဝေလျက်ရှိသည်။\nPosted by မိုးယံ at 1:41 PM0comments Email ThisBlogThis!Share to TwitterShare to FacebookShare to Pinterest\nမြန်မာအမျိုးသမီးများ မလေးရှားသို့ အလုပ်လုပ်ရန် လာရောက်မည်ကို မလေးရှားရောက် မြန်မာများမှ အီးမေးလ်နှင့် နီးစပ်ရာမှတစ်ဆင့် အသိပေး တားမြစ်မှုများ ရှိလာ\nမြန်မာအမျိုးသမီးများ မလေးရှား၌ အလုပ်လုပ်ကိုင်ရန် လာရောက်ခြင်းကို မလေးရှားရောက်မြန်မာများမှ အီးမေးလ်နှင့်နီးစပ်ရာမှတစ်ဆင့် အသိပေးတားမြစ်မှုများ ရှိလာခဲ့ကြောင်း သိရှိရပါသည်။\nယခုအခါ မလေးရှားအလုပ်အကိုင်ဈေးကွက်သည် အေဂျင့်များ၏ မျက်စိကျစရာဖြစ်လာခဲ့သည့်အပြင် နယ်မြို့များ၌နေထိုင်သူများအား ဆွဲဆောင်ခေါ်ယူခြင်းများ ရှိလာခဲ့ကြသည့်အပြင် သွားရောက်ရန် ပြောတိုက်တွန်းပြောဆိုသည့်အခါ အလုံး စုံ အဆင်ပြေသည်ဟု ဆိုသော်လည်း အများစုအဆင်ပြေကြသည်မှာ အမျိုးသားများပင်ဖြစ်သည်ကို မလေးရှားရောက် မြန်မာအများစုက ပြန်လည်ပြောပြခဲ့ပါသည်။\nမလေးရှားသို့ အလုပ်အကိုင်ပါမစ်ကျ၍ သွားရောက်ကြသူများ၏ ပတ်စ်ပို့အား အလုပ်ရှင်များက သိမ်းဆည်းထားသည့် ဖြစ်ရပ်များရှိသည့်အပြင် စက်ရုံအများစုမှ အခန်းကျဉ်းအတွင်း အလုပ်သမား အမျိုးသား၊ အမျိုးသမီး၊ နိုင်ငံစုံ၊လူမျိုးစုံအား တစ်နေရာတည်း၌ စုပြုံထားသည့်အတွက် မြန်မာအမျိုးသမီးများအနေဖြင့် စက်ရုံမှခေါ်ယူ၍ လာရောက်မည်ဆိုခြင်းကို အသိပေးမှုများ ပြုလုပ်ခဲ့ရခြင်းဖြစ်ကြောင်း မလေးရှားစတီးစက်ရုံတွင် နှစ်နှစ်အလုပ်လုပ်ကိုင်ခဲ့သူ မြန် မာတစ်ဦးက အသိပေး ပြောကြားခဲ့ပါသည်။\n"မလေးရှားမှာ ကျွန်မအမျိုးသားရောက်နေတော့ ကျွန်မလည်း လိုက်သွားချင်တယ်။ ကျွန်မယောက်ကျားက ဖြစ်နိုင်ရင်မလာတာကောင်းတယ်လို့ ပြောတယ်။ ဟိုမှာ အမျိုးသမီးတစ်ယောက်အနေနဲ့ နေထိုင်ရတာ လုံးဝလုံခြုံမှုမရှိဘူး။ ပြီးတော့ ကိုယ့် ဘာသာအလုပ်ရှာပြီး ကိုယ့်ပတ်စ်ပို့ ကိုယ့်ဘာသာကိုင်ဆောင်ခွင့် မရကြဘဲ စက်ရုံတွေကသိမ်းထားမယ်ဆိုရင် သူတို့စေရာသွား၊ သူတို့ထားရာနေရာကနေ စာရိတ္တတွေကြာလာတော့ ပျက်ပြားလာကြတာတွေ မနည်းဘူး။ ကျွန်မအမျိုးသားကတော့ ဒီက မြန်မာမိန်းကလေးတွေလာမယ်ဆို စက်ရုံကခေါ်တာနဲ့ဆို မလာဖို့သတိပေးတယ်။ မတတ်သာလို့ ကိုယ့်ဘာသာ Free ပတ်စ်ပို့ ကိုင်ပြီးလာမယ်ဆိုရင်တော့ ပိုကောင်းတယ်လို့ အကြံပေးတယ်"ဟု မလေးရှားရှိ စတီးစက်ရုံ၌ နှစ်နှစ်ကြာ နေထိုင်လုပ်ကိုင်ခဲ့သူ တစ်ဦးက ပြောကြားခဲ့ပါသည်။\nမိမိတို့ပတ်စ်ပို့အား လွတ်လပ်စွာကိုင်ဆောင်ထားသူများအတွက် အလုပ်ရှင်များစီမံပေးသည့် နေရာထိုင်ခင်း များ၌ နေထိုင်ရန် မလိုအပ်ဘဲ မိမိတို့ကိုယ်တိုင် အိမ်ခန်းငှားရမ်းနေထိုင်ကြသူများလည်း ရှိကြကာ အများစု မှာ မြန်မာနိုင်ငံမှ အိမ်ထောင်ရှင်အများစုတို့ဖြစ်ကြကြောင်း သိရှိရပါသည်။\nယခင်က ပတ်စ်ပို့သက်တမ်းလွန် ကိုင်ဆောင်ထားသူ အများစုအား အလုပ်ရှင်များက စက်ရုံတွင်းနေထိုင်ခွင့်ရရှိရန် သိုဝှက်ထိန်းသိမ်းပေးခြင်းများရှိခဲ့ရာ ယင်းနေရာများရှိ မြန်မာအမျိုးသမီး အများစုတို့အတွက် များစွာလုံခြုံစိတ်ချမှု မရှိစေနိုင်ကြောင်း မလေးရှားရှိ ပလပ်စတစ်စက်ရုံ၌ လေးနှစ်ကြာနေထိုင်ခဲ့ဖူးသူ မြန်မာအမျိုးသားတစ်ဦးက ပြောပြခဲ့ပါသည်။\nနယ်မြို့များမှ မလေးရှားရှိစက်ရုံများသို့ အလုပ်လုပ်ကိုင်ကြသူ အများစုပေးဆောင်ကြရသော ၀န်ဆောင်ခမှာ ကျပ်ငွေ ၁၃ သိန်းကျော်ဖြစ်ကာ အများစုမှာ ပတ်စ်ပို့သိမ်းဆည်းခံထားရခြင်းများဖြစ်ကြောင်း စုံစမ်းသိရှိရပါသည်။\nထို့ပြင် အီးမေးလ်အများစုမှ မလေးရှားရောက် မြန်မာများက အသိပေးပြောကြားခြင်းများ အများအပြားရှိလာခဲ့ကြရာ အများစုအသိပေးခြင်းမှာ မြန်မာအမျိုးသမီးများအတွက် လုံခြုံစိတ်ချမှု မရှိစေနိုင်သည့် အချက်ပင်ဖြစ်ကြောင်း သိရပါသည်။\nPosted by မိုးယံ at 1:13 PM0comments Email ThisBlogThis!Share to TwitterShare to FacebookShare to Pinterest\nဝါဆိုလပြည့် ဓမ္မစကြာအခါတော်နေ့အကြောင်း သိကောင်းစရာများ\n• ဝါဆိုလပြည့်နေ့ကို ဓမ္မစကြာ အခါတော်နေ့ အထိမ်းအမှတ် အဖြစ် ကျင်းပ ရခြင်းမှာထိုနေ့၌ ဓမ္မစကြာ တရားတော်ကို မြတ်စွာ ဘုရားက ဟောကြား တော်မူသည်ကို အကြောင်းပြု၍ ကျင်းပ ရခြင်း ဖြစ်ပါသည်။\n• ဓမ္မစကြာတရားတော်ကို မြတ်စွာဘုရားသည် အိန္ဒိယနိုင်ငံ ဗာရာဏသီပြည် မိဂဒါဝုန် တော၌ မဟာ သက္ကရာဇ် ၁၀၃ ခုနှစ် ဝါဆို လပြည့်နေ့ နေဝင် လထွက် အချိန်၌ ပဉ္ဓဝဂ္ဂီ ငါးဦး တို့အား ဘုရားအဖြစ်ကို ဝန်ခံသော အားဖြင့် ဟောကြား တော်မူ ခဲ့ပါသည်။\n• ဓမ္မစကြာတရားတော်သည်ဝိနည်းမဟာဝါ ပါဠိတော်၌ ပဉ္ဓဝဂ္ဂယ ကထာ အမည်ဖြင့် လာရှိပါသည်။ ပဋ္ဋိသမ္ဘိဒါ မဂ္ဂ ပါဠိတော် ၌ “ဓမ္မစက္က ပဝတ္တန ဝါရ” အမည်ဖြင့် လာရှိ ပါသည်။ မဟာဝဂ္ဂ သံယုတ် ပါဠိတော်၌ “ဓမ္မစက္က ပဝတ္တန သုတ္တ” အမည်ဖြင့် လာရှိပါသည်။\n• ဓမ္မစက္က ပဝတ္တန ၏ အဓိပ္ပါယ်မှာ-တရားတည်းဟူသော အသိစက်ကို ဖြစ်စေ၊ လည်စေတော် မူခြင်းဟု အဓိပ္ပါယ် ရပါသည်။[ဓမ္မစက္က= တရားတော် + ပဝတ္တန=ဖြစ်စေ၊ လည်စေခြင်း]\n• ဓမ္မစကြာ တရားတော်သည် သစ္စာလေးပါး တရားကို ညွှန်းဆို ဟောကြားသော ဒေသနာတော် ဖြစ်၍ ပိဋ္ဋိကတ်သုံးပုံ၏ ` အနှစ်ချုပ်တရား’ ဟု ဆိုထိုက် ပါသည်။\n• ဓမ္မစကြာတရားတော်ကို စိစစ် သုံးသပ် ကြည့်ပါလျှင် လမ်းစဉ်မှား “အစွန်း၂ခု” ကို ရှောင်ကြဉ်ရေး၊ မဇ္ဈိမ ပဋ္ဋိပဒါ လမ်းစဉ်မှန် ကို ကျင့်သုံးရေး တို့ကို ညွှန်ကြား ထားပြီး သစ္စာလေးပါး တရားကို သိမြင် စေရန် ဟောကြား ထားသောကြောင့် ဗုဒ္ဓဝါဒ ၏ တိကျ ခိုင်မာ သော သဘောတရားကို တွေ့မြင် နိုင်ပါသည်။\n• ဤကဲသို့ အနှစ်သာရ ပါရှိသော တရားဖြစ်၍ ဗုဒ္ဓဘာသာဝင် ရဟန်း ရှင် လူတို့က ဓမ္မစကြာ တရားတော်ကို အထူးပင် အာရုံ စိုက်၍ ရွတ်ဖတ် သရဇ္ဈာယ် တော်မူကြ ပါသည်။ အမြို့မြို့ အရွာရွာ၌ ဓမ္မစကြာ အသင်းများ ဖွဲ့စည်းပြီး ပြန်ပွား အောင် ဆောင်ရွက်လျက် ရှိကြပါသည်။\n• အထက်ပါ အချက်များကြောင့် ၀ါဆို လပြည့်နေ့ကို ဓမ္မစကြာ အခါတော်နေ့ ဟု ခေါ်ဆို ရခြင်း ဖြစ်ပါသည်။\nထို့အပြင် ၀ါဆိုလပြည့်နေ့ဧ။် ထူးခြားချက်များမှာ “သန္ဓေ၊ တောထွက်၊ ဓမ္မစက် ဟောမြွက် သံချို လ၀ါဆို” ဟူသော သံပေါက်လေး အတိုင်း ဂေါတမ မြတ်စွာဘုရား ပဋိသန္ဓေ ယူသော၊ တောထွက်သော၊ ဓမ္မစကြာ တရားဦး ဟောသော လ ဖြစ်ပါသည်။\n၀န်ခံချက်။ ။ ဆရာတော် ဦးပညာသာမိ (မာဂဓီ- သာစည်)၊ နိုင်ငံတော် ပိဋကတ် တိုက်မှူး စီစဉ် ရေးသားသော အခါတော် နေ့များ စာအုပ်မှ ကောက်နှုတ်ပါသည်။\nPosted by မိုးယံ at 9:32 PM0comments Email ThisBlogThis!Share to TwitterShare to FacebookShare to Pinterest\nဂျာမန်သုတေသီများ၏ New England Journal of Medicine တွင်တင်ပြချက်အရ အမျိုးသမီးများ၏ ရင်သားများကိုအမျိုးသားများနေ့စဉ်စိုက်ကြည့်ပေးပါက အသက်ရှည်စေကြောင်းသိရသည်။ ၁၀ မိနစ်စိုက်ကြည့်ပါက အားကစားရုံတွင် မိနစ်၃၀ ခန့်အားကစားလုပ်ခြင်းနှင့်ညီကြောင်း ဒေါက်တာ Karen Weatherby ကပြောကြားခဲ့သည်။ဤသို့ပေါက်ပေါက်ရှာရှာ စူးစမ်းမှုကို အသင်းဖွဲ့၍ ဒေါက်တာKaren Weatherby ကဦးဆောင်ခဲ့ခြင်းဖြစ်သည်။သူတို့ အဖွဲ့သည် ဂျာမနီနိုင်ငံ ဖရန့်ဖတ်မြို့ ရှိ အမျိုးသား၂၀၀ နှင့်သုတေသနပြုခဲ့ခြင်းဖြစ်သည်။၄င်းတို့အထဲမှ တစ်ဝက်ကို နေ့စဉ်ကြည့်ခိုင်းပြီး တစ်ဝက်ကိုသေချာရှောင်ကြဉ်ခိုင်းထားပြီး လေ့လာခဲ့ကြသည်။ ငါးနှစ်ကြာသောအခါ နေ့စဉ်သေချာစိုက်ကြည့်ခဲ့သော အမျိုးသားများသည် မကြည့်သူများထက် သိသာခြားနားစွာ သွေးဖိအားအတက်အကျရောဂါကင်းဝေးခြင်း၊သွေးခုန်နှုန်းမှန်ကန်ခြင်းနှင့် လေဖြတ်ခြင်း၊နှလုံးသွေးကြောကျဉ်းရောဂါအန္တရာယ်များ နည်းပါးသွားကြောင်းအတည်ပြုနိုင်ခဲ့သည်။\n"ဒီလိုလိင်နဲ့ဆိုင်တဲ့ စိတ်လှုပ်ရှားမှုဟာ နှလုံးကို သွေးညှစ်ပေးမှုတိုးတက်ကောင်းမွန်စေပြီး သွေးလှည့်ပတ်မှုကိုပါကောင်းစေတာ သံသယရှိစရာမရှိပါဘူး၊သေချာပါတယ် နောက်ရယ်စရာတစ်ချက်က ကြည့်တာချင်းတူတာတောင် ပိုကြီးတဲ့ရင်သားကို ကြည့်သူတွေကပိုအကျိုးထူးတာတွေ့ရပါတယ်။အသက်၄၀ကျော်တဲ့အမျိုးသားတွေဆိုရင်တော့ D-cup size နဲ့ သူ့အထက်တွေကိုကြည့်သင့်ပါတယ် "လို့ဒေါက်တာကပြောသွားပါတယ်။(သူပြောတဲ့ D-cup ဆိုက်က မြန်မာလို ၃၆ ခန့်ရှီတယ်လို့အတွေ့ကြုံမသေးသူ အယ်ဒီတာကိုကိုတစ်ယောက်က ပြောသွားကြောင်းပါ)\nPosted by မိုးယံ at 8:05 PM0comments Email ThisBlogThis!Share to TwitterShare to FacebookShare to Pinterest\nလိင်အင်္ဂါ ကြီးထွားသည့် အမျိုးသားများ ကိုယ်ရေကိုယ်သွေး\nလိင်အင်္ဂါ ကြီးထွားသည့် အမျိုးသားများ ကိုယ်ရေကိုယ်သွေး ပိုမို မြင့်မားသည်။\nလိင်အင်္ဂါ ကြီးထွားသည့် အမျိုးသားများ ကိုယ်ရေကိုယ်သွေး ပိုမို မြင့်မားသည်\nလိင်အင်္ဂါ် အရွယ်အစား သာမန်ထက် ကြီးထွား ဖွံ့ဖြိုးသော အမျိုးသား များသည် လိင်အင်္ဂါ သေးငယ်သည့် အမျိုးသား များထက် ယျေဘူယျ အားဖြင့် ကိုယ်ရည်ကိုယ်သွေး ပိုမို မြင့်မားခြင်း၊\nမိမိ ကိုယ်ကိုယ် ပိုမို အထင်ကြီး ဂုဏ်ယူ တတ်ခြင်း၊ ကျန်းမာရေး ပိုကောင်းခြင်း၊ ခန္ဓာကိုယ် ဖွံ့ဖြိုးမှု ပိုမို မြန်ဆန်ခြင်း စသည့် ကောင်းကျိုးများ ရရှိစေကြောင်း ဩစတြေးလျ နိုင်ငံမှ ပညာရှင် တဦးက ပြောကြားခဲ့သည်။\nဩစတြေးလျ နိုင်ငံ၊ ဗစ်တိုးရီးယား တက္ကသိုလ်မှ အသက်(၂၉)နှစ် အရွယ် ပညာရှင် အမျိုးသမီး အန်နာဘယ်ချန် က အမှန်အားဖြင့် လိင်တံ ကြီးထွားမှုသည် အိပ်ခန်း ထဲတွင်ထက် အဝတ်လဲခန်း အတွင်း တွင်သာ ပိုမို အဓိပ္ပါယ်ရှိမည်ဟု ဆိုသည်။\nအဘယ်ကြောင့် ဆိုသော် အမျိုးသား အများစု ထင်မှတ် သကဲ့သို့ လိင်တံ ကြီးထွားခြင်းသည် ကာမ ဆက်ဆံမှုတွင် များစွာ အကျိုးမရှိလှဘဲ ခန္ဓာကိုယ် အချိုးအစား လှပ ကျနမှုကိုသာ ဖြစ်ပေါ် စေသောကြောင့်ဟု ချန်က ရှင်းပြခဲ့သည်။ သူမက အမျိုးသား များသည် ၎င်းတို့၏ လိင်အင်္ဂါ အရွယ်အစား သေးငယ်နေပါက ကာမ ဆက်ဆံမှုတွင် ယုတ်လျော့ အားနည်း သွားမည်ကို စိုးရိမ် တတ်ကြကြောင်း၊ ယင်း အယူအဆသည် အခြေအမြစ် လုံးဝ မရှိကြောင်း ပြောကြားခဲ့သည်။\nသူမ၏ လေ့လာမှုများအရ ကြုံလှီးချိနဲ့သော အမျိုးသားများ၏ လိင်အင်္ဂါ အရွယ်အစားသည် ပျမ်းမျှ ၃.၄ လက်မ မျှသာ ရှိတတ် သော်လည်း အားကောင်းမောင်းသန် အမျိုးသား များမှာမူ ပျမ်းမျှအရွယ် ၆.၃ လက်မ ရှိကြောင်း ချန်က ဆိုသည်။ သူမသည် အမျိုးသား လိင်အင်္ဂါ အရွယ်အစားသည် ခန္ဓာကိုယ်နှင့် စိတ်ကျန်းမာရေးကို မည်သို့မည်ပုံ ဆက်စပ်နေကြောင်း အထူးပြု လေ့လာနေသည့် ပညာရှင်လည်း ဖြစ်သည်။\nချန်သည် သူမ၏ သုတေသန လုပ်ငန်းများအား စင်္ကာပူနှင့် ဗြိတိန် တို့တွင်လည်း အကောင်အထည်ဖော် ဆောင်ရွက်ခဲ့သေးပြီး နိုင်ငံပေါင်း (၄၃)ခုမှ အသက် (၁၈)နှစ်နှင့် (၇၆)နှစ်ကြား အမျိုးသား (၇ဝ၀)ကျော် တို့ကို လေ့လာမှုများ ပြုလုပ်ခဲ့သည်။ သူမ၏ တွေ့ရှိချက်များ အရ အမျိုးသားထု၏ (၆၇.၃) ရာခိုင်နှုန်းသည် ၎င်းတို့၏ လိင်အင်္ဂါ အရွယ်အစား ရှိရင်းစွဲထက် ပိုပြီး ကြီးစေလိုသော ဆန္ဒရှိကြောင်း ချန်က ထုတ်ဖော် ပြောဆိုသွားခဲ့သည်။\nကမ္ဘာ့ အဆိုးနှင့်အကောင်း လိင် ဆက်ဆံဖက် ရလဒ်များ ထွက်ပေါ်လာ\nတကမ္ဘာလုံး ဆိုင်ရာ သုတေသန ဝဘ်ဆိုဒ်တခု ဖြစ်သည့် Onepoll.com က ကမ္ဘာပေါ်တွင် အညံဖျင်းဆုံး ချစ်ဖော် ချစ်ဖက်များ အဖြစ် ဂျာမန် အမျိုးသား များအား ဖော်ပြ လိုက်သည်။\nယင်း ဝဘ်ဆိုဒ်သည် ကမ္ဘာ့နိုင်ငံ အခု(၂၀)မှ အတွေ့အကြုံ များသော အမျိုးသမီး (၁၅၀၀၀) ကို မေးမြန်းစုံစမ်း သဘောထား ကောက်ခံပြီး နောက် ယခု စစ်တမ်းကို ထုတ်ပြန်လိုက်ခြင်း ဖြစ်သည်။\nဂျာမန် လူမျိုးများသည် ရေချိုးရန် ပျင်းရိလေ့ရှိပြီး အနံ့အသက် မကောင်းတတ်ကြောင်း အမျိုးသမီးများက ဆိုသည်။ အင်္ဂလိပ် များကမူ အညံ့ဆုံး အိပ်ခန်းဖော် စာရင်းတွင် ဒုတိယနေရာမှ ရပ်တည်နေပြီး အများအားဖြင့် ၎င်းတို့သည် ချစ်တင်း နှီးနှောရာတွင် ထိုင်းထိုင်းမှိုင်းမှိုင်း နှင့် လေးကန်လေ့ ရှိကြောင်း သိရှိရသည်။\nဆွီဒင်များမှာ တတိယအဖြစ် ရပ်တည်နေပြီး ၎င်းတို့၏ အားနည်းချက်မှာ ကိစ္စပြီးမှု မြန်လွန်းသဖြင့် အမျိုးသမီးများ မကျေနပ်စရာ ဖြစ်ရခြင်းဟု ဆိုသည်။ ဒတ်ခ်ျ များမှာမူ မိမိ၏ အဖော်အပေါ် အသာစီးယူရန် ဆန္ဒပြင်းပြလေ့ ရှိကြောင်း အမျိုးသမီး အများစုက မဲပေး ခဲ့ကြသည်။\nနံပါတ်(၅)တွင် ရှိနေသည့် အမေရိကန်များ ကမူ အကြမ်းပတမ်း နိုင်လွန်းသည်ဟု သိရှိရပြီး၊ ဂရိများကမူ တဖွဲ့တနွဲ့ နိုင်လွန်းပြီး စိတ်မရှည်စရာ ကောင်းနေပြန်သည်။ ဝေလ် နယ်သားများ ကမူ မိမိအတွက်သာ ကြည့်တတ်သော တကိုယ်ကောင်း သမားများဟု အမျိုးသမီးများက မှတ်ယူနေပြီး စကော့တ် များကမူ မလိုအပ်ဘဲ အသံကျယ်လွန်းကြောင်း သိရှိရသည်။\nနံပါတ်(၉) ချိတ်သည့် တူရကီများကမူ အလွန်အမင်း အားကြိုးမာန်တက် ရှိလွန်း၍လား မသိ၊ ချွေးထွက် လွန်းသည်ဟု အမျိုးသမီးများက နှာခေါင်းရှုံ့ ပြန်သည်။ ရုရှားများ ကမူ နံပါတ်(၁၀)တွင် အဆင့်ချိတ်သည်။ ၎င်းတို့ နာမည်ပျက်ပုံမှာ တမျိုး တဘာသာဖြစ်ပြီး အမွေးအမြှင် ထူလွန်းသဖြင့် အမျိုးသမီးများ မနှစ်ခြိုက်ကြောင်း သိရှိရသည်။\nအိပ်ခန်းဆောင် အချစ် ဇာတ်လမ်းများ အတွက် အကောင်းဆုံး အဖော်အဖြစ် မဲပေးခံရသည်မှာ စပိန် လူမျိုးများဖြစ်ပြီး ၎င်းတို့ နောက်တွင် ဘရာဇီး၊ အီတလီ၊ ပြင်သစ်၊ အိုင်းရစ်၊ တောင်အာဖရိက၊ ဩစတြေးလျ၊ နယူးဇီလန်၊ ဒိန်းမတ် နှင့် ကနေဒါ အမျိုးသားများက ဂုဏ်ယူ ဝံ့ကြွားဖွယ် အစဉ်လိုက် ရပ်တည်နေကြောင်း သိရှိရသည်။\nPosted by မိုးယံ at 8:02 PM0comments Email ThisBlogThis!Share to TwitterShare to FacebookShare to Pinterest\nယနေ့ ခေတ်စားနေကြသော အွန်လိုင်း အချစ်ဇတ်လမ်းများနှင့် စိတ်မကောင်းစရာ ရင်နင့်ဖွယ် အဖြစ်အပျက်များ ဆက်တိုက်ဆိုသလို မြင်တွေ့ရ ကြားသိရသမျှ နားမဆံ့တဲ့ အတွက် ဒီပိုစ့်လေးကို ရေးဖို့ ဆုံးဖြတ်လိုက်ရတာပါ။ ကျမ ပြောချင်တဲ့ အဓိက ဇတ်ဆောင်များကတော့ တိုင်းပြည်ဘဏ္ဍာနှင့် ပညာ သင်ကြားနေကြသော ရုရှားနိုင်ငံမှ ပြည်ချစ်သားများနှင့် နိုင်ငံတကာမှ ညီမများ မမများပါပဲ။ အခုလို ရေးရတဲ့ အတွက် မည်သူတစ်ဦး တစ်ယောက်ကိုမှ ထိခိုက်နစ်နာ လိုစိတ်မရှိပါ။ မိန်းမသားများ အတွက် အသိပညာပေးလိုသော စေတနာသာ ပါဝင်ပါတယ်။\nဖြစ်ပုံများကတော့ .... ၂၀၀၉ နှစ်ရဲ့ ဧပြီလလောက် ကပေ့ါ..... စကာင်္ပူက ပီအာ ရပြီးသား ညီမလေး တစ်ယောက် ကျမကို ဖုန်းဆက်လာတယ်။ မမရယ် ကူညီပါအုံးတဲ့ ... သူ့ချစ်သူက သူ့ကို အတွေ့မခံပဲ ရှောင်နေလို့ပါတဲ့လေ။ ကျမသိသလောက် သူတို့ နှစ်ဦးဟာ လွန်ခဲ့တဲ့ ၂ နှစ်ကျော်လောက် ကတည်းက အွန်လိုင်းကနေတွေ့ပြီး ချစ်သူတွေ ဖြစ်ခဲ့ကြတာပါ။ ကောင်လေးကတော့ မော်စကိုမှာ စာသင်နေတဲ့ စစ်ဗိုလ် ဆရာဝန်တစ်ယောက်ပေ့ါ...။ ဒီလောက်ဆို စာဖတ်သူများ နားလည် သဘောပေါက်လောက်ပါပြီ။ သူတို့နှစ်ဦး အကြောင်းကို နှစ်ဖက် မိသားစုများကအစ သိထားကြပါတယ်။ ကောင်လေးကတော့ နယ်မြို့တစ်မြို့ကပါ။ ကောင်မလေးက ရန်ကုန်ကပေါ့။ ကောင်လေး မော်စကိုမှာ နေစဉ်တလျှောက် လိုအပ်သမျှ အစားအသောက်ကအစ အဲဒီညီမလေးဆီကို မှာနေကြပါ။ အဲဒီညီမလေးကလည်း ဘာပဲ မှာမှာ ရောက်အောင် ၀ယ်ပြီး ပို့ခဲ့ပါတယ်။ ဇတ်လမ်းအကြမ်းလေးကတော့ ကောင်လေးဟာ မြန်မာ ပြန်ရောက်သွားကတည်းက သူ့ကို ရှောင်နေပါတယ်။ ဖုန်းဆက်လည် မကိုင်ဘူး။ နောက်ဆုံး သူ ကျမကို ရင်ဖွင့်ပြီး မြန်မာကို လိုက်သွားပြီး တွေ့မယ်၊ ပွင့်ပွင့်လင်းလင်း မေးမယ်ပေါ့။ ကျမလည်း အင်း.... တစ်လုံးကလွဲလို့ အကြံမပေးတတ်ဘူးလေ။ ဒီလိုနဲ့ သူပြန်သွားပြီး တစ်ပတ်အကြာမှာ မေလ်းရောက်လာတယ်။ သူတို့ ပြန်အဆင်ပြေသွားကြလို့ အခု ခရီးတွေတောင် အတူတူ သွားကြတယ်တဲ့။ ကျမလည်း ၀မ်းသာမိပါတယ်။ ဒါဟာ သတင်းကောင်းလို့ပဲ ထင်ခဲ့တယ်။\nဒါပေမယ့် ကျမထင်ထားသလို မဟုတ်ခဲ့ပါဘူး။ ကောင်မလေးက သူမပြန်ခင် လက်ထပ်ခွင့် ရအောင်လုပ်ပြီး သူ့ကို လက်ထပ်ခိုင်းတော့ ကောင်လေးက သူမယူနိုင်ဘူးတဲ့လေ...။ သူ့မှာ လက်ထပ်ရမယ့်သူက ရှိပြီးသားတဲ့။ မိန်းမသားဘ၀ တောင်းပန်ရုံကလွဲလို့ ဘာမှ မတတ်နိုင်တော့ဘူး။ နောက်ဆုံးသိရတာကတော့ အဲဒီညီမလေးကလည်း ဘယ်လို ဆုံးဖြတ်လိုက်တယ် မသိဘူး။ အဲဒီညီမလေးက သူကိုယ်တိုင် အရှက်ခွဲ ခံပြီး စစ်ခုံရုံးကို တင်ပြီး တရားစွဲပါတော့တယ်။ ကောင်လေးကလည်း အစစ်ဆေး ခံရပြီး ရာထူးလည်းပြုတ်၊ ထောင်ကျသွားခဲ့တယ်။ ကောင်မလေးက သူတို့ ခရီးသွားခဲ့တုန်းက ဓါတ်ပုံတွေနဲ့ တည်းခဲ့တဲ့ ဟိုတယ်တွေ နေ့ရက် အချိန်တွေကိုပါ အတိအကျ ရုံးတော်ကို သက်သေတင်နိုင်ခဲ့လို့ပေ့ါ။ ဒါပေမယ့် မိန်းကလေး ဘ၀ ဘာဖြစ်သွားလဲ။ ဒီလို အဖြစ်အပျက်တွေ ကျမတို့ပတ်ဝန်းကျင်မှာ ဘယ်လောက်များ များပြားနေလဲဆိုတာ မသိနိုင်ဘူးနော်။\nအခုဆိုရင် နိုင်ငံတကာက မိန်းကလေးတွေ တော်တော်များများဟာ ရုရှားက စစ်ဗိုလ်တွေနဲ့ အွန်လိုင်းမှာတွေ့ပြီး ချစ်သူတွေ ဖြစ်ခဲ့ရာက တဆင့်တက်လို့ ရုရှားအထိ သွားရောက်လည်ပတ် အတူနေထိုင်နေကြတယ်လို့ အတိအကျကို သိနေရပါတယ်။ အထူးသဖြင့် ဒူဘိုင်းနဲ့ စကာင်္ပူနိုင်ငံက မိန်းကလေးတွေ တော်တော်များများပါပဲ.....။ ၂၀၀၉ အောက်တိုဘာကလည်း ဒူဘိုင်းက ညီမလေးတစ်ယောက် မော်စကို (MEPHI) က သူ့ကောင်လေး စစ်ဗိုလ်ဆီ သွားလည်တယ်တဲ့။ အခုလည်း စင်္ကာပူက ညီမလေး တစ်ယောက် ထပ်သွားပြန်ပြီ။ နောက်ထပ် ရုရှားကို သွားဖို့ စီစဉ်နေကြတဲ့ ညီမလေးတွေ အများအပြား ရှိနေပါသေးတယ်။ ဒါက အခုလက်ရှိ ကျမ ပတ်ဝန်းကျန်မှာ မြင်နေရတာပါ။ ကျမ မသိတဲ့ ပတ်ဝန်းကျင်မှာ ဘယ်လောက်များ ဒါမျိုးတွေ များပြားနေမလဲဆိုတာတော့ ကျမ မသိပါဘူး။ ကျမ ဒီသတင်းတွေ ကြားရရင် နှစ်ဦး စလုံးအတွက် ရင်လေးမိ စိတ်မကောင်းဖြစ်မိပါတယ်။ ဒီတော့ ကျမ အပေါ်ကတင်ပြသွားခဲ့တဲ့ အဖြစ်အပျက်မျိုးတွေ မဖြစ်လာရအောင် သတိပေးတဲ့ အနေနဲ့ ဒီပိုစ့်လေးကို ရေးသားလိုက်ရတာပါ။ မိန်းကလေးတွေကိုလည်း သတိပေးချင်သလို၊ ရုရှားရောက် ပြည်ချစ်သားများကိုလည်း သတိပေးချင်ပါတယ်။ ပြည်သူ့ဘဏ်ဏ္ဍာနဲ့ စာသင်ဖို့ လွှတ်ထားတယ်ဆိုတာကိုလည်း သတိထားစေချင်ပါတယ်။ နိုင်ငံ့ဝန်ထမ်း တစ်ယောက်အနေနဲ့ ဘယ်လို နေရမယ် ထိုင်ရမယ်ဆိုတာကိုလည်း နားလည်စေချင်ပါတယ်။ ကိုယ်လက်မထပ်နိုင်ပဲ သူများ သားသမီးတွေကို အခုလို ခေါ်ပြီး အပျော်မရှာပါနဲ့။ ကိုယ့်ဘ၀နဲ့ တန်တဲ့ မိန်းမမျိုးကိုပဲ ရှာယူကြပါလို့။ တာဝန်ရှိသူများကလည်း အခုလို အဖြစ်မျိုးတွေ မဖြစ်ရလေအောင် ထိန်းသိမ်း သင့်ထယ်လို့ ထင်မိပါတယ်။ ရုရှားပို့ထားပြီး ဘာမှ မသိသလို မနေကြပါနဲ့။ ပြည်ချစ်သားများ နိုင်ငံသားကောင်းများ နိုင်ငံတကာမှာ နာမည်ပျက် နေတာကိုလည်း သတိထားနိုင်ကြာပါစေ။ မိန်းကလေးများကလည်း မိမိရဲ့ တန်ဘိုးရှိလှတဲ့ ဂုဏ်သိက္ခာကို တန်ဘိုးထားကြစေချင်ပါတယ်။ှ\nရုရှားမှ ကိုကိုတွေ မောင်မောင်တွေ အနေနဲ့ကလည်း စာသင်တဲ့ ကာလက နဲနဲရယ်၊ အချိန်ပြည့် အွန်လိုင်းမှာ အချိန်ဖြုန်းနေကြသလိုပါပဲ။ အတူနေတဲ့ ညီမလေးတွေ ပြောသမျှ အွန်လိုင်းမှာ (၁၀) ယောက်မှာ (၉) ယောက်က ရုရှားက စစ်ဗိုလ်တွေပါတဲ့လေ။ အော် ...... တော်တော်ဆိုးတာပဲနော်။ တနေ့မှာ တိုင်းပြည်ကို ဘယ်လိုများ ထိန်းသိမ်း စောင့်ရှောက်ကြပါ့မလဲ...။ အပေါ်က တင်ပြသွားတဲ့ တကယ့်အဖြစ်အပျက်လေးကို ကျမ လူနာမည် အတိအကျ၊ ဗိုလ်သင်တန်း အပတ်စဉ်တွေကိုပါ ပြောပြနိုင်ပါတယ်။\nဒီနေ့ဟာ ဒီဇင်ဘာ (၃၀) ရက်နေ့ အမေများနေ့ပါရှင်....... ဒါကြောင့် သားသမီးတွေ အားလုံးရဲ့ မိခင်ကိုယ်စား ကျမက ဒီပိုစ့်လေးနဲ့ မိန်းကလေး၊ ယောကျာင်္းလေး ခွဲခြားခြင်းမရှိပဲ ဖြစ်လာမယ့် နောက်ဆက်တွဲ ဆိုးကျိုးလေးတွေကို တင်ပြရင်း ဆုံးမလိုက်တာပါ။ နားလည်နိုင်မယ်လို့ မျှော်လင့်မိပါတယ်။ လူတိုင်းအချစ်နဲ့ မကင်းနိုင်သလို တန်ဘိုးရှိတဲ့ မြင့်မြတ်တဲ့ ချစ်ခြင်းတွေနဲ့ တဘ၀လုံး လုံခြုံအေးမြ နိုင်ကြပါစေ....\nPosted by မိုးယံ at 7:57 PM0comments Email ThisBlogThis!Share to TwitterShare to FacebookShare to Pinterest\nMP3 သုံး၍ သီချင်းတစ်နာရီ နားထောင်ရုံဖြင့် အကြားအာရုံပျက်စီးနိုင်\nMP3 ဖြင့် တစ်နာရီ (သို့မဟုတ်) တစ်နာရီထက်ကျော်ပြီး သီချင်းနားထောင်ရုံဖြင့် ရေရှည်တွင် အကြားအာရုံပျက်စီးနိုင်ကြောင်း ဘယ်လ်ဂျီယံရှိ Ghent တက္ကသိုလ်မှ သုတေသနပညာရှင်များ၏ လေ့လာမှုတစ်ရပ်အရ သိရသည်။\nMP3 ဖြင့် သီချင်းနားထောင်ခြင်းသည် ရေရှည်တွင် အကြားအာရုံပျက်စီးစေကြောင်း၊ အချိန်တိုအတွင်း အသံပြောင်းလဲမှုကြောင့် နားထဲရှိ အမွေးအမှင်ဆဲလ်များအတွင်း လှုံ့ဆော်မှု အလွန်အကျွံဖြစ်ပေါ်ကြောင်း လေ့လာမှုတွင် ဖော်ပြခဲ့သည်။MP3 ကို နားကြပ်တပ်ပြီး အသံကျယ်ကျယ်နားထောင်ခြင်းသည် အကြားအာရုံပျက်စီးနိုင်သည်ဟု သုတေသနပညာရှင်များ၏ သတိပေးချက်ထုတ် ပြန်ခဲ့ပြီးနောက် အသက် ၁၉ နှစ်မှ ၂၈ နှစ်အကြား လူငယ် ၆၀ ကို လေ့လာခဲ့ခြင်းဖြစ်သည်။ MP3 ဖြင့် ပေါ့ပ်နှင့်ရော့ခ်ဂီတများကို တစ်နာရီခန့် နားထောင်စေပြီး အသံအတိုးအကျယ် ပြုလုပ်ကာ သီချင်းနားမထောင်မီနှင့် နားထောင်ပြီးနောက်ပိုင်း အကြားအာရုံများကို စစ်ဆေးခဲ့သည်။\nသုတေသနအဖွဲ့ခေါင်းဆောင် ဟန်နာကမ်ပလာက'' လွန်ကဲတဲ့အသံ ဆူညံမှုတွေဟာ အကြားအာရုံ ဆုံးရှုံးနိုင်တယ်ဆိုတာ ကောင်းကောင်းသိလောက်ပါပြီ။ သယ်ရလွယ်တဲ့ မီဒီယာပလေယာတွေ နားထောင်ပြီးတဲ့နောက်ပိုင်း အကြားအာရုံယိုယွင်းမှုတွေ ဖြစ်လာတယ်''ဟု ပြောကြားခဲ့သည်။ ဥရောပနိုင်ငံများနှင့် အမေရိကန်မှ လူငယ် ၉၀ ရာခိုင်နှုန်းသည် MP3 ဖြင့် အမြင့်ဆုံးအသံနှုန်းဖြင့် တစ်နေ့လျှင် နာရီပေါင်းများစွာ သီချင်းနားထောင်ကြောင်း သိရသည်။\nPosted by မိုးယံ at 8:14 PM0comments Email ThisBlogThis!Share to TwitterShare to FacebookShare to Pinterest\nသြစတေးလျ ပထမဆုံး အမျိုးသမီး ဝန်ကြီးချုပ် အဖြစ် Julia Gillard ရွေးချယ်ခံရ\nကင်ဘာရာ- June 24, 2010\nဇွန်လ ၂၄ ရက် ကြသပတေးနေ့က လေဘာ ပါတီ ခေါင်းဆောင် Kevin Rudd ရာထူးမှ ဆင်းပေးပြီးနောက် သြစတေးလျ အစိုးရအဖွဲ့အတွင်း အကောင်းဆုံး လူထုဆက်ဆံရေး ရှိသူဟု မီဒီယာများအကြား လူသိများသော Julia Gillard သည် သြစတေးလျနိုင်ငံ၏ ပထမဆုံးသော အမျိုးသမီး ဝန်ကြီးချုပ် ဖြစ်လာခဲ့သည်။\nGillard ၏ ရာထူးနေရာ တက်ခြင်းကို ဗုဒ္ဓဟူးနေ့ညက ကျင်းပခဲ့သော ပါလီမန် အတွင်း လျှို့ဝှက် ဆန္ဒမဲပေးသည်ပွဲတွင် ကြေငြာခဲ့ခြင်း ဖြစ်သည်။ “Julia Gillard ဟာ လေဘာ ပါတီရဲ့ ခေါင်းဆောင်သစ်နဲ့ သြစတေးလျ ပထမဆုံး အမျိုးသမီး ဝန်ကြီးချုပ် ဖြစ်လာခဲ့ပါပြီ” ဟု ပါတီ၏ ပြောရေးဆိုခွင့်ရှိသူ တစ်ဦးက ပြောပါသည်။\nPosted by မိုးယံ at 8:10 PM0comments Email ThisBlogThis!Share to TwitterShare to FacebookShare to Pinterest\nအာဖဂန်သမ္မတ ကာဇိုင်းဝင်ငွေမှာ တစ်လလျှင် အမေရိကန်ဒေါ်လာ ၅၀၀ ကျော်သာရှိ\nအာဖဂန်နစ္စတန်သမ္မတ ဟာမစ်ကာဇိုင်း၏ ၀င်ငွေမှာ တစ်လလျှင် အမေရိကန်ဒေါ်လာ ၅၂၅ သာရှိပြီး ဘဏ်အပ်ငွေမှာလည်း ဒေါ်လာ ၂၀၀၀၀ ကျော်ထက်နည်းပါးကြောင်းနှင့် အိမ်မြေ (သို့မဟုတ်) ဥစ္စာပစ္စည်းပိုင်ဆိုင်မှုများ မရှိကြောင်း ကာဇိုင်း၏ ပိုင်ဆိုင်မှုများနှင့်ပတ်သက်ပြီး အဂတိလိုက်စားမှု တိုက်ဖျက်ရေးအဖွဲ့က ထုတ်ပြန်ကြေညာခဲ့သည်။\nသမ္မတကာဇိုင်း၏ လစာရရှိမှုမှာ အာဖဂန်ပြည်သူတစ်ဦးချင်း ပျမ်းမျှဝင်ငွေထက် ငါးဆများသော်လည်း အမေရိကန်သမ္မတ အိုဘားမားနှင့် ဗြိတိန်ဝန်ကြီးချုပ် ဒေးဗစ်ကင်မရွန်တို့၏ လစာနှင့်နှိုင်းယှဉ်ပါက သိသိသာသာနည်းပါးသည်။ အမေရိကန် သမ္မတနှင့် ဗြိတိန်ဝန်ကြီးချုပ်တို့၏ ၀င်ငွေမှာ တစ်နှစ်လျှင် ဒေါ်လာလေးသိန်းနီးပါး ရရှိကြောင်း သိရှိရသည်။\nသမ္မတကာဇိုင်း၏ ပိုင်ဆိုင်မှုများကို အစိုးရ၀န်ထမ်းများအကြား ပွင့်လင်းမှုရှိစေရန် ကြိုးပမ်းမှုအဖြစ် ရည်ရွယ်ပြီး ခြစားမှုတိုက်ဖျက်ရေး ကော်မရှင်အဆင့်မြင့်ရုံးက ထုတ်ပြန်ကြေညာခဲ့ခြင်း ဖြစ်သည်။\nအာဖဂန်နစ္စတန်၏ တည်ငြိမ်မှုကို အဓိကခြောက်လှန့်နေသည့် တာလီဘန်တို့ ကျန်ရှိနေသေးသော်လည်း လူမှုဝန်းကျင်အလွှာစုံနှင့် စီးပွားရေးလုပ်ငန်းများကြားတွင် ခြစားမှုသည် အာဖဂန်နိုင်ငံသားများ၏ အဓိကတိုင်ကြားချက်တစ်ခု အဖြစ် ကျန်ရှိနေဆဲဖြစ်ကြောင်း သိရှိရသည်။\nခြစားမှုတိုက်ဖျက်ရေးအဖွဲ့သည် ၀န်ကြီးများ၊ လွှတ်တော်အဖွဲ့ဝင်များ၊ အကြီးတန်းအရာရှိများ၊ ရဲအရာရှိများနှင့် ပြည်နယ်ချုပ်ရေးခေါင်းဆောင်များ အပါအ၀င် အရာရှိပေါင်း ၂၀၀၀ ကျော်၏ ပိုင်ဆိုင်မှုများအား မှတ်ပုံတင်မှုများ ပြုလုပ်ခဲ့ပြီး သီ တင်းတစ်ပတ်အတွင်း ထုတ်ပြန်ကြေညာသွားမည်ဖြစ်ကြောင်း သိရှိရသည်။\nအစိုးရအရာရှိများ၊ ၎င်းတို့၏ ဇနီးများနှင့် အသက် ၁၈ နှစ်အောက်ကလေးများ၏ ပိုင်ဆိုင်မှုများပါ အကျုံးဝင်ကြောင်း၊ တရားစွဲဆိုခံရမှုများ ဖြစ်နိုင်သောကြောင့် ပိုင်ဆိုင်မှုကို ထိမ်ချန်ခြင်းပြုလုပ်သည်ကို မတွေ့ရှိရကြောင်း ခြစားမှုတိုက်ဖျက်ရေး ကော်မရှင် ဥက္ကဋ္ဌ မိုဟာမက်ရာရှင်အူစမန်နီက ပြောကြားခဲ့သည်။\nကာဇိုင်း၏ လက်ရှိလက်ထောက်နှစ်ဦးအပါအ၀င် ယခင် အရာရှိဟောင်းများတွင် ကိုယ်ပိုင်အိမ်ရှိပြီး ပြည်တွင်းနှင့် ပြည်ပတွင် ဒေါ်လာ ၁၀ သန်းနီးပါး ပိုင်ဆိုင်မှုရှိသည်ဟု ယုံကြည်ရပြီး လက်ရှိအရာရှိ ၁၇ ဦး နှင့် ၀န်ကြီးဟောင်းများမှာ ခြစားမှု နှင့်ပတ်သက်ပြီး သံသယရှိသည့်အတွက် စစ်ဆေးမေးမြန်းခံနေရကြောင်း သိရှိရသည်။\nသမ္မတ ကာဇိုင်း လက်မှတ်ရေးထိုးခဲ့သည့် ၎င်း၏ပိုင်ဆိုင်မှုကြေညာချက်တွင် တစ်လလျှင် ၀င်ငွေအမေရိကန်ဒေါ်လာ ၅၂၅ ရရှိပြီး ဂျာမနီရှိ Commerz ဘဏ်တွင် အပ်နှံထားသည့် ယူရို ၁၅၆၃၅ ကျော်နှင့် အမေရိကန် ဒေါ်လာ ၁၃၄ ရှိကြောင်း ဖော် ပြထားသည်။\nPosted by မိုးယံ at 12:04 PM0comments Email ThisBlogThis!Share to TwitterShare to FacebookShare to Pinterest\nဆိုဒ်ကြီးမားတဲ့ဖိုင်တွေကို လိုအပ်သလောက် ခွဲသုံးနည်း\nဒီတစ်ပတ်တော့- HJSplit ဆိုတဲ့ ဆော့ဖ်ဝဲ Tool လေးအကြောင်း မိတ်ဆက် ပေးချင်ပါတယ်။\nဖိုင်ဆိုဒ်ကြီးမားတဲ့ ဖိုင်တွေကို ကိုယ်လိုသလောက် ဖိုင်ဆိုဒ်နဲ့ ဖိုင်တွေကို ခွဲထုတ်နိုင်ဖို့ အရမ်းအသုံးဝင်လှပါတယ်။\n၀င်းဒိုး command တွေ အသုံးပြုပြီး ဖိုင်တွေခွဲထုတ်နိုင်ပေမယ့် မကျွမ်း ကျင်သေးတဲ့ အသုံးပြုသူတွေအတွက် အခက်အခဲရှိပါတယ်။\nဒါပေမယ့် ဒီ Tool လေးက အသုံးပြုသူတွေအတွက် လွယ်ကူအောင် ပြုလုပ်ပေးထားပါတယ်။\nအင်တာနက်လိပ်စာ http://www.freebyte.com/hjsplit/#win32 မှာ အခမဲ့ရယူနိုင်ပါတယ်။\nအင်တာနက်ကရယူထားတဲ့ HJSplit 2.4 zip ဖိုင်ကို extract ဖြေပြီး သုံးယုံပါဘဲ။\nဖိုင်တွေခွဲထုတ်တဲ့အခါနဲ့ ပြန်ပေါင်းတဲ့အခါ ဒီ Tool ကိုဘဲ အသုံးပြုရမှာဖြစ်ပါတယ်။\nHJSplit ဆော့ဖ်ဝဲကို ဖွင့်လိုက်တာနဲ့ Split, Join, Compare, Checksum ဆိုတဲ့ feature button တွေကို တွေ့ရပါလိမ့်မယ်။\nဖိုင်တွေခွဲထုတ်မယ်ဆိုရင် Split ကိုနှိပ်လိုက်ပါ။\nဖိုင်ခွဲထုတ်ဖို့ ၀င်းဒိုးတစ်ခု ပေါ်လာပါလိမ့်မယ်။\nကိုယ်ခွဲထုတ်လိုတဲ့ ဖိုင်ကို Input ခလုတ်ကိုနှိပ်ပြီးရွေးချယ်လိုက်ပါ။\nနောက်ပြီးကိုယ်ခွဲထုတ်တဲ့ဖိုင်တွေကို သိမ်းလိုတဲ့ ဖိုဒါတစ်ခုကို Output ခလုတ်နှိပ်ရွေးချယ်ပေးရပါမယ်။\nခွဲထုတ်လိုတဲ့ ဖိုင်ဆိုဒ်ကို မိမိနှစ်သက်သလောက် Split file size ဆိုတဲ့နေရာမှာ ထားနိုင်ပါတယ်။\nကိစ္စတွေပြီးရင် Start ဆိုတဲ့ခလုတ်ကိုနှိပ်လိုက်ပါ။\nဒါဆိုရင် ဖိုင်တွေကို ခွဲပြီးသား ဖြစ်သွားပါလိမ့်မယ်။\nဖိုင်တွေပြန်ဆက်မယ်ဆိုရင်တော့ Join ခလုတ်ကိုနှိပ်လိုက်ပါ။\nကိုယ်ခွဲထားတဲ့ ဖိုင်ကို Input မှာရွေးချယ်ပြီး ပြန်ပေါင်းလိုတဲ့ ဖိုဒါတစ်ခုကို Output မှာ ရွေးနောက်ပြီး Start ကို နှိပ်ပေါင်းလိုက် ယုံပါဘဲ။\nဆိုဒ်ကြီးမားတဲ့ ဗွီဒီယိုဖိုင်တွေ၊ Application တွေကို အင်တာနက်မှာဘဲဖြစ်ဖြစ် အီးမေးလ်မှာဘဲဖြစ်ဖြစ် ဝေမျှလိုတဲ့အခါ ဒီဆော့ဖ်ဝဲ လေးကို အသုံးပြုရင် အဆင်ပြေလွယ်ကူပါလိမ့်မယ်။\nအင်တာနက်ဆက်သွယ်မှု နှေးနေတဲ့အခါ ဖိုင်တွေကို အဆင်ပြေသလောက် ခွဲထုတ်ပို့ပြီး လက်ခံရယူတဲ့အခါမှာလည်း ဒီဆော့ဖ်ဝဲလေး နဲ့ ဖိုင်ပြန်ဆက်လိုက်ယုံပါဘဲ။\nPosted by မိုးယံ at 12:03 PM0comments Email ThisBlogThis!Share to TwitterShare to FacebookShare to Pinterest\nနျူကလီးယားလက်နက်ပိုင်သည့် စစ်အင်အား နိုင်ငံဖြစ်ရန် ရည်ရွယ်ချက်မရှိကြောင်းပြောကြား\nနျူကလီးယားအစီအစဉ်နှင့်ပတ်သက်၍ မြန်မာနိုင်ငံအပေါ် စွပ်စွဲပြောကြားချက်များမှာ မမှန်ကန်ကြောင်းနှင့် မြန်မာနိုင်ငံအနေဖြင့် နျူကလီးယားလက်နက် ပိုင်ဆိုင်သည့် စစ်အင်အားနိုင်ငံဖြစ်လာရန် ရည်ရွယ်ချက်မရှိကြောင်း မြန်မာ နိုင်ငံခြားရေးဝန်ကြီးဌာနမှ ဇွန်လ ၁၁ ရက်နေ့တွင် သတင်းထုတ်ပြန်သည်။\nမြန်မာနိုင်ငံအပေါ် နိုင်ငံတကာ အသံလွှင့်ဌာနများက စွပ်စွဲပြောကြား ချက်များသည် မြန်မာနှင့် အမေရိကန် ဆက်ဆံရေး ပြန်လည် စတင်နေချိန် တွင် အချိန်ကိုက်လုပ်ဆောင်ခြင်းဖြစ် ကြောင်းနှင့် ယခုနှစ်တွင်ကျင်းပမည့် ရွေးကောက်ပွဲအား အဟန့်အတားဖြစ် ရန်ရည်ရွယ်ကြောင်း ဖော်ပြထားသည်။\nကာတာနိုင်ငံ ဒိုဟာအခြေစိုက် အယ်လ်ဂျာဇီးယား ရုပ်သံမှ မြန်မာနိုင်ငံအနေဖြင့် ကိုရီးယားဒီမိုကရက်တစ်နိုင်ငံ (မြောက်ကိုရီးယား) နှင့် ပူးပေါင်း ကာ နျူကလီးယားလက်နက် ထုတ်လုပ်ရန် ကြိုးပမ်းနေကြောင်း ဇွန်လစောစောပိုင်းတွင် ထုတ်လွှင့်ခဲ့သည်။\nနိုင်ငံခြားရေးဝန်ကြီးဌာန၏ သတင်းထုတ်ပြန်ချက်အရ မြန်မာနိုင်ငံသည် နျူကလီးယားလက်နက်မပြန့်ပွားရေး စာချုပ်ဝင် နိုင်ငံ တစ်နိုင်ငံဖြစ်ပြီး ယင်းစာချုပ်နှင့်စပ်လျဉ်းသည့် အပြည်ပြည်ဆိုင်ရာ အဏုမြူစွမ်းအင် အေဂျင်စီ (IAEA)၏ စောင့်ကြည့်မှု သဘော တူညီချက်ကို ၁၉၉၅ ခုနှစ်တွင် IAEA နှင့် လက်မှတ်ရေးထိုးခဲ့ကြောင်း သိရသည်။\nမြန်မာနိုင်ငံသည် လျှပ်စစ်ဓာတ်အား ၁၀ မဂ္ဂါဝပ် ထုတ်လွှတ်ပေးနိုင်သည့် ဓာတ်ပေါင်းဖိုတစ်ခု ဆောက်လုပ်ရန် ရုရှားနိုင်ငံနှင့် ၂၀၀၇ ခုနှစ်၊ မေလက သဘောတူညီခဲ့သည်။\n"ဓာတ်ပေါင်းဖိုတည်ဆောက်မည့် စီမံကိန်းသည် လုံလောက်သည့်အရင်းအမြစ်များ မရှိခြင်း၊ နိုင်ငံတကာမှ နားလည်မှု လွဲမှားမည် စိုးခြင်းတို့ကြောင့် လက်တွေ့လုပ်ဆောင်နိုင်ခြင်းမရှိသေးဘဲ ရပ်ဆိုင်းထားခဲ့ပါတယ်"ဟုလည်း သတင်းထုတ်ပြန်ချက်တွင် ဖော်ပြ ထားသည်။\nမြန်မာနိုင်ငံသည် မြောက်ကိုရီးယားနှင့် လက်နက်အရောင်းအ၀ယ်ပြုလုပ်နေသည်မှာ မဟုတ်မမှန်ကြောင်းနှင့် တရားဝင် ခွင့်ပြုထား သည့် ကုန်ပစ္စည်းများကိုသာ ကုန်သွယ်မှုပြုခဲ့ကြောင်း ထုတ်ပြန်ချက်တွင် ဖော်ပြထားသည်။\nPosted by မိုးယံ at 12:00 PM0comments Email ThisBlogThis!Share to TwitterShare to FacebookShare to Pinterest\nတရုတ် အမျိုးသား တစ်ဦးသည် မင်္ဂလာပွဲ မတိုင်မီ အသတ်ခံရသော သတို့သမီးနှင့်ပင် လက်ထပ်ခဲ့\nအဆိုပါ စုံတွဲသည် မူလက ဖေဖော်ဝါရီလ ၄ ရက်နေ့တွက် လက်ထပ်ရန် စီစဉ်ထားပြီးဖြစ်သည်။ သို့သော် ဇန်နဝါရီလ ၂၈ ရက်နေ့တွင် သတို့သမီးလောင်း၏ အိမ်သို့ ဖောက်ထွင်း ဝင်ရောက်လာသော သူခိုးနှစ်ဦးကြောင့် သတို့သမီးလောင်းသည် ဓါးဖြင့်ထိုးပြီး အသတ်ခံခဲ့ရသည်။\nထိုသတင်းသည် အင်တာနက်အတွင်းတွင်လည်း ကြေကွဲဖွယ် အံ့သြဖွယ် သတင်းတစ်ရပ်အဖြစ် များစွာပြန်နှံ့နေပြီး PatheinCity News ပရိသတ်များအတွက် ပိုမိုခိုင်မာသော သတင်း Source ဖြစ်သည့် စင်္ကာပူအခြေစိုက် AsiaOne သတင်းစာ၏ သတင်းSource ကိုပါ ပူးတွဲ ဖော်ပြလိုက်ပါသည်။\nPosted by မိုးယံ at 3:50 AM0comments Email ThisBlogThis!Share to TwitterShare to FacebookShare to Pinterest\nစိတ်ကျရောဂါ ဝင်နေသူများ ပိုမို ဝလာပြီး ဗိုက်ရွှဲ လာနိုင်ဖွယ် များနေ\nစိတ်ကျရောဂါ ဖြစ်နေသော သူများသည် သာမန်လူများထက် ဝမ်းဗိုက်ပိုင်း ဝလာပြီး ဗိုက်ရွဲလာရန် အခွင့်အလမ်း ပိုမိုရှိကြသော်လည်း မူလကပင် အဝလွန်နေသူများအဖို့ ပုံမှန်အလေးချိန် ရှိသူများနှင့် နှိုင်းစာလျှင် စိတ်ကျရောဂါ ရနိုင်ချေ ပိုမများနိုင်ကြောင်း လေ့လာမှုတစ်ခုအရ သိရသည်။\nစိတ်ကျရောဂါ နှင့် အလေးချိန်တိုးလာခြင်း ဆက်စပ်မှု ရှိသော်လည်း မည်သို့မည်ပုံ ဆက်စပ်သည်ကို တိတိကျကျ မသိရှိသေးကြောင်း အလာဘားမား တက္ကသိုလ် (University of Alabama) မှ သုတေသီအဖွဲက ပြောကြားကြောင်း ဇွန်လထုတ် အမေရိကန် လုထုကျန်းမာရေး ဂျာနယ်တွင် ဖော်ပြထားသည်။\nPosted by မိုးယံ at 3:41 AM0comments Email ThisBlogThis!Share to TwitterShare to FacebookShare to Pinterest\nမီးလောင်ခံခဲ့ရသော မင်္ဂလာဈေး၏ ပဉ္စထပ်မှ တတိယထပ် အထိကိုသာ ဖျက်သိမ်း၍ ပြန်လည်ဆောက်လုပ်မည်\nမေလ ၂၄ ရက်တွင် မီးလောင်ခဲ့ရသော ရန်ကုန်မြို့၊ မင်္ဂလာတောင်ညွန့်မြို့နယ်ရှိ မင်္ဂလာဈေး ၏ ပဉ္စမထပ်(ခေါင်မိုးထပ်)မှ တတိယထပ်၏ ခေါင်မိုးအထိကိုသာ ဖျက်သိမ်းသွားမည်ဖြစ်ပြီး ယင်းအထပ်များကို ပြန်လည်ပြုပြင် တည်ဆောက်သွားမည်ဖြစ်ကြောင်း မင်္ဂလာဈေး သာယာရေးအဖွဲ့မှ တာဝန်ရှိသူတစ်ဦးက ပြောပြခဲ့သည်။ မီးလောင်ခံခဲ့ရသော မင်္ဂလာဈေး၏ ပဉ္စမထပ်မှ တတိထပ်၏ ခေါင်မိုး (စတုတ္ထထပ်၏ကြမ်းပြင်) အထိမှာ အန္တရာယ်ရှိသောကြောင့် အန္တရာယ်မဖြစ်ပေါ်အောင် ဖျက်သိမ်းခြင်း ဖြစ်ကြောင်း သိရှိရသည်။ ဈေးကြီး အား ပြန်လည်ပြုပြင် တည်ဆောက်ရာတွင် ရန်ကုန်မြို့တော် စည်ပင်သာယာရေး ကော်မတီက တာဝန်ယူ၍ ပြန်လည်ပြုပြင် တည်ဆောက်သွားမည်ဖြစ်ကြောင်း သိရှိရသည်။\nPosted by မိုးယံ at 3:25 AM0comments Email ThisBlogThis!Share to TwitterShare to FacebookShare to Pinterest\nအီလက်ထရောနစ် ဘတ်စ်ကားလက်မှတ်များ လာတော့မည်\nနိုင်ငံတကာတွင် ကျယ်ပြန့်စွာသုံးစွဲလျက်ရှိသည့် e-bus ticket ခေါ် အီလက်ထရောနစ် ဘတ်စ်ကားလက်မှတ်စနစ်ကို ရန်ကုန်မြို့တွင်း ပြေးဆွဲလျက်ရှိသော ပါရမီနှင့် အဓိပတိယာဉ်လိုင်းများတွင် စတင်အသုံးပြုနိုင်ရန် စီစဉ်လျက်ရှိကြောင်း ထိုကားလက်မှတ်များအတွက် နည်းပညာပိုင်းပံ့ပိုးပေးမည့် အီးထရိတ်မြန်မာကုမ္ပဏီမှ တာဝန်ရှိသူတစ်ဦးက မေလ ၁၃ ရက်တွင် ပြောကြားသည်။ ထိုစနစ်သည် ကြိုတင်ငွေ ထည့်သွင်းထားသော ယာဉ်စီးခကတ်ဖြစ်ပြီး ကတ်ကိုကားများတွင် တပ်ဆင်ထားသည့် စက်ရှေ့ ၁၀ စင်တီမီတာအကွာအဝေးတွင်ပြသပါက သတ်မှတ်ကားခကို အလိုအလျောက် နှုတ်ယူသွားမည့်စနစ်ဖြစ်သည်။ “ဒီစနစ်ကို အကောင်အထည်ဖော်ဆောင်ရွက်ဖို့အတွက် ဗန္ဓုလသယ်ယူပို့ဆောင်ရေးနဲ့ ဆွေးနွေးပြီးသွားပါပြီ။\nPosted by မိုးယံ at 3:22 AM0comments Email ThisBlogThis!Share to TwitterShare to FacebookShare to Pinterest\nရန်ကုန်တွင် တနေ့တည်း မီး (၃) ကြိမ်လောင်\nရန်ကုန်မြို့တွင် ဇွန် (၂၂) ရက် နံနက် (၁၁) နာရီခွဲခန့်မှ ညပိုင်း (၇) နာရီခွဲခန့်ကြား ယမန်နေ့ တရက်အတွင်း မီးလောင်မှု သုံးကြိမ်ဖြစ်ပွားခဲ့ကြောင်း ရန်ကုန်တိုင်း မီးသတ်ဦးစီးဌာနက ပြောသည်။\nရန်ကုန်မြို့ စမ်းချောင်း ၊ ဗဟန်းနှင့် အင်းစိန်မြို့နယ် (၃) ခုတို့တွင် မီးလောင်မှုများ ဖြစ်ပေါ်ခဲ့သည်။\nယမန်နေ့ နံနက် (၁၁) နာရီ (၃၀) မိနစ်ခန့်က စမ်းချောင်းမြို့နယ် ဦးဝိစာရလမ်းပေါ်တွင် ကိုအောင်ကျော်ဦး မောင်းနှင် လာသော ဘ/၁၁၄၈ ပါပလစ်ကာ အဖြူရောင်ကားမှာ ဘက်ထရီခေါင်း လူး(စ်) ဖြစ်ရာမှ မီးလောင်ကျွမ်းခဲ့သဖြင့် မီးသတ်ကားတစီးက သွားရောက် ငြိမ်းသတ်ခဲ့ရသည်။ မီးလောင်မှုကြောင့် ကားပိုင်ရှင်ကို စမ်းချောင်းမြို့ နယ်ရဲစခန်းက အရေးယူထားသည်။\nယင်းနေ့ နံနက် (၁၁) နာရီ မိနစ် (၄၀) ခန့်တွင် ဗဟန်းမြို့နယ် ကမ္ဘာအေးဘုရားလမ်းပေါ်ရှိ ပုလဲကွန်ဒို၊ တိုက်(ဘီ) ပိုင်ရှင် ဦးစိုင်းသန်းအောင်ပိုင် အခန်းအမှတ် (၇၀၇) တွင်လည်း တရုတ်မီးစက် မောင်းနှင်ထားရာမှ မီးလောင်မှု ဖြစ်ပွားခဲ့သည်။ အဆိုပါ အခန်းတွင်ရှိနေသူ ကိုဇော်မင်းထွန်းအား မီးလောင်မှုကြောင့် အရေးယူထားကြောင်း ဗဟန်းမြို့နယ်ရဲစခန်းမှ တာဝန်ကျ ရဲတဦးက ပြောသည်။\nမျက်မြင်သူတဦးက “မီးစက်က တရုတ်လုပ်မီးစက်ဆိုတော့ ခံနိုင်အားမရှိဘူး။ အခု ဒီအခန်းမှာ ရုံးခန်းတခု ဖွင့်မလို့ဆိုပြီး လုပ်နေတာ မကြာသေးဘူး။ အလုပ်လုပ်သူတွေအတွက်တော့ မီးစက်က လိုကိုလိုတယ်လေ” ဟု ပြောသည်။\nမီးလောင်မှုကြောင့် မီးစက်နှင့်အတူ အိမ်တံခါးအချို့ မီးထဲပါသွားကြောင်း သိရသည်။ မီးလောင်မှု ဖြစ်ပွားရာသို့ မီးသတ်ကား (၆) စီးနှင့် ထောက်ကူပြုယာဉ် (၁) စီး သွားရောက် ငြိမ်းသတ်ခဲ့ရကြောင်း ရန်ကုန်တိုင်း မီးသတ်ဦးစီးဌာနအရာရှိက ပြောသည်။\nယင်းနေ့ ည (၇) နာရီ ခွဲခန့်တွင် အင်းစိန်မြို့နယ် ဖော့ကန်ရပ်ကွက် ဦးခင်ဇော်ပိုင်သော (လှိုင်) အမည်ရှိ စားသောက်ဆိုင်တွင်လည်း မီးစက်ဆီဖြည့်ရာမှ မီးလောင်မှု ဖြစ်ပွားခဲ့သည်။\nမီးလောင်မှုကြောင့် အနီးရှိ ခုံအချို့ မီးလောင်ကျွမ်းသွားကြောင်း၊ ဆိုင်ဝန်ထမ်းကို အရေးယူထားကြောင်း အင်းစိန်မြို့နယ် တာဝန်ကျ ရဲအရာထမ်းတဦးက ပြောသည်။\nမီးလောင်မှု ဖြစ်စဉ်နေရာသို့ မီးသတ်ကား (၄) စီး သွားခဲ့ရကြောင်း၊ တနေ့တည်း မီးလောင်မှု (၃) ကြိမ်ဖြစ်ပွားခဲ့သော်လည်း ဆုံးရှုံးမှုမများကြောင်း ရန်ကုန်တိုင်း မီးသတ်အရာရှိက ပြောသည်။\nဖြစ်ပွားမှုများတွင် မီးစက်အသုံးပြုမှု (၂) ခုပါဝင်ပြီး ရန်ကုန်တွင် မီးလာနေသည် ဆိုသော်လည်း ယခုအချိန်ထိ မီးစက်များကို အသုံးပြုနေရဆဲဖြစ်သည်။\nပြီးခဲ့သည့် ဧပြီ (၆) ရက် တနေ့တည်းတွင်လည်း မြို့နယ် (၃) ခုတွင် မီးလောင်မှု (၃) ကြိမ် ဖြစ်ပွားခဲ့ရာ လူ (၁) ဦး သေဆုံးခဲ့သည်။\nတက်လူ / ၂၃ ဇွန် ၂၀၁၀\nPosted by မိုးယံ at 3:17 AM0comments Email ThisBlogThis!Share to TwitterShare to FacebookShare to Pinterest\nဟောလီးဝုဒ် မင်းသားကြီး ဟယ်ရီဆန်ဖို့ဒ်သည် ၎င်းနှင့် ကာလကြာရှည်စွာ တွဲလာသည့် ချစ်သူနှင့် လက်ထပ်လိုက်ပြီဖြစ်သည်။ အသက်(၆၇)နှစ်ရှိ ဖို့ဒ်သည် ကာလီစတာ ဖလော့ဟတ်နှင့် ချစ်သက်တမ်း (၈)နှစ်ရှိခဲ့ပြီဖြစ်ပြီး နယူးမက္ကစီကိုရှိ ဒေသဆိုင်ရာ ရုံးတစ်ခုတွင် ဇွန်လ(၁၅)ရက်နေ့က လက်ထပ်လိုက်ကြောင်း ၎င်း၏ ကိုယ်ရေးအရာရှိက အတည်ပြု ပြောကြားလိုက်သည်။ ဖို့ဒ်သည် နယူးမက္ကစီကိုသို့ Cowboys and Aliensဇာတ်ကား ရိုက်ကူးရန် ရောက်ရှိနေခြင်းဖြစ်သည်။ ၎င်းတို့စုံတွဲသည် ပြီးခဲ့သည့်နှစ် ချစ်သူများနေ့ကတည်းက တရားဝင် စေ့စပ်ထားပြီးဖြစ်သည်။\nယခုလက်ထပ်မှုမှာ ဖို့ဒ်အတွက် တတိယအကြိမ်မြောက် အိမ်ထောင်ပြုခြင်းဖြစ်ပြီး ဖလော့ဟတ်အတွက် ပထမဆုံးဟုလည်း သိရသည်။ ဖို့ဒ်သည် ပထမအိမ်ထောင် နှစ်ဆက်နှင့် ကလေး(၄)ဦးရရှိထားပြီး မာရီမာကွစ်နှင့်(၂)ဦး၊ ဟောလီးဝုဒ် ဇာတ်ညွှန်းဆရာမ မီလီဆာမာသီဆန်နှင့် (၂)ဦးစီ ရရှိထားသည်။ ဖို့ဒ်သည် Indian Jonesဇာတ်ကား Raiders of the Lost Arkနှင့်အတူ ဟောလီးဝုဒ်တွင် အကြီးအကျယ် အောင်မြင်မှုများ ရရှိလာခဲ့သည်။ ဖို့ဒ်တွင် မြေး(၃)ဦးလည်းရှိပြီး ၎င်းသည် ဒုတိယအိမ်ထောင်ဖြစ်သည့် မာသီဆန်နှင့် ကွာရှင်းစဉ်က လျော်ကြေး ပေါင်စတာလင် သန်း(၅၀)ထိ ပေးလိုက်ရကြောင်း သတင်းများ ထွက်ပေါ်နေသည်။ ဖို့ဒ်သည် နောက်ဆုံး Indiana Jonesဇာတ်ကား The Kingdom of the Crystal Skullတွင် မင်းသားငယ် ရှားလီဘော့ဖ်နှင့် တွဲဖက်သရုပ်ဆောင်ထားသည်။ ဖို့ဒ်၏ဇနီးသည် အသက်(၄၅)နှစ်အရွယ် ဖလော့ဟတ်သည် (၁၉၉၀)ပြည့်လွန်နှစ်များက အမေရိကန် ရုပ်သံစီးရီး Ally McBealနှင့် နာမည်ရလာသူဖြစ်သည်။ ဖို့ဒ်တို့စုံတွဲသည် လော့စ်အန်ဂျိလိစ်နှင့် ၀ိုင်အိုမင်းရှိ ဧက(၈၀၀)ကျယ်သောခြံကြီးအတွင်းမှ အပမ်းဖြေ စံအိမ်ကြီးတို့တွင် တစ်လှည့်စီ နေထိုင်ကြောင်းလည်း သိရှိရသည်။\nPosted by မိုးယံ at 3:15 AM0comments Email ThisBlogThis!Share to TwitterShare to FacebookShare to Pinterest\n““ဟ ဟ ဘာလဲဟ““\nPosted by မိုးယံ at 4:35 PM0comments Email ThisBlogThis!Share to TwitterShare to FacebookShare to Pinterest\nသြော် ဇရာ ဇရာ ပြီးရင် တော့ - - - - - -\nကဲ ဘာပြောချင်သေးလဲ။ ဇာတိ ဆိုတာရှိမှာတော့ သယ်ရင်းတို့ရယ် ကိုယ် ဇရာ ပိုင်းကို ရောက်မှာ ပေါ့။ ပြီးရင် ခပ်သိမ်းသော အရာတွေကို ခဏပဲဖြစ်ဖြစ် (သံသရာထဲမှာ) အပြီးအပိုင် ပဲဖြစ်ဖြစ် ကိုယ်ထွက်သွားရတော့မယ်လေ။ ၀မ်းနည်းခြင်း ၀မ်းသာခြင်း၊ ချစ်ခြင်း မုန်းခြင်း၊ ပျော်ရွှင်ခြင်း သောကရောက်ခြင်း၊ လောဘ ဒေါသ မောဟ မာန မေတ္တာ ကရုဏာ မုဒိတာ အားလုံးသော တရားတို့နဲ့ လူလို့ ပညတ်ထားတဲ့ ဓါတ်ကြီးလေးပါး အစုအဖွဲ့ မိဘ သူငယ်ချင်း ဆွေမျိုး ချစ်သူ မုန်းသူ အယူအဆ မတူသူ အားလုံးသော ပညတ်ချက်များကို ခဏဖြစ်စေ ထာဝရဖြစ်စေထားခဲ့ရမယ်လေ။ အဲ အခုချိန်ထိတော့ ကျွန်တော် က သူတော်စင် တစ်ယောက်မဟုတ်သေးတော့ ပုထုဇဉ်တို့ ရှိတဲ့ ဒေါသ မာန လေးတော့ မနည်းမများရှိနေသေးတယ်လေ အဲဒီတော့ ကိုယ်ထွက်မသွားခင်လေးမှာ စစ်မှန်တဲ့ ပျော်ရွှင်ခြင်း စစ်မှန်သော မေတ္တာတရား တွေနဲ့ မုဒိတာတွေ ကို ရောပြွန်းပြီး ဘ၀ထဲမှာ ပျော်ပျော်နေချင်သေးတာပေါ့။ ဒါကြောင့် ကိုယ်ချစ်တဲ့ သယ်ရင်းတွေနဲ့ အခုလို ခဏတာဝေးကွာနေတဲ့ အချိန်လေးမှာ နှစ်တွေကြာတယ်လို့ထင်ပြီး အသိဥာဏ်တွေထဲမှာ ကိုယ့်ကို ၀ိုးတ၀ါးဖြစ်နေတဲ့ သယ်ရင်းတွေ၊ ဘယ်အချိန်မှာ မသိသေးပေမယ့် လူ့လောက ထဲက တစ်ချိန်မှာ ကိုယ်တို့သယ်ရင်းတွေ မထင်မှတ်ပဲပြန်ဆုံနိုင်ခဲ့မယ် ဆိုရင် ဥပမာ နောက်နှစ်ပေါင်း နှစ်ဆယ် လောက်ပေါ့လေ ။ အဲဒီ အချိန်ဆိုရင် မင်းတို့ သယ်ရင်း ကိုယ်က ဒီလိုပုံစံမျိုးဖြစ်နေပြီလေ။ ဒါကြောင့် သိပ်ချစ်ရတဲ့ သယ်ရင်းတွေ နောင်နှစ် နှစ်ဆယ်လောက် လမ်းမှာကိုယ့်ကို တွေ့ရင် မင်းတို့ ခေါ်ကြဦးနော်။ ကိုယ်ကတော့ မင်းတို့ မြင်တဲ့ အတိုင်း အဲဒီပုံထဲကလို မျက်စိမှိုင်း နားထိုင်း ခါးကိုင်းနေပြီလေ။ ဟဲဟဲ နောက်ပြီးတော့ ကိုယ့်ကို တစ်ဖက်သတ် (တစ်ဖက်ကိုသတ်လိုက်သလိုမျိုး) တိတ်တခိုးကြွေနေတဲ့ ကောင်မလေးတွေကလဲ “ဟယ်တော့ သူတောင်တော်တော် အိုသွားတယ်နော်”ဆိုပြီး ရင်ဘတ်ကလေး ဖိပြီး စုတ်သပ်နေမှာကို ကိုယ်ကတော့ တစ်ဖက်သတ်မြင်ယောင်မိသေးတယ်။\nPosted by မိုးယံ at 4:02 PM0comments Email ThisBlogThis!Share to TwitterShare to FacebookShare to Pinterest\nကမ္ဘာ့ဖလားပြိုင်ပွဲကို ကြည့်ရှုမိသဖြင့် ဆိုမာလီ ဘောလုံးပရိသတ် (၂)ဦးအား ဘာသာရေးအစွန်းရောက် အဖွဲ့အစည်းမှ ကွပ်မျက်ခဲ့၊\nကမ္ဘာ့ဖလားပြိုင်ပွဲကို ကြည့်ရှုမိသဖြင့် ဆိုမာလီ ဘောလုံးပရိသတ် (၂)ဦးအား ဘာသာရေးအစွန်းရောက် အဖွဲ့အစည်းမှ ကွပ်မျက်ခဲ့၊ အချိန်နှင့်ငွေဖြုန်းတီးသည့် အလုပ်ကို တားဆီးထားသော်လည်း မလိုက်နာခြင်းကြောင့်ဟု ထုတ်ပြန်\nဆိုမာလီ ဘောလုံးပရိသတ်(၂) ဦးအား ကမ္ဘာ့ဖလားပြိုင်ပွဲကို ကြည့်ရှုမိသဖြင့် ဘာသာရေး အစွန်းရောက် အဖွဲ့အစည်းတစ်ခုမှ သတ်ဖြတ်ကွပ်မျက်ခဲ့သည်ဟု ဗြိတိန်သတင်းစာ Telegraph ၏ တောင်အာဖရိက အခြေစိုက် သတင်းထောက်တစ်ဦးက ရေးသားဖော်ပြခဲ့သည်။\nယင်းပရိသတ်(၂)ဦးသည် မိုဂါ ဒစ်ရှူးမြို့အနီးရှိ ၄င်းတို့၏နေအိမ်တွင် နိုက်ဂျီးရီးယားနှင့် အာဂျင်တီးနားပွဲ ကြည့်ရှုနေချိန်တွင် ဘာသာရေးအစွန်းရောက် အဖွဲ့အစည်းတစ်ခု(အယ်လ်ရှာဟတ်)၏ သတ်ဖြတ်ခြင်းကို ခံခဲ့ရခြင်းဖြစ်သည်။ ၄င်းတို့နှင့်အတူ အခြား (၁၀)ဦးမှာ ဖမ်းဆီးခံခဲ့ရပြီး၊ ၄င်းတို့(၂)ဦးမှာမူ ခုခံကာကွယ်မှုများ ပြုလုပ်သဖြင့် ကွပ်မျက်ရန် ဆုံးဖြတ်ခဲ့ခြင်း ဖြစ်သည်။ ယင်းပရိသတ်(၂)ဦး၏ ကိုယ်ရေး အချက်အလက်များနှင့် ပတ်သက်၍ လုံးဝရရှိခြင်း မရှိသေးကြောင်းလည်း သိရှိရသည်။\nဆိုမာလီနိုင်ငံ၏ မြို့များစွာကို အစိုးရက ထိန်းချုပ်နိုင်ခြင်း မရှိချေ။ အယ်လ်ရှာဟတ် အဖွဲ့အစည်းကသာ စိုးမိုးထားပြီး ကမ္ဘာ့ဖလားပြိုင်ပွဲ ကြည့်ရှုသူများကို မိမိတို့ အပြစ်ပေး အရေးယူမည်ဟုလည်း ကြိုတင် ကြေညာထားသည်။ နိုင်ငံသားအားလုံးကို မြင့်မြတ်သည့် ဘာသာရေးအလုပ်ကိုသာ ပြုလုပ်ရန် ညွှန်ကြားထားကြောင်းလည်း သိရှိရသည်။ ယင်းအဖွဲ့၏ ပြောရေးဆိုခွင့်ရှိသူ ရှိတ်မိုဟာမက်အဒီအာရို့စ် က 'ကျွန်တော်တို့က ဆိုမာလီမှာရှိတဲ့ လူငယ်အားလုံးကို ကမ္ဘာ့ဖလားပွဲတွေ မကြည့်ဖို့ သတိပေးထားပြီးသားပါ။ ဒါဟာ တကယ်တော့ ငွေနဲ့အချိန်ကို ဖြုန်းတီးတဲ့အလုပ်ပဲ ဖြစ်ပါတယ်။ ကျွန်တော်တို့ရဲ့ တားမြစ်မှုကို မလိုက်နာလို့ ဒဏ်ခတ်ခဲ့တာပါ'ဟု ထုတ်ပြန်ခဲ့သည်။ ယင်းနေ့မတိုင်မီ တစ်ရက်ဖြစ်သည့် သောကြာနေ့က ဂျာမနီနှင့်သြစတြေးလျတို့ ကစားသည့်ပွဲတွင်လည်း ဆိုမာလီ ပရိသတ်(၃၀)ခန့်မှာ ဖမ်းဆီးခံခဲ့ရသည်ဟု သိရှိရသည်။ ဆိုမာလီတွင် ကမ္ဘာ့ဖလားပြိုင်ပွဲ ကြည့်ရှုရန် အသက်အန္တရာယ် လုံခြုံသည့်နေရာမှာ တစ်နေရာသာရှိပြီး အင်အားချိနဲ့သည့် အစိုးရမှ ထိန်းချုပ်ထားသည့် ဒါမူကီရုပ်ရှင်ရုံ ဖြစ်ကြောင်း သိရှိရသည်။\nPosted by မိုးယံ at 3:33 PM0comments Email ThisBlogThis!Share to TwitterShare to FacebookShare to Pinterest\nပြင်သစ်နှင့် အင်္ဂလန် ကစားသမားများ နည်းပြများနှင့် ပြဿနာတက်\nပြင်သစ် တိုက်စစ်မှူး နီကိုလပ်စ် အနယ်လ်ကာကို နည်းပြ ဒိုမိနက်ခ်ျက အသင်းမှ ထုတ်ပယ် လိုက်သည့် အတွက် တသင်းလုံး ပုံမှန် လေ့ကျင်ခန်း မပြုလုပ်ဘဲ ဆန္ဒပြခဲ့ ကြသည်။\nမက္ကဆီကို အသင်းကို ရှုံးနိမ့်ခဲ့သည့် ပွဲစဉ်တွင် အသုံးပြုသည့် နည်းပြ၏ ဗျူဟာများ မှားယွင်းကြောင်း အနယ်လ်ကာက ပြင်းပြင်း ထန်ထန် ဝေဖန်ခဲ့သည့်အပြင် ရင့်သီး ကြမ်းတမ်းသည့် စကားလုံးများနှင့် ဆဲဆိုခဲ့သည့် အတွက် အသင်းမှ ထုတ်ပယ် ခံရခြင်းဖြစ် သည်ဟု အင်္ဂလန်နိုင်ငံ အခြေစိုက် Telegraph သတင်းစာတွင် ရေးသားထားသည်။\n[အထုတ်ခံရသည့် တိုက်စစ်မှူး အနယ်လ်ကာနှင့် ပြင်သစ် အသင်းသားများ (ဓာတ်ပုံ - AFP )]\nထိုသို့ ထုတ်ပယ် မှုကြောင့် အသင်းသား များကြား မကျေနပ်မှုများ ဖြစ်ပွားခဲ့ရာမှ လေ့ကျင်ခန်း မဆင်းဘဲ တည်းခိုရာ ဟိုတယ်သို့ ပြန်သွားခဲ့ ကြသည်။\nထိုသို့ အသင်းသားများ ဆန္ဒပြမှု ဖြစ်ပွား ခဲ့ခြင်းကြောင့် ပြင်သစ် ဘောလုံး အဖွဲ့ချုပ် (FFF) မှ ဒါရိုက်တာ ဂျင်းလူးဝစ် ဗယ်လင်တိုင်းလည်း ရာထူးမှ နှုတ်ထွက်ခဲ့သည်။\n“ဒီလုပ်ရပ်ဟာ ပြင်သစ် တပြည်လုံးနဲ့ အဖွဲ့ချုပ်ကို စော်ကားတဲ့ လုပ်ရပ်ပါ၊ လက်ခံနိုင်စရာ မရှိပါဘူး၊ စက်ဆုပ်ဖွယ် ကောင်းတဲ့ လုပ်ရပ်ပါ” ဟု ဒါရိုက်တာ လူးဝစ်က ပြောသည်။\nထိုအတောအတွင်း အသင်း၏ ကြံ့ခိုင်ရေး နည်းပြ Robert Duverne က လေ့ကျင့်ရေး ကိရိယာများကို ဒေါသတကြီး လွှင့်ပစ်ခဲ့ သဖြင့် ပြင်သစ် အသင်းခေါင်းဆောင် အီဗရာနှင့် အချေအတင် စကားများခဲ့ကြသည်ဟု အဆိုပါ သတင်းစာတွင် ရေးသား ထားသည်။ ၎င်းနောက်တွင် အီဗရာနှင့် နည်းပြအဖွဲ့တို့ ဆက်လက်ဆွေးနွေးကြောင်း သိရသည်။\nပြီးခဲ့သည့် ကြာသပတေးနေ့က မက္ကဆီကို အသင်းကို ၂ ဂိုး ဂိုးမရှိဖြင့် ရှုံးနိမ့်ခဲ့သည့် အတွက် ပြင်သစ်အသင်း နောက်တဆင့် တက်ရန် အလားအလာမှာ များစွာမှေးမှိန်ခဲ့ရသည်။\nထို ရှုံးနိမ့်မှုကို ပြင်သစ်၏ ဂန္ထ၀င် ကစားသမားကြီး ဇီဒန်းအပါအ၀င် လက်ရွေးစင်များဖြစ်ကြသည့် အီဗရာ၊ ဂါးလက်စ်၊ ရစ်ဘာရီနှင့် အွန်နရီတို့ကပါ ဝေဖန်ခဲ့ကြသည်။\nယခုပြဿနာများကြောင့် တိုက်စစ်မှူး နီကိုလပ်စ်အနယ်ကာသည် ပြင်သစ်လက်ရွေးစင်ဘ၀မှ အပြီးတိုင် အနားယူလိုက် သကဲ့သို့ \nနည်းပြ ဒိုမစ်နစ်ခ်ျ၏ ရှေ့ရေးလည်း မသေမချာဖြစ်နေသည်။\nပြင်သစ်အသင်းသည် လာမည့် အင်္ဂါနေ့တွင် အိမ်ရှင်တောင်အာဖရိကအသင်းနှင့် ကစားရဦးမည် ဖြစ်သည်။\nအလားတူ နာမည်ကြီး အင်္ဂလန်အသင်းတွင်လည်း နောက်ခံလူ ဂျွန်တယ်ရီက နည်းပြ ကာပယ်လို၏ ဗျူဟာများကို ဝေဖန် လျှက်ရှိသည်။\nယခု အချိန်တွင် အင်္ဂလန် အသင်း၏ အနေအထားကို အားလုံး သိပြီး ဖြစ်ကြောင်း၊ ပွင့်လင်း ရိုးသားမှု မရှိလျှင် မည်သည့် အရာမှ ဖြစ်လာမည် မဟုတ်ကြောင်း ဂျွန်တယ်ရီက မီဒီယာများသို့ ပြောဆိုကြောင်း အင်္ဂလန် အခြေစိုက် ဂါးဒီးယန်း သတင်းစာတွင် ဖော်ပြ ထားသည်။\n“အသင်း ကိုယ်စား ကျနော် ပြောချင်တာက ကစားသမား တွေရဲ့ ခံစားချက်ကိုပါ။ အသင်းဟာ ချောက်ထဲ ရောက်နေသလို နည်းပြ ကိုလည်း အားလုံး စိတ်ပျက် နေတယ်”ဟု ဂျွန်တယ်ရီက ဆိုသည်။\nအင်္ဂလန်အသင်းသည် အရှေ့ဥရောပ အသင်းတသင်းဖြစ်သည့် ဆလိုဗေးနီးယား၊ အမေရိကန်၊ အာဖရိကတိုက်မှာ အယ်ဂျီးရီးယား အသင်းတို့နှင့် တအုပ်စုတည်း ကျရောက်နေပြီး ၂ ပွဲကန်ရာ သရေကျ၍ ၂ မှတ် ရရှိထားသည်။\nလာမည့် ဗုဒ္ဓဟူးနေ့တွင် ဇယားထိပ်ဆုံးတွင် အုပ်စု ပထမနေရာ ရယူထားသည့် ဆလိုဗေးနီးယား အသင်းနှင့် ကစားရမည် ဖြစ်သည်။\nPosted by မိုးယံ at 10:32 AM0comments Email ThisBlogThis!Share to TwitterShare to FacebookShare to Pinterest\nလေယာဉ်အစစ်ဘေးတွင် ပုံစံတူနှစ်ခု ထပ်မံတည်ဆောက်\nနေပြည်တော်၊ စကိုင်းဘလူးဟိုတယ်ဝင်းအတွင်းရှိ ကော်ဖီ ဖလိုက်စီမံကိန်းမှ လေယာဉ်အစစ်ကို ဧပြီလအတွင်းက တွေ့မြင်ရစဉ်။\nနေပြည်တော်ရှိ စကိုင်းဘလူးဟိုတယ်နှင့် ကော်ဖီဖလိုက် တည်ဆောက် ရေး စီမံကိန်းတွင် လေယာဉ်အစစ်ဖြင့် ပြုလုပ်လျက်ရှိသည့် ကော်ဖီဆိုင် ၏ တစ်ဖက်တစ်ချက်စီ၌ လေယာဉ်ပုံစံတူ အာရ်စီ အဆောက်အအုံ နှစ်လုံးကို ထပ်မံတည်ဆောက်နေရာ၂၀၁၁ ခုနှစ် နှစ်လယ်တွင် ဖွင့်လှစ် နိုင်မည်ဖြစ်သည်။\n"ကော်ဖီဖလိုက်ရဲ့ တစ်ဖက်တစ်ချက်မှာ လေယာဉ်ပုံစံတူ အဆောက် အအုံ နှစ်လုံးကို ထပ်ဆောက်နေပါတယ်။ ဟိုတယ်မှာ လာတည်းသူ တွေနဲ့ ပြင်ပက ဧည့်သည်တွေကို လေယာဉ်ကွင်း တစ်ခုကို ရောက်နေ တဲ့ခံစားမှုမျိုး ရအောင် ဖန်တီးမှာပါ။ လာမယ့် ၂၀၁၁ ခုနှစ်နှစ်လယ်မှာ ဖွင့်လှစ်သွားပါမယ်" ဟု တာဝန်ယူတည်ဆောက်နေသည့် မန်း ပြည် တံခွန် ကုမ္ပဏီလီမိတက်မှ စီမံကိန်းမန်နေဂျာဦးမိုးဇော်အောင်က မြန်မာတိုင်း(မ်)ကို ပြောသည်။\nကော်ဖီဖလိုက်သည် ဟိုတယ်ဧရိယာအတွင်း အနားယူအပန်းဖြေဇုန်တွင် ပါဝင်ပြီး ဟိုတယ်ရှေ့မျက်နှာစာထောင့် တစ်ဖက်တွင် နေရာယူထားသည်။\n"လေယာဉ်ပုံ အာရ်စီအဆောက် အအုံတစ်လုံးကို သီးသန့်အခန်းတွေ ဖွဲ့ပေးထားပြီး လူ ၅၀ ၀င်ဆံ့မှာပါ။ နောက်တစ်လုံးကို ခန်းဖွင့် ကျယ် ဟောလ်တိုက်ပ်ဖွင့်ပေးထားမှာဖြစ်ပြီး လူ ၈၀ ၀င်ဆံ့နိုင်ပါမယ်။ အလယ် က လေယာဉ်အစစ် ကော်ဖီဆိုင်ထဲမှာတော့ လူ လေးယောက်ဆံ့ စားပွဲ ၀ိုင်း ၁၀ ၀ိုင်း ခင်းကျင်းဖို့ လျာထားပါတယ်"ဟု ဦးမိုးဇော်အောင်က ဖြည့်စွက်ပြောသည်။\nလေယာဉ်ပုံစံ အဆောက်အအုံနှစ်လုံးတွင် ဥရောပအစားအစာများ ထည့်သွင်း ၀န်ဆောင်မှုပေးရန် လျာထားကြောင်းနှင့် ၎င်း ကော်ဖီ လေယာဉ်များ၏ အနောက်ဘက်ကပ်လျက်တွင် ပေ ၄၀ x ပေ ၁၂၀ အကျယ်ရှိ စားသောက်ခန်း တစ်ခန်းကို ထပ်မံဆောက်လုပ်သွား မည်ဖြစ်ကာ တရုတ်နှင့် ထိုင်းအစား အစာများကို ရောင်းချရန် လျာထားကြောင်း သိရသည်။\nကော်ဖီဖလိုက်တွင် လေယာဉ်အစစ်၏ ကိုယ်ထည်ကို စစ်တွေမြို့မှ လေလံဆွဲဝယ်ယူကာ တစ်စစီဖြုတ် သယ်ယူခဲ့ပြီး ပြန်လည် တပ်ဆင်ရာ၌ အချိန်နှစ်လကြာခဲ့ကြောင်း သိရသည်။\nPosted by မိုးယံ at 10:28 AM0comments Email ThisBlogThis!Share to TwitterShare to FacebookShare to Pinterest\nMicrosoft Windows7SP1 ကို ဇူလိုင်လတွင်ဖြန့်ချိမည်\nMicrosoft rS Windows7Service Pack 1 (SP1) ကို လူထုထံသို့ ဇူလိုင်လတွင်တင်ပို့မည်ဖြစ်ပြီး ရက်အတိအကျမသတ်မှတ်ရသေးကြောင်း ပြောကြားလိုက်သည်။\nကုမ္ပဏီအနေဖြင့် ထိုသတင်းကို TechED မှတဆင့် ပြောကြားခဲ့ခြင်းဖြစ်သည်။ Microsoft အနေဖြင့် Windows7SP1 တွင် feature သစ်များပါဝင်မည်မဟုတ်ကြောင်း ထပ်မံပြောကြားခဲ့သည်။ SP1 မှာ သုံးစွဲသူများ၏ ဝေဖန်ချက်များအပေါ်အခြေခံပြီး Windows7အတွက် update နှင့် အခြား hotfixe များသာ ထပ်မံထည့်သွင်းထားခြင်းဖြစ်ကြောင်း Gavriella Schuster ကပြောကြားခဲ့သည်။ SP1 မှာ RemoteFX ပါဝင်လာပြီး Remote Desktop Client ကို update ပြုလုပ်နိုင်မည်ဖြစ်ကာ Windows Server 2008 R2 အတွက် SP1 ကိုလည်း မကြာမီဖြန့်ချိမည်ဖြစ်သည်။ Windows Server 2008 R2 SP1 တွင် virtual machine အသုံးပြုထားသည့် memory ကိုသိရှိနိုင်မည့် Dynamic memory ပါဝင်လာမည်ဖြစ်သည်။ Microsoft အနေဖြင့် Windows7SP1 ကိုမူလက ၂၂ လသာ သတ်မှတ်ထားသော်လည်း တင်ပို့ရန်ရက်ကိုမူ ၂၀၁၀ အတွင်းသို့ ရွှေ့ဆိုင်းထားခဲ့ခြင်းဖြစ်သည်။ Gillen ကမူ Windows7SP1 ကို အရေးကြီးသည့်မှတ်ကျောက်တစ်ခုအဖြစ် သတ်မှတ်ခဲ့သည်။ ထို့ပြင် Windows client operating system သစ်၏ service pack ကိုလည်း ထိထိရောက်ရောက်အသုံးပြုနိုင်လိမ့်မည်ဟု ပြောကြားခဲ့သည်။ Windows7ကို ပိုမိုတွင်ကျယ်စွာအသုံးပြုလာခြင်းဖြင့် SP1 သည်လည်း ဈေးကွက်အတွင်း ကျယ်ကျယ်ပြန့်ပြန့်နေရာယူနိုင်မည်ဖြစ်ကြောင်းကိုလည်း Gillen ကပြောခဲ့သည်။ ဆက်လက်၍ Windows XP မှ7သို့ ၂၀၁၁ ဧပြီလအတွင်း (သို့) Windows7SP1 ဖြန့်ချိပြီးမကြာမီအတွင်း ပြောင်းလဲအသုံးပြုရမည်ဖြစ်ကြောင်းလည်း ပြောကြားခဲ့သည်။ Microsoft မှ Exchange server 2010 SP1 ကိုစတင်ဖြန့်ဖြူးနေပြီး mail server software ကိုလည်း နှစ်မကုန်မီဖြန့်ဖြူးမည်ဖြစ်ကြောင်း ပြောကြားလာသည်။ Exchange Server 2010 SP1 ကို Microsoft site တွင် download ပြုလုပ်နိုင်မည်ဖြစ်သည်။\nPosted by မိုးယံ at 10:23 AM0comments Email ThisBlogThis!Share to TwitterShare to FacebookShare to Pinterest\nမလေးအမျိုးသမီးတစ်ဦး အရှင်လတ်လတ် မီးလောင်သေဆုံး\nကွာလာလမ်ပူ- မတော်တဆဖြစ်မှုကြောင့် ကားထဲတွင် အရှင်လတ်လတ်မီးစွဲလောင် ခံနေရသော အမျိုးသမီးအား ဓာတ်ဆီဆိုင် လုပ်သားတစ်ဦးက မီးသတ်ဘူးဖြင့်ပက်ဖျန်း ၍ ကယ်တင်ရန်ငြင်းဆန်ခဲ့မှုကြောင့် မလေး ရှားနိုင်ငံတွင် မကျေမနပ်သံများ ဆူညံပွက် လောရိုက်ခဲ့ကြောင်း သိရသည်။ အခင်းဖြစ် သည့်နေရာမှာ ကွာလာလမ်ပူရှိ ချီရတ်စ် ဆင်ခြေဖုံးရပ်ကွက်တွင်ဖြစ်ပြီး မီးလောင်ခံ ရသော အမျိုးသမီး၏ကားမှာ ကုန်တင်ကား နှင့် အခြားကားတစ်စီးတို့ဖြင့် မတော်တဆ တိုက်ခိုက်မိရာမှ မီးစွဲလောင်ခဲ့ခြင်းဖြစ်သည်။\nမီးလောင်၍သေဆုံးသည့် အမျိုး သမီးမှာ မစ္စဖလော်ရီနာဖြစ်ပြီး အသက်၂၇ နှစ်အရွယ်ရှိ ကျောင်းသူတစ်ဦးဖြစ်သည်။ မီးစွဲလောင်မှုကြောင့် မစ္စဖလော်ရီနာ၏ အော်ဟစ်အကူအညီတောင်းသံကြောင့် မစ္စ တာတီအိုအမည်ရှိ ဘေးမှရပ်ကြည့်နေသူ တစ်ဦးက မီတာ ၅၀၀အကွာရှိ ဓာတ်ဆီဆိုင် သို့ အပြေးအလွှားသွားကာ ဓာတ်ဆီဆိုင်ရှိ မီးသတ်ဆေးဘူးများအသုံးပြု၍ မီးငြှိမ်းသတ် ရန် တောင်းဆိုခဲ့သော်လည်း ဓာတ်ဆီဆိုင် မှ ၀န်ထမ်းနှစ်ဦးက အကူအညီပေးရန် ငြင်း ဆိုခဲ့သည်ဟုဆိုသည်။ သူက ကားတစ်စီးထဲ တွင် အမျိုးသမီးတစ်ဦးပိတ်မိ၍ မီးလောင် ခံနေရကြောင်း၊ မီးသတ်ဆေးဘူး ခေတ္တပေး ရန် အော်ဟစ်ပြောဆိုသော်လည်း ဓာတ်ဆီ ဆိုင်လုပ်သားက သူ့အနေဖြင့် မီးသတ်ဆေး ဗူးထည့်ထားသည့် မှန်ဗီရိုကိုဖွင့်ပိုင်ခွင့်မရှိ ကြောင်းသာ အတွင်တွင်ပြောဆိုနေခဲ့ပြီး မီး သတ်ဌာနကို အကူအညီတောင်းရန်ပြော ကြားခဲ့သည်ဟုဆိုသည်။\nအကူအညီသွားတောင်းသူ မစ္စ တာတီအိုက ထိုဓာတ်ဆီဆိုင်လုပ်သားတို့ကို ဒေါသတကြီးအော်ဟစ်သည့်အခါတွင် ထိုလူ တို့က ရဲကိုတိုင်တန်းမည်ဟု ခြိမ်းခြောက်ခဲ့ကြ သည်ဟုဆိုသည်။ မစ္စတာတီအိုတို့ အချင်း များနေစဉ်မှာပင် မစ္စဖလော်ရီနာ၏ကားမှာ မီးဟုန်းဟုန်း တောက်လောင်လျက်ရှိနေပြီ ဖြစ်သည်ဟုဆိုသည်။\nနောက်ပိုင်းတွင် ဓာတ်ဆီဆိုင်မှ တာဝန်ရှိသူက မိမိတို့အနေဖြင့် ယင်းအဖြစ် အပျက်အတွက် စိတ်မကောင်းဖြစ်မိကြောင်း ပြောကြားခဲ့သော်လည်း ထိုသို့ တာဝန်မဲ့မှု အတွက် မလေးရှားနိုင်ငံမှ Facebook အသုံး ပြုသူတို့က အုတ်အော်သောင်းတင်းပြစ်တင် ရှုတ်ချလျက်ရှိကြောင်း သိရသည်။\nဖလားဝါး နယူးစ် ဂျာနယ်\nPosted by မိုးယံ at 6:52 PM0comments Email ThisBlogThis!Share to TwitterShare to FacebookShare to Pinterest\nငွေထုတ်ရလွယ်ပြီး အကန့်အသတ်မရှိထုတ်ယူနိုင်သည့် Online Smart Card လာပြီ\nရန်ကုန်၊ သက်တမ်းသုံးနှစ်အသုံးပြုနိုင်သည့် မြန်မာ့စီးပွားရေးဘဏ်၏ Online Smart Card ဖြင့် ငွေကြေးဝန်ဆောင်မှု လုပ်ငန်းများအား မြန်မာနိုင်ငံရှိ ဘဏ်ကြီးခုနစ်ဘဏ်တွင် စတင်အသုံးပြုနိုင်ပြီဖြစ်ကြောင်းသိရသည်။\nယင်း Online Smart Card ဖြင့် ငွေကြေးဝန်ဆောင်မှုလုပ်ငန်းများအား နေပြည်တော်ဘဏ်ခွဲ၊ ရန်ကုန်မြို့ဘဏ် ခွဲ(၁)၊ ဘဏ်ခွဲ(၂)၊ ဘဏ်ခွဲ(၅)၊ ငွေစုဘဏ်ခွဲ(၃)၊ မန္တလေးဘဏ်ခွဲ(၁)နှင့် ဘဏ်ခွဲ(၂)တို့တွင် စတင်အသုံးပြုနိုင်ပြီဖြစ်ကြောင်း ဘဏ္ဍာရေးနှင့်အခွန်ဝန်ကြီးဌာန၊ မြန်မာ့စီးပွားရေးဘဏ်၏ထုတ်ပြန်ချက်များအရ သိရသည်။\nOnline Smart Card အသုံးပြုရာတွင် မြန်မာ့စီးပွားရေးဘဏ်၌ စာရင်းရှင်စာရင်း(သို့) ငွေစုဘဏ်စာရင်းတစ်ခုခု ဖွင့်လှစ်ထားသူဖြစ်ရမည်ဖြစ်ပြီး Online Account စာရင်း စတင်ဖွင့်လှစ်ရခြင်းအတွက် အနည်းဆုံး ငွေသားဆယ်သိန်းဖြင့် ဖွင့်လှစ်ရမည်ဖြစ်ကြောင်း သိရသည်။ Online Account ဖွင့်လှစ်ပြီးပါက Online Smart Card တစ်ခုနှင့် Online ငွေ မှတ်စာအုပ် Online Pass book စာအုပ်တို့ကို ထုတ်ပေးသွား မည်ဖြစ်ကြောင်း သိရသည်။\nငွေထုတ်ငွေသွင်းပြုရာတွင်လည်း Online Account တွင် ကျပ်သောင်းဂဏန်းအလီလီဖြင့် အကန့်အသတ်မရှိ ငွေ သွင်းငွေထုတ်ပြုလုပ်နိုင်ကြောင်း သိရသည်။ အဆိုပါ Online Accountအသုံးပြုပြီး ငွေထုတ်၊ ငွေပေးခြင်းများအတွက် ငွေလွှဲခတွင် တစ်ရာကျပ်လျှင် ဆယ်ပြားနှုန်း သုညဒသမတစ် ရာခိုင်နှုန်းဖြစ်ကြောင်း သိရသည်။\nPosted by မိုးယံ at 6:34 PM0comments Email ThisBlogThis!Share to TwitterShare to FacebookShare to Pinterest\n၂၀ အရွယ်မှာ သူဟာ လော်ကယ်ရထားနဲ့တူတယ်\n၃၀ အရွယ်မှာ သူဟာ အထူးရထားနဲ့တူတယ်\n၄၀ အရွယ်မှာ သူဟာ အမြန်ရထားနဲ့တူတယ်\n၅၀ အရွယ်မှာ သူဟာ စက်ခေါင်းအိုကြီးနဲ့ တူတယ်\nခဏ ခဏ ရပ်ပြီး ရေထည့်ရတယ်။\n၆၀ အရွယ်မှာတော့ သူ ဘယ်မှ မထွက်တော့ဘူး\n၂၀ အရွယ်မှာ သူမဟာ အာဖရိကတိုက်နဲ့ တူတယ်\n၃၀ အရွယ်မှာ သူမဟာ အိန္ဒိယနဲ့ တူတယ်။\nပူနွေးတယ်၊ ရင့်ကျက်တယ်၊ အသိရခက်တယ်။\n၄၀ အရွယ်မှာ သူမဟာ အမေရိကနဲ့ တူတယ်\n၅၀ အရွယ်မှာ သူမဟာ ဥရောပတိုက်နဲ့ တူတယ်\n၆၀ အရွယ်မှာတော့ သူမဟာ ဆိုက်ဘေးရီးယားနဲ့တူတယ်\nဒါပေမယ့် ဘယ်သူမှ မသွားချင်ကြဘူး။\nPosted by မိုးယံ at 5:53 PM0comments Email ThisBlogThis!Share to TwitterShare to FacebookShare to Pinterest\nဟောလီးဝုဒ်မင်းသမီးဘ၀ကို စွန့်လွှတ်နိုင်ရှိကြောင်း အ...\nဥရောပချန်ပီယံရဲ့ ထိုက်တန်တဲ့အနိုင် (စပိန် ၁-၀ ပေါ်တ...\nစစ်သားများ ဘလော့ဂ်ရေးသားခြင်းကို တားမြစ်သည့် စည်းက...\nWindow Mobile နဲ့ Google Android ရဲ့ စိတ်ဝင်စားဖွယ...\n Eleven Media Group မှ ထုတ်ဝေလျက်ရှိသော First Ele...\nမြန်မာအမျိုးသမီးများ မလေးရှားသို့ အလုပ်လုပ်ရန် လာေ...\nဝါဆိုလပြည့် ဓမ္မစကြာအခါတော်နေ့အကြောင်း သိကောင်းစရာမ...\nလိင်အင်္ဂါ ကြီးထွားသည့် အမျိုးသားများ ကိုယ်ရေကိုယ်သေ...\nMP3 သုံး၍ သီချင်းတစ်နာရီ နားထောင်ရုံဖြင့် အကြားအာရ...\nသြစတေးလျ ပထမဆုံး အမျိုးသမီး ဝန်ကြီးချုပ် အဖြစ် Jul...\nအာဖဂန်သမ္မတ ကာဇိုင်းဝင်ငွေမှာ တစ်လလျှင် အမေရိကန်ဒေါ်...\nဆိုဒ်ကြီးမားတဲ့ဖိုင်တွေကို လိုအပ်သလောက် ခွဲသုံးနည်...\nနျူကလီးယားလက်နက်ပိုင်သည့် စစ်အင်အား နိုင်ငံဖြစ်ရန်...\nတရုတ် အမျိုးသား တစ်ဦးသည် မင်္ဂလာပွဲ မတိုင်မီ အသတ်ခံ...\nစိတ်ကျရောဂါ ဝင်နေသူများ ပိုမို ဝလာပြီး ဗိုက်ရွှဲ လာ...\nမီးလောင်ခံခဲ့ရသော မင်္ဂလာဈေး၏ ပဉ္စထပ်မှ တတိယထပ် အထိက...\nကမ္ဘာ့ဖလားပြိုင်ပွဲကို ကြည့်ရှုမိသဖြင့် ဆိုမာလီ ဘောလ...\nပြင်သစ်နှင့် အင်္ဂလန် ကစားသမားများ နည်းပြများနှင့်ြ...\nMicrosoft Windows7SP1 ကို ဇူလိုင်လတွင်ဖြန့်ချိမည...\nငွေထုတ်ရလွယ်ပြီး အကန့်အသတ်မရှိထုတ်ယူနိုင်သည့် Onli...\nအဲပုဂံ လေယာဉ်မယ်များနှင့် အမျိုးသမီး သရုပ်ဆောင်မျာ...\nသံလျင်တံတားပေါ်တွင် ခရီးသည်တင် ကားသစ်တစ်စီး မီးလောင...\nကမ္ဘာ့ဖလား ပြိုင်ပွဲတွင် ဒတ်ခ်ျ အမျိုးသမီး ၃၆ ဦး န...\nယခု ကမ္ဘာ့ဖလားကျင်းပနေတဲ့ တောင်အာဖရိက ဘောလုံးကွင်းမ...\nချစ်သူ့ပုံပြင်နဲ့ နင်ရက်စက်တယ် သီချင်းဂယက်\nMICT (Myanmar Ifo Tech) တွင် မီးလောင်ကျွမ်းမှုဖြစ်ပ...\nမြန်မာ GSM ဖုန်းများ မလေးရှား၊ ထိုင်း နှင့် စင်ကာပ...\n၀မ်းတလုံးကောင်း ခေါင်းမခဲ Diarrhea\nအသက် ၁၈ နှစ်ပြည့်မှ ဖတ်ပါ (၅)\nကမ္ဘာ့ဖလား အုပ်စုပွဲ (၈) ပွဲ ကစားအပြီးတွင် တောင်ကို...\nရီးရဲလ် မက်ဒရစ်နှင့် ပေါ်တူဂီ စတား စီရော်နယ်ဒိုက အု...\nဆယ်ကျော်သက် ကျောင်းသားများ မူးယစ်ဆေးသုံး\nကျပ်ငါးသိန်းတန် ဖုန်းများကို ၂၄ နာရီအတွင်း ပိုင်ဆိ...\nတိုင်း(မ်)နဲ့ ဆန်းဒေးတိုင်း(မ်) သတင်းစာများ အွန်လိ...\n နေပြည်တော်-မန္တလေး အမြန်လမ်းမကြီး ကို၂၀၁၀ပြည့်နှစ...\nမလေးရှားတွင် မြန်မာမိသားစုများကို တောင်းရမ်းသူများ...\nရေနံ ယိုဖိတ်မှု အရေးကို လျစ်လျူရှု၍ ကမ္ဘာ့ဖလားပွဲ သွာ...\nခရီးသည်တင် လေယာဉ်ဘီး ကို ဖက်တွယ်ကာ မိုင်ပေါင်း ၈၀၀...\nခန့်မှန်းမှုအမှားများဖြင့် နာမည်ကြီးသည့် ဘရာဇီးလ်ဂ...\nကမ္ဘာ့ဖလားတွင် အင်္ဂလန်အသင်း ဗိုလ်စွဲမည်ဟု ပရီးမီးယား...\nယာဉ်မတော်တဆမှုကြုံပြီးနောက် ဆေးလိပ်နှင့် အရက် စွဲသွ...\nအသစ်ဖွင့်မည့် ပုဂ္ဂလိက ဘဏ်များ အကြွေးဝယ်ကဒ် (Smart ...\nဘောလုံးပွဲအတွင်း တောင်အာဖရိက ပရိသတ် စည်းကမ်းရှိဖို...\nမလေးရှားသို့ ကိုးရက်ကြာအလည်သွားခဲ့တဲ့ ဖွေးဖွေး\nရက်ပေါင်း ၄၈ ရက် ကြာမြင့်ပြီး ကမ်းလွန် ရေနံ ယိုဖိတ...\nကမ္ဘာ့ဖလား ဂုဏ်ပြု့ Miss World Cup 2010 အလှမယ် ရွေး...\nအင်တာနက် ထိန်းချုပ်မှု တရုတ်အစိုးရ ဆက်လုပ်သွားမည်\nပရိသတ်ရှေ့ ပြန်လည်ထွက်ပေါ်လာသည့် ဆန်ဒြာဘူးလော့ခ်\nApple iPhone4တရားဝင်မိတ်ဆက်ပြသ\nကမ္ဘာ့ဖလား ပွဲစဉ် အချိန်ဇယား\nမလေးရှားရောက် ရခိုင်များ UNHCR ကို ဆန္ဒပြ\nComments (9) လိင်တူထိမ်းမြားခြင်းနှင့် ပတ်သက်၍\nကမ္ဘာ့ဖလားသီချင်း ဗီဒီယိုတွင် မြန်မာ ၂ ဦးပါဝင်\nအသက် ၁၈ နှစ်ပြည့်မှ ဖတ်ပါ (၄) - Masturbation\nလူငယ်၊ အချစ် နှင့် HIV\nမည့်သည့် သင်္ဘောကိုမျှ ဂါဇာသို့ဝင်ခွင့် မပေးဟု အစ္စရေ...\nအလေးချိန် ပေါင် ၂၅၀ ခန့် ရှိသော ဧရာမ ငါးခူကြီး အီတ...\nမြန်မာတွေရှိရာ မလေးရှားထောင် ဆူပူမှုဖြစ်\nထိုင်းနိုင်ငံရှိ လူကုန်ကူးခံရသူ အများစုမှာ မြန်မာမ...\n အမေရိကတိုက်အလယ်ပိုင်းသို့ အပူပိုင်းမုန်တိုင်း ၀င...\nမုံရွာဈေးကြီး မီးလောင်မှု ဆိုင်ခန်း ၄၀၀ ကျော် ပျက်...\nအန္တရာယ်ရှိ အဆောက်အအုံ ၂၅ လုံးအနက် အဆောက်အအုံ အချို...\nနော်ဝေးဝန်ကြီး နာဂစ်ဒေသ လှည့်လည်\nဂျပန်ဝန်ကြီးချုပ် ရာထူးက နှုတ်ထွက်သွားပြီ\nကမ္ဘာ့ဖလားပြိုင်ပွဲဝင် အင်္ဂလန်အသင်း အပြီးသတ်လူစာရင်း...\nရုပ်ရှင်သရုပ်ဆောင် ထက်ထက်မိုးဦးနှင့် ပတ်သက်၍ မြန်...\nလေးဆယ်ကျော်မှ အမြွှာပူးကိုယ်ဝန်ရသွားတဲ့ ဆလင်းဒီယွန်...\nအသက် ၁၈ နှစ်ပြည့်မှ ဖတ်ပါ (၃) - Modified Circumcis...\nGmail web site အတု လုပ်ပြီး Account နှင့် password...\nအစ္စလာမ် ဘာသာဝင်များအတွက် mFaceBook ပေါ်လာ\nနိုင်ငံခြား ..ပါမောက္ခများ အရှိုက်ထိသော အဖြေ\nထက်ထက်မိုးဦး ကိုဘယ်သူဖုန်းဆက်မေးတာလဲ မသိဘူးနော်\nကွန်ပျူတာ လုပ်ငန်းရှင် အသင်း ဦးစီး၍ အိုင်တီမောလ် ...


Fashion – Page4– OOTDMYANMAR\nSEXY AND CUTE DRESSES FOR VALENTINE’S DAY\nNo Comments on SEXY AND CUTE DRESSES FOR VALENTINE’S DAY\nချစ်သူများနေ့အတွက် ဆွဲဆောင်မှုရှိပြီး ချစ်စရာကောင်းတဲ့ဝတ်စုံလေးတွေ\nWe know what’s on your mind: “Valentine’s Day is near, and you don’t want to show up on your date looking likeahot mess.”\nSo, if you’re still on the hunt for the perfect dress to show your assets for the occasion, here are dresses worth your MMK from MDS Myanmar!\nအချစ်တို့စိတ်ထဲမှာဘာတွေတွေးနေလည်းဆိုတာ OOTD က သိနေတယ်နော်။ ချစ်သူများနေ့က နီးလာပြီ ဒါပေမယ့် ကိုယ့်လက်တွဲဖော်နဲ့ချိန်းတွေ့တဲ့နေ့လေးမှာ အရမ်းဆွဲဆောင်မှုရှိပြီး ကပိုကရိုဖြစ်နေတဲ့ပုံစံနဲ့ မသွားချင်ကြဘူးမဟုတ်လား။ အဲ့ဒီနေ့အတွက် ပြီးပြည့်စုံတဲ့ ဝတ်စုံတစ်စုံရှာနေတယ်ဆိုရင်တော့ MDS Myanmar ရဲ့ ဈေးသင့်ပြီး စိတ်ကျေနပ်မှုအပြည့်အဝရရှိစေမယ့် ဝတ်စုံလေးတွေကို ဖော်ပြပေးလိုက်ပါတယ်။\nZerla Front Tie Dress in Maroon Floral\nHelzia Lace Dress in Nude\nMarian Ruffled-Hem Dress in Oxblood\nPayser Belted Dress in Black\nOdine Ruffled Dress in Lavender\nAdras Pleated Dress in Pink\nDarlton Pleated-Hem Dress in Red\nAldos Ruffled Dress in Red\nMarlin Contrast Dress in Oxblood\nPattie Drape Dress in Pink\n12 POP-UP BAGS TO ADD FRESHNESS TO YOUR LOOK\nNo Comments on 12 POP-UP BAGS TO ADD FRESHNESS TO YOUR LOOK\nကိုယ့်ရဲ့အသွင်အပြင်ကို လတ်ဆတ်သွားစေမယ့် POP-UP အိတ်ဆယ်မျိုး\nIt’s already 2020 and it’s time for you to go out of your comfort zone. So, if you are the type of person who likes to wear subtle OOTDs we recommend you to pair it withaflash of color.\n2020 လည်းရောက်နေပြီဆိုတော့ ကိုယ့်ရဲ့ comfort zone ထဲကနေ ရုန်းထွက်ဖို့ အချိန်တန်ပါပြီ။ တစ်က ယ်လို့ ကိုယ်က သာမာန်ထက်ထူးခြားတဲ့ OOTD တွေဝတ်ဆင်ရတာကို သဘောကျတယ်ဆိုရင်တော့ အရောင်တောက်တောက်လေးတွေနဲ့ တွဲဖက်ဝတ်ဆင်ဖို့ အကြံပေးပါရစေ။\nIn this way, your fashion will be updated inagood way.\nအဲဒီလိုသာ တွဲဖက်ဝတ်ဆင်လိုက်မယ်ဆိုရင်တော့ ကိုယ့်ရဲ့ဖက်ရှင်ကလည်း ခေတ်မီသွားပါပြီ။\nWithout furtherado, here are 10 hand bags withapop-up of color you’ll love:\nအများကြီးညွှန်းမနေတော့ပါဘူး။ pop – up color လေးတွေနဲ့ အားလုံးသဘောကျမယ့် အိတ် ဆယ်မျိုးကို ဖော်ပြလိုက်ပါပြီ။\nNOT SLEAZY MATCHY-MATCHY OOTDs FOR V-DAY\nNo Comments on NOT SLEAZY MATCHY-MATCHY OOTDs FOR V-DAY\nV-DAY အတွက် သမားရိုးကျမဟုတ်တဲ့ စုံတွဲဝတ်စုံတွေ\nValentine’s Day is almost near.\nAnd if you and your partner are still contemplating on what to wear for Heart’s Day. We got you covered!\nချစ်သူများနေ့မှာ ဘာဝတ်သင့်တယ် ဘာမဝတ်သင့်ဘူးဆိုတာကို မိဘတွေက ချုပ်ချယ်ထားတုန်းလား။ OOTD က အကောင်းဆုံးအကြံဉာဏ်တွေပေးချင်ပါတယ်။\nLet our favorite couple, Theint Zar Maw and Thurayn Kyaw Moe inspire you on how to be fashion-forward with your matchy OOTD for Valentine’s Day.\nOOTD MYANMAR ရဲ့ အနှစ်သက်ဆုံး စုံတွဲဖြစ်တဲ့ သိမ့်ဇာမော် နဲ့ သူရိန်ကျော်မိုး တို့ရဲ့ ဖက်ရှင်ခေတ်ရှေ့ပြေးတဲ့ စုံတွဲဝတ်စုံတွေကိုကြည့်ပြီး အိုင်ဒီယာတွေ ယူလိုက်ကြရအောင်။\nLOOK #1 : Subtle camouflage\nPhoto credits to @theintzarmaw @thuraynkyawmoe\nLOOK #2 : THE CLASSIC BURMESE OOTD\nLOOK #3: STRIPES ON US\nLOOK #4: RED + DENIMS+WHITE SNEAKERS\nLOOK #5: PURPLE LOVE BIRDS\nNow, we are sure you’ll be so cute with your OOTDs asacouple this Valentine’s Day. ချစ်သူများနေ့မှာ အချစ်တို့အားလုံး စုံတွဲ OOTD လေးတွေနဲ့အရမ်းချစ်ဖို့ကောင်းနေမယ်လို့ ယုံကြည်ပါတယ်။\nTags Fashion, ootdmyamnmar\nBURMESE TRADITIONAL OUTFIT WITH SNEAKERS?\nNo Comments on BURMESE TRADITIONAL OUTFIT WITH SNEAKERS?\nPhoto credits @yunwnyuwn/ @theingimgmg\nWe usually see Burmese Traditional outfits paired with slippers or heels.\nမြန်မာ့ရိုးရာဝတ်စုံတွေကို ဖိနပ်အပါးတွေ ဒေါက်တွေနဲ့ပဲ မြင်တွေ့ရလေ့ရှိပါတယ်။\nPhoto credits @poe_mamhe_thar/ @burmesefairytale\nBut as Fashion evolves, we have come to see Burmese Traditional outfit paired with sneakers and boots.\nတိုးတက်ပြောင်းလဲလာတဲ့ဖက်ရှင်အရ မြန်မာ့ရိုးရာဝတ်စုံတွေကို sneaker ဒါမှမဟုတ် boot တွေ နဲ့ တွဲဖက်ဝတ်ဆင်မှုကို မြင်တွေ့ရတော့မှာပါ။\nPhoto credits @LCYTN\nPhoto credits @pippa.cameron_\nWhat’s your thought about this trend?\nအချစ်တို့ရော ဒီ trend ကို ဘယ်လိုမြင်ပါသလဲ။\nTags Fashion, myanmar, ootdmyanmar\nOUR FAVORITE LOOKS FROM GAULTIER’S FINAL SHOW AT HAUTE COUTURE WEEK IN PARIS\nNo Comments on OUR FAVORITE LOOKS FROM GAULTIER’S FINAL SHOW AT HAUTE COUTURE WEEK IN PARIS\n“L’Enfant Terrible” of French fashion, Jean Paul Gaultier, marked his retirement aftera50-year career that has earned him international renown for his provocative designs and extravagant shows.\nပြင်သစ်ဖက်ရှင် ရဲ့ “L’Enfant Terrible” Jean Paul Gaultier က ဆွဲဆောင်မှုရှိတဲ့ ဒီဇိုင်းတွေ\nသာမာန်ထက်ထူးခြားတဲ့ ဖက်ရှင်ပွဲတွေ ဖန်တီးပြီး နိုင်ငံတကာမှာ နှစ်ငါးဆယ်ကြာ အောင်မြင်မှုတွေ တသီကြီးရပြီးနောက်မှာတော့ ဖက်ရှင်လောက ကနေ အနားယူဖို့ဆုံးဖြတ်ခဲ့ပါတယ်။\nHe sent out nearly 200 looks for his final couture catwalk, attracting fashion A-listers.\nဖက်ရှင်လောကရဲ့ ထိပ်တန်းမှာနေရာယူနေတဲ့သူတွေကို ဆွဲဆောင်နိုင်တဲ့ ဒီဇိုင်း ၂၀၀ နီးပါးကို သူ့ရဲ့ နောက်ဆုံးဖက်ရှင်ရှိုးပွဲမှာ ပြသခဲ့ပါတယ်။\n“I love fashion,” Gaultier said backstage. “And I will continue withanew approach, takingabackseat.”\n“ငါဖက်ရှင်ကိုချစ်တယ်” လို့ ပွဲရဲ့အနောက်ဘက်မှာကြည့်နေတဲ့ Gaultier က ပြောခဲ့ပါတယ်။ ဒါ့အပြင် “နောက်တန်းမှာနေရာယူရင်း နောက်ထပ် ချဉ်းကပ်မှုအသစ်တစ်ခုနဲ့ ဆက်သွားနေဉီးမယ်” လို့ပြောခဲ့ပါသေးတယ်။\nArticle appeared of CNN.com and minor edits were done.\nဤအကြောင်းအရာကို CNN.com တွင်ဖော်ပြထားပြီး အနည်းငယ်ပြင်ဆင်ဖြည့်စွက်ထားပါသည်။\nPhoto credits to vogue.\nTags Fashion, international, jeanpaulgaultier, ootdmyanmar


နေ့စဉ်သုံးအင်္ဂလိပ်စကားပြောလေ့လာရအောင် (အပိုင်း ၁၄) - Myanmar Network\nPosted by Language Republic on November 21, 2014 at 15:57 in အင်္ဂလိပ်စာ သိကောင်းစရာ အဖြာဖြာ\nဒီနေ့ အပိုင်း (၁၄) မှာတော့ အားကစားအကြောင်း ဆွေးနွေးရာမှာ သုံးနိုင်တဲ့ အသုံးအနှုန်းတွေကို လေ့လာရမှာဖြစ်ပါတယ်။\nPhil : Say, what's your favorite sport?\nJack : Hmmm ... It's hard to say. I like golfalot but I guess I like tennis better.\nPhil : Do you play much tennis?\nJack : Yes, quiteabit. How aboutagame sometime?\nPhil : Sorry. I'm strictlyaspectator—football, baseball, basketball, golf... I watch them all.\nအပေါ်က dialogue မှာ sport နဲ့ဆိုင်တဲ့ ပြောဆို သုံးနှုန်းပုံ တွေကိုတွေ့ရပါမယ်။ အင်္ဂလိပ် စကားပြောမှာ native speakers တွေ စကားပြောတဲ့အခါ attention ခေါ် နားထောင်သူရဲ့ အာရုံကိုရဖို့ အသံတစ်ချို့ကို လုပ်လေ့ရှိတယ်။ အဲဒီ အသံတွေဟာ သူ့ချည်းဘဲ တစ်လုံးပဲသုံးရင် ဘာအဓိပ္ပါ္ပယ် မှမရှိပါဘူး။\nSay = an interjection (အပိုင်း ၁၂ တွင်ဖေါ်ပြပြီး)\nPhil က Jack ကို အားကစား အကြောင်း မေးချင်လို့ "Say.." နဲ့စပြောပါတယ်။ ဒီနေရာမှာ "Say" ကတစ်လုံးတည်း ဆိုရင် ဘာအဓိပ္ပါ္ပယ် မှမရှိပါဘူး။ Phil က Jack ရဲ့ attention ကိုရ ဖို့ စကားကို say နဲ့စလိုက်တာဘဲ။\nPause sound လို့ခေါ်တဲ့ စကားပြောသူက သူပြောသည့်စကားကို စဉ်းစားပြီး အချိန်ယူနေတုန်း ပြုလုပ်တဲ့ အသံဖြစ်တယ်။ မြန်မာစကားမှာလဲ "အင်း…၊ အဲ… ၊ ဒါနဲ့၊ ဘယ်လိုပြောမလဲ" စသည်ဖြင့် စဉ်းစားနေတဲ့ အခါပြောကြတယ်နော်။\nHmmm ... It's hard to say. I like golfalot but I guess I like tennis better.\nမြန်မာလိုတော့ " ပြောရခက်တယ်" လို့ အဓိပ္ပါ္ပယ် ရတယ်။\nIt's hard to say = that'sadifficult decision to make; it's difficult to makeaclear-cut choice.\n…but I guess I like tennis better\nI guess ဆိုတာက "ထင်တာဘဲ" လို့အဓိပ္ပါယ် ရတယ်။ တစ်ခုခုကို ပြတ်ပြတ်သားသား မဆုံးဖြတ်နိုင်တဲ့အခါ I guess ကို ထည့်ပြောတယ်။\nIt's hard to say. I like golfalot—but I guess I like tennis better.\nI guess= I think (that)…\nPhil က Jack ကို "Do you play much tennis?" လို့ မေးလိုက်တော့ Jack က "Yes, quiteabit." "တော်တော်လေး ကစားဖြစ်ပါတယ်" လို့ပြန်ပြော လိုက်တယ်။\nHow aboutagame some¬time? = Would you like to play sometime?\nHow about နဲ့မေးရင် လုပ်ချင်သလား၊ လုပ်ကြမလား လို့ဖိတ်ခေါ်တာပါ။\nSorry ကို No အဓိပ္ပါ္ပယ် နဲ့ဒီနေရာမှာ ပြောတာပါ။ တစ်ခုခု ကမ်းလှမ်း ဖိတ်ခေါ်တာကို မလုပ်ချင်ကြောင်း ငြင်းဆန်တဲ့ အခါ ယဉ်ယဉ် ကြေးကြေး ပြန်ပြောတာပေါ့။\nSorry. I'm strictlyaspectator..\nI’m sorry, but I don't play tennis.


ကံကောင်းခြင်းလက်ဆောင် — Steemkr\nကျွန်တော်တို့လူရယ်လို့ဖြစ်လာရင် ကံကောင်းခြင်းတွေတွေဆုံရမှာဖြစ်သလို ကံဆိုးခြင်းတွေကိုလည်း ရင်ဆိုင်ကြရမှာပါ။ လူတိုင်းကတော့ ကံကောင်းခြင်းတွေကိုပဲ လိုခြင်ကြမှာပါ။ တချို့ ဆိုဘာပဲလုပ်လုပ်\nအဆင်မပြေတာတွေ ကြုံနေရတာကို ကြုံဖူးကြပါလိမ့်မယ်။ စီးပွားရေးလုပ်လည်း အဆင်မပြေဘူး။ စီးပွားရေးအစဉ်ပြေတော့ ကျန်မာရေးက မကောင်းပြန်ဘူး။ လူဘောင်လောကကြီးကို ပြန်ကြည်လိုက်မယ်ဆိုရင် ဆင်းရဲသူနဲ့ ချ မ်းသာသူနှိုင်းယှဉ်လိုက်မယ်ဆိုရင် ချမ်းသာသူက အင်မတန်နည်းနေတာကိုတွေ့ရပါလိမ့်မယ်။ ဘာကြောင့်လည်းစမ်းစစ်ကြည့်တော့ ပြီးခဲ့တဲ့ဘဝတွေက ဒါန(လှူ တမ်းပေးကမ်းခြင်း)ကုသိုလ်နည်းခဲ့တဲ့လူတွေ ကအဆမတန်များနေလို့ပါ။ ဒါကရှေးကုသိုလ်နဲ့ဆိုင် တဲ့အချက်တစ်ချက်ပါ။ ကျွန်တော်အခုပြောချင်တာက\nလက်ရှိဘဝမှာဆိုးနေတဲ့ကံတွေကိုဘယ်လိုကောင်းအောင်လုပ်ရမလဲဆိုတာကိုပါ။ ဆိုးနေတဲ့ကံတွေကောင်းဖို့ အောက်ပါကုသိုလ်ငါးခုကိုနေ့စဉ်လုပ်ဆောင်ရပါမယ်။\nဒါနကုသိုလ်ဆိုတာကတော့ ပေးကမ်းခြင်း စွန့်ကြဲခြင်း လှူတန်းခြင်းလို့ အဓိပ္ပါယ်ရပါတယ်။ တတ်နိုင်တဲ့သူတွေကတော့ သိမ်ကြီးတွေ စာသင်ကျောင်းတိုက်ကြီးတွေ ရဟန်းခံရှင်ပြုကြီးတွေစသည်ဖြင့် သိန်းရာနဲ့ချီထောင်နဲ့ချီ လှူ တန်းကြပါတယ်။ အဲဒီလိုလှူ တန်းမှ ဒါနကုသိုလ်မြောက်တာမဟုတ်ပါဘူး။ နေ့စဉ်ပိုင်ရှင်မဲ့ခွေးတွေ ကိုအစာကြွေးခြင်း! ခိုလေးတွေကိုအစာကြွးခြင်း! ရဟန်းများအားဆွမ်းလောင်းခြင်း! မြတ်စွာဘုရားအား ဆွမ်း!ရေချမ်း!ဆီမီး!ပန်းကပ်လှူ ခြင်းများ ဟာလည်း ဒါနကုသိုလ်မြောက်ပါတယ်။ လှူ တန်းခြင်း မှာ နည်းသည်များသည်မဟုတ်ပဲ ရင်ထဲဖြစ်လာတဲ့စိတ်စေတနာပေါ်မှာပဲမူတည်ပါတယ်။\nသီလဆိုတာကတော့ စောင့်ထိန်းခြင်းလို့ အဓိပ္ပါယ်ရပါတယ်။ ကျွန်တော်တို့ပုထုဇဉ်လူသားတွေအနေနဲ့ ငါးပါသီလလုံခြုံ တယ်ဆိုရင် သီလစောင့်ထိန်းမှုအတွက်လုံလောက်ပါတယ်။ ငါးပါးသီလကတော့ သူတစ်ပါးအသက်သတ်ခြင်း! သူတစ်ပါးပစ္စည်းဥစ္စာအားခိုးယူခြင်း! သူ့ အိမ်ယာအားပြစ်မှားခြင်း!လိမ်လည်ပြောဆိုခြင်း! အရက်သေစာသောက်စားခြင်းတို့ပဲ ဖြစ်ပါတယ်။\nဂုဏ်တော်ဆိုတာကတော့ မြတ်စွာဘုရားရဲ့ဂုဏ်တော် ၉ပါးကိုဆိုလိုပါတယ်။ ဘရားဂုဏ်တော်၉ပါးထဲက တစ်ခုကို ပါဌိနဲ့ အနက်တို့ကို ရွတ်ဖတ်ပူစော်ခြင်းကိုခေါ်ဆိုခြင်းဖြစ်ပါတယ်။ ကိုယ်သိလိုဂုဏ်တော်ကိုးပါးလုံးရဲ့ပါဌိနဲ့အနက်တို့ကိုအလွတ်ရတယ်ဆိုရင်လည်း ပူစော်နိုင်ပါတယ်။ ဥပမာတစ်ခုနဲ့ ပူစော်ပုကို ဖော်ပြလိုက်ပါတယ်။ ဝိစ္စာ စရဏသဗ္မန္နော=အသိနှင့် အကျင့်ပြည့်စုံတော်မူသောမြတ်စွာဘုရားဟူ၍ ပူစော်ရမည်ဖြစ်ပါသည်။\nနေ့စဉ်မေတ္တာပို့ ခြင်းကို ခေါ်ဆိုတာပါ။ အရပ်ဆယ်မျက်နှာ၍ရှိကြကုန်သော ဝေနေယသတ္တဝါအပေါင်းနှင့် နတ်မြတ်နတ်ကောင်းအပေါင်းတို့အားမေတ္တာပို့သခြင်အား ဆိုလိုပါတယ်။ မေတ္တပို့သတဲ့ စာသားတွေကတော့ အများကြီးရှိပါတယ်။ အဲဒီထဲကမှ လူတိုင်းကြားဖူးနားဝရှိတဲ့ လွယ်ကူတဲ့ မေတ္တာပို့တစ်ခုကို ဖေါ်ပြပေးလိုက်ရပါတယ်။ အရှေ့အရပ်၍ ရှိသောအနန္ဒစက်ြဝဌာ အနန္ဒသတ္တဝါတို့ ဘေးရန်ခပ်သိမ်း ငြိမ်းကြပါစေ ဆင်းရဲခပ်သိမ်းငြိမ်းကြပါစေ ရောဂါခပ်သိမ်းငြိမ်းကြပါစေ နလုံးစိတ်ဝမ်းအေးချမ်းကြပါစေလို့ မေတ္တာပို့ပေးရမှာဖြစ်ပါတယ်။\nဘာဝနာဆိုတာကတော့ပွားများခြင်းကို ခေါ်ဆိုတာပါ။ သမထဘာဝနာနဲ့ ဝိပသနာဘာဝနာဆိုပြီးရှိရာမှ ဝိပသနာဘာဝနာကို ရှုမှတ်ပွားများရမှာဖြစ်ပါတယ်။မိမိစိတ်အားသန်တဲ့ ရှုမှတ်နည်းနဲ့ ရှုမှတ်နိုင်ပါတယ်။\nတရားစခန်းမဝင်ဖူးသေးတဲ့ သူတွေအတွက်ကတော့ ဝင်လေထွက်လေကိုသာ အာရုံပြုရှုမှတ်ခြင်းက အသင့်တော်ဆုံးလို့ အကြံပြု ချင်ပါတယ်။ ထိုမှတဆင့်အလုပ်ပေးတရားများနာခြင်း! တရားပတ်ဝင်ခြင်များဆက်လက်လုပ်ဆောင်သင့်ပါတယ်။\nအဆင်မပြေတာတွေပြေလည်သွားအောင် ဆိုးနေတဲ့ကံတွေ ကောင်းသွားအောင်အထက်ကဖေါ်ပြခဲ့တဲ့ အချက်ငါးချက်ကို နေ့စဉ်လုပ်ဆောင်သွားမယ်ဆိုရင်အားလုံးအဆင်ပြေသွားကြမှာပါ။ ကျွန်တော်တို့ steemitမိသားစုတွေလည်း ဒါန! သီလ!ဂုဏ်တော်!ေ မတ္တနဲ့ဘာဝနာတို့အား နေ့စဉ်ပွားပြီး အဆင်ပြေချောမွှေ့သော ဘဝများကိုပိုင်ဆိုင်နိုင်ကြပါစေလို့ ဆုတောင်းပေးလိုက်ရပါတယ်။\nတန်ဖိုးရှိတဲ့ပို့စ်ပါဗျာ လိုက်နာနိုင်အောင် ကြိုးစားပါမယ်\nမရှိလို့ မလှူမလှူလို့ မရှိဆိုသလို\nမရှိလည်း လှူလို့ အရာတွေရှိပါတယ်။\nလူတွေက အဲဒါလေးတောင် တွန့်တိုနေ ကြ တော့ ဆင်းရဲတာလည်း မဆန်းပါဘူးဗျာ။\nဒီတစ်ခါ bro မဟုတ်တော့ဘူး😂😂\nကံ အမြဲကောင်းစေဘို့ လုပ်အုံးမယ်လေ😊😊\nတန်‌ဘိုးရှိ‌သော အကျိုးရှိ‌သော Post ပါ။ လုပ်‌ဖြစ်‌အောင်‌ကြိုးစားပါ့မယ် အစ်‌ကို‌ရေ။\nဆရာဟာ တစ်ကယ်တော့ Steemit မှာ\nဒါန သီလ ဘာဝနာ ဂုဏ်တော် မေတ္တာ ဒီငါးခုထဲမှာ ကျမအနေနဲ့ကတော့ ဘာဝနာနဲ့ နဲနဲအလှမ်းဝေးနေသေးတယ် ကြိုးစားပါဦးမယ်\nCongratulations @mgmglattt! You have completed some achievement on Steemit and have been rewarded with new badge(s) :\nဟုတ်ကဲ့ဆရာကြိုးစားပါ့မယ်ရှင့်ဒီတစ်ခါတော့ တကယ်လုပ်ချင်စိတ် ပေါ်လာလို့ပါ ဆရာ😊\nဒါန သီလ ဂုဏ်တော် မေတ္တာ ဘာဝနာ ဆိုတဲ့ အချက်ငါးချက်နဲ့ ဂရုတစိုက် အသိ သတိလေးနဲ့ နေထိုင်မယ်ဆိုရင် ကံကောင်းလာမည်ဖြစ်တဲ့အကြောင်းပြောပြထားတာ မှတ်သားစရာ ကောင်းပါတယ်။သိနေသောအသိလေးတွေကို တဖန်ပြန်ပြီး ကိုယ်ပိုင်ဟန်ဖြင့်နားလည်လွယ်အောင်ရေးပြထားတာ အားလုံးအတွက် အကျိုးရှိစေပါတယ်။စိတ်ဝင်စားစွာဖြင့် အားပေးလျက်ပါခင်ဗျာ\nကိုသန့်ဇင်က post တိုင်းသေချာဖတ်ပြီးreply ပြန်တယ်\nအကုန်လုံး လုပ်ဖြစ်ဖို့တော့ လိုတာပေါ့နော် အစ်ကို\nYou gota2.93% upvote from @emperorofnaps courtesy of @mgmglattt!


စကားပြော နောက်ကျသော ကလေးများ အတွက် သုံးသပ် သင့်သော အချက်များ။ – Burmese Baby\nစကားပြော နောက်ကျသော ကလေးများ အတွက် သုံးသပ် သင့်သော အချက်များ။\nWeb Master | May 4, 2017 | Articles, Lifestyle | Comments\n? ကလေးက ၂ နှစ်ကျော်ပြီ မေမေ ပဲခေါ်သေးတယ်။ တခြားဆက်မပြောတတ်သေးဘူး။\n? ကလေးက ၁ နှစ်ခွဲရှိပြီ စကားတစ်လုံးစ နှစ်လုံးစပဲပြောသေးတယ်။\n? ကလေးက ၃ နှစ်ကျော်ပြီ စကားတစ်လုံးမှ မပြောဘူး။ဘယ်လိုလုပ်ရမလဲ။\n? ကလေးက မေးရင်မဖြေဘူး။ စကားသိပ်မပြောဘူး။ တခြားကလေးတွေနဲ့ သိပ်မဆော့တတ်ဘူး။\n? ကလေးစကားမပြောလို့ မူကြိုထားလိုက်တယ်။\n? ကလေးစကားမပြောဘူး။ ကြက်ဖင်ဆီဖူးကျွေးရမယ်ပြောတယ်။ ကျွေးတာပဲ မပြောဘူး။\n? ကလေး စကားမပြောလို့ ဗေဒင်ဆရာ သွားမေးတာ ငါးအကောင် တစ်ရာ လွှတ်ရမယ်ပြောလို့ လုပ်ပြီးပြီး ပြောပြီလားလို့ စောင့်နေတယ်။\n? ကလေး စကား မပြောလို့ သိုက်ကလာတယ်ပြောတယ်။ အမှားလုပ်ထားလို့ တဲ့ ။ဘိုးတော်ကို ၅၀၀၀၀တန် ပွဲပေးရမယ်။\n? ကလေး စကားမပြောတာ ဗေဒင် ဆရာက ပြောတယ်။ မူးမြစ်ရေကို တိုက်ရမယ်တဲ့ ။\n? ကလေး က မျိုးရိုးလိုက်တာ။ သူအချိန်တန်ရင် သူ့ဖာသာပြောလိမ့်မယ်။စောင့်ကြည့်။\nအထက်က စကားတွေကို ဖေဖေ မေမေတို့ ကြားဖူးသလိုရှိပါသလား? ကိုယ်တိုင်ကော တွေးဖူး၊လုပ်ဖူး ပါသလား?။\nကလေးစကားပြောအောင် ကြက်ဖင်ဆီဖူး ကျွေးချင်ကျွေးလို့ရပါတယ်။ ကြက်ဖင်ဆီကနေ ကလေးက အသားဓါတ်နဲ့ အဆီဓါတ်တော့ ရမှာပါ။ စကားပြောဖို့ ဦးနှောက်ကို ဘာမှ အထောက်အကူ မပြုနိုင်ပါဘူး။\nယတြာခြေတာနဲ့ ပွဲပေးတာတွေက မိမိတို့ရဲ့ ယုံကြည်ရာမို့ သေချာမပြောတတ်ပေမယ့် စကားပြောတယ်ဆိုတာ ဦးနှောက်ရဲ့ အလုပ်ဖြစ်တာမို့ ကလေးတို့ စကားပြောလာဖို့ လေ့ကျင့်ပေးမယ့်နည်းလမ်းတွေကို လိုက်နာ ဆောင်ရွက်မှသာ ကလေးဟာ တိုးတက်လာမယ်ဆိုတာကိုသာ ယုံကြည်ပါတယ်။\nဘာသာစကားဆိုတာ ဦးနှောက်ရဲ့ အလုပ်သက်သက်ပါ။ ဘာသာစကားတစ်ခုကို တတ်မြောက်ဖို့ အမြင်၊အကြား၊ အပြုအမူတွေကနေ သင်ယူရတာပါ။ ဒါတွေကို အလုပ်လုပ်ရတဲ့ ဦးနှောက်ရဲ့ အာရုံကြောအစိတ်အပိုင်းလေးတွေ အလုပ်လုပ်အောင် ၊ ကူညီသင်ကြားနိုးဆွပေးရမှာပါ။\nကလေးတစ်ယောက်ဟာ ၂ နှစ် ၃ နှစ်ကျော် လာလို့ စကားမပြောသေးရင် တစ်ခုခု လိုအပ်ချက်ရှိနေလို့ပါ။ ကလေးဟာ မျိုးရိုးလိုက်လို့ စကားပြောနည်းရင် သူသိပ်စကားမပြောဘဲ စကားပြောနည်းတာပဲ ရှိပါမယ်။ သူလိုအပ်လို့ ပြောရမယ့် စကားကို ပြောတတ်ရပါမယ် ပြောတတ်သင့်ပါတယ်။ ဒါကြောင့် စကားမပြောသေးရင် စောင့်မနေဘဲ သူဘာလိုအပ်လဲလို့ သိအောင် လုပ်ပြီး ဖြည့်ဆည်းကူညီပေးသင့်လှပါတယ်။ ဒါကြောင့် ကျွမ်းကျင်သူများနဲ့ ပြသတိုင်ပင်ပါလို့ ဆိုကြတာပါ။ နည်းလမ်းတွေ ရလာပြီး ကလေးနဲ့ မိမိတို့ရဲ့ ဘဝလည်း အဆင်ပြေလာမှာပါ။\nကလေးဟာ ရုပ်ပိုင်းဆိုင်ရာ ဖြစ်တဲ့ နား၊ မျက်စိ၊ခံတွင်းစတာတွေ ပုံမှန် ကောင်းမွန်တယ်။ အာရုံကြောပိုင်းဆိုင်ရာ ရောဂါ ( autism, speech delay, ADHD)အထွေအထူးမရှိဘူး ဆိုရင် ကလေးရဲ့ နေ့စဉ်ဘဝ ကို ပြန်သုံးသပ်သင့်ပါတယ်။\n⁉ကလေးပတ်ဝန်းကျင်က လူတွေက ကလေးကို ဘယ်လိုဆက်ဆံနေကြပါလဲ။\n⁉ကလေးဟာ တစ်နေ့တစ်နေ့ ဘယ်လို activity ရှိပါသလဲ။\n⁉ဘာသာစကား တစ်မျိုးထက်ပိုပြီး ကလေးက ကြားနေရတာလား။\n⁉ကလေးရဲ့ fine motor skill( လက်ချောင်းကလေးတွေရဲ့ အနုစိတ် တိုးတက်မှု) gross motor skill( ခြေလက်တွေရဲ့ သန်မာတိုးတက်မှု) တွေ အားလုံး အဆင့်အလိုက် ကိုက်ညီပါလား။\n⁉ကလေးဟာ အစားအစာကို သေချာ ဝါးစားတတ်တာ၊ဆပ်ပြာ ပူဖောင်း မှုတ်တတ်တာ၊ ပါးစပ် အနေအထားအမျိုးမျိုးနဲ့ အသံများ ပြုလုပ်တတ်တာ စတဲ့ အပြုအမူများ ပြုလုပ်ပြီး ခံတွင်းရှိ ကြွက်သားများ သန်မာမှု ရှိပါသလား။\nဒါတွေကို မိဘများ သုံးသပ်သင့်ပါတယ်။ ၂ နှစ်ခွဲ ၃-နှစ် ဖြစ်လာလို့ ကလေးဟာ စကား ကောင်းကောင်းမပြောသေးဘဲ နောက်ကျနေပြီဆိုရင် သူစကားပြောလာအောင် သူ့ဦးနှောက်ကို stimulateလုပ် နိုးဆွရမှာပါ။ သင်ကြားပေးရမှာပါ။ အလိုလို ဖြစ်မလာနိုင်ပါဘူး။ ခေါင်းကိုက်ရင် ခေါင်းကိုက် ပျောက်ဆေးသောက်ရသလို၊ သောက်လိုက်ရင် သက်သာသွားသလို စကားမပြောရင် ပြောလာအောင် နည်းလမ်းလေးတွေနဲ့ ( မျှော်လင့်ချက်အပြည့်နဲ့) ကလေးကို ကူညီပေးရင် သင်ကြားပေးရင် သက်သာလာပါလိမ့်မယ်။\nကလေးဟာ အိမ်မှာနေတဲ့ အချိန်တော်တော်များများမှာ အမေ(သို့) ကလေးပြုစုသူနဲ့ပဲ နေရတယ်။ အဲဒီပုဂ္ဂိုလ်ကလည်း စကားနည်းတယ်။ ကလေးကို ထမင်းကျွေး သန့်ရှင်းလုပ်ပေးတာလောက်ပဲရှိပြီး ကလေးကို တစ်ယောက်ထဲလွှတ်ထားမယ်၊ အတူတူဆော့ကစားပေးတာ ပုံပြင်ဖတ်ပြတာ၊ အချိန်ပေးပြီး အပြန်အလှန် ဆက်ဆံစကားပြောတာ နည်းတယ်ဆိုရင် ကလေးဟာ အကြားအာရုံကနေတစ်ဆင့် သင်ယူရမယ့် စကားလုံးတွေနည်းနေတာကြောင့် စကားလုံးတွေ မတိုးတက်ဘဲ မပြောတတ်တာလည်း ရှိနိုင်ပါတယ်။\nကလေးကို တီဗီ၊ဖုန်း၊တပ်ဗလက်တွေပေးထားတယ်၊ကလေးဟာ nursery songs တွေ၊ကာတွန်းတွေကြည့်ပြီး နေတဲ့ အချိန်တွေ အရမ်းများနေပြီး သီချင်းလေးတွေတော့ အရမ်းတတ်နေပါတယ်။ ဒါပေမယ့် လူလူချင်း ဆက်ဆံပြောဆိုဖို့ရာမှာ စကားပြောဖို့ရခက်နေတယ်။ ဘာဖြစ်လို့လဲဆိုတော့ ကလေးကို မျက်နှာချင်းဆိုင်ပြီး စကားပြောပေး၊ကစားပေး၊ နားထောင်ပေးမယ့် အချိန်ထက် တီဗီ ကြည့်နေတဲ့ အချိန်က များနေတော့ ကလေးက လူတွေ အချင်းချင်းဆက်ဆံပြောတာ ဘယ်လိုမှန်းမသိတာမျိုးဖြစ်တတ်ပါတယ်။ မျက်နှာအမူအယာ၊ အသံနေအသံထား၊အတူနေသူ ပြောနေသူရဲ့ ခံစားချက်တွေကနေတဆင့် ကလေးဟာ လူလူချင်း ဆက်ဆံပြောဆိုတာတွေကို သင်ယူတာမို့ TV ကသင်တာနဲ့ လူလူချင်း သင်တာဟာ ဘယ်လိုမှ မတူနိုင်ပါဘူး။\nကလေးဟာ မုန့်၊ ရေ၊ကစားစရာ၊ စာအုပ်စတာတွေကို တောင်းဆိုစရာမလို အရာရာ မိဘက အရမ်းလိုက်လုပ်ပေးနေတာမျိုးဆိုလည်း ကလေးရဲ့စူးစမ်းသင်ယူစိတ်ကို နှေးကွေးစေနိုင်ပါတယ်။ သူဘာလိုချင်လဲ၊ သူဘယ်လို တောင်းဆိုရမလဲ ဆိုတာမျိုးကို သင်ယူခွင့် နည်းနေတာမို့ ကလေးရဲ့ ဦးနှောက်က ဒါကို လုပ်ရကောင်းမှန်း မမှတ်သားထားတော့ပါဘူး။ ဒါကြောင့် ကလေးကို ကစားစရာ ပေးတော့မယ်ဆိုရင်တောင်” သမီးက ရုပ်ရုပ် လိုချင်တာလား? ပေးပါ… ပေးပါ” အဲလိုလေး တောင်းတတ်အောင် သင်ကြားပြီးမှ ပေးသင့်ပါတယ်။#နီတိုးလေးမေမေ\nသာသာစကားတစ်မျိုးထက်ပိုကြားနေရတဲ့ ကလေးတွေဟာလည်း စကားပြောနှေးနိုင်ပါတယ်။ရောပြီး ပြောကြတယ်ဆိုရင် ပိုဆိုးပါတယ်။ ကလေးကြည့်နေတဲ့ ကာတွန်း၊ nursery songs တွေက number songs တွေက အင်္ဂလိပ်လိုဖြစ်ပြီး အိမ်က လူကြီးတွေက ဗမာလိုပြောနေကြတော့ ကလေးက ဇဝေဇဝါဖြစ်နိုင်ပါတယ်။ ဘယ်ဟာကိုပြောရမှန်းမသိပဲ ဖြစ်နေတတ်ပါတယ်။ ဒါပေမယ့် ပုံမှန် ကလေးဆိုရင်တော့ နောက်ကျပေမယ့် သူ ရှင်းလင်းပြီးသိသွားတဲ့အခါ နှစ်မျိုးစလုံး ကျွမ်းကျင်စွာ ပြောလာတာလည်း ရှိပါတယ်။\nတစ်ချို့ ကလေးတွေက အမြင်အာရုံ ( visual learning) နဲ့ သင်ယူတတ်ပြီးတစ်ချို့က အကြားအာရုံ ( auditory learning)နဲ့ သင်ယူပါတယ်။ ဥပမာ – စာအုပ်လို့ သင်ပေးရင် visual learner က စာအုပ်ဆိုပြီး ကိုင်ပြ၊ပုံပြ မှ ပိုမှတ်မိပါတယ်။ သားပြေးလာလို့ ပြောရင် ပြေးဆိုတာကို ကလေးသိအောင်၊ လုပ်တတ်အောင်၊လိုက်ပြောအောင် အမူအယာနဲ့ ပြတာက ပိုထိရောက်ပါတယ်။ တစ်ချို့ အကြောင်းအရာများဆိုရင် ပုံဆွဲပြပြီး ပြောပြတာက ကလေးတို့ ပိုပြီး နားလည်လွယ်တတ်ပါသေးတယ်။\n⭐ ⭐ ⭐ကလေးစကားမပြောသေးလို့ မူကြိုသွားထားလိုက်တယ် ဆိုရာမှာလည်း မူကြိုက ကလေးရဲ့ အခြေအနေပေါ်လိုက်ပြီး ဆက်ဆံသင်ကြားပေးရင်တော့ ကလေးအတွက် အကျိုးရှိပြီး ပိုအဆင်ပြေနိုင်ပါတယ်။ပုံမှန်ကလေးတွေအတူ စာသင်၊ စာရေးခိုင်းတာမျိုးဆိုရင်တော့ စကားမပြောသေးတဲ့ ကလေးအတွက် ခက်နိုင်ပါတယ်။ အသက် ၃ နှစ်တောင် မပြည့်သေးတဲ့ ကလေး၊ အိမ်ကလူတွေနဲ့တောင် စကားပြောဆက်ဆံရေးလုပ်ဖို့ ခက်နေသေးတဲ့ ကလေး၊ သူစကားမပြောသေးတော့ သူနားလည်နိုင်စွမ်း ဘယ်လောက်ရှိနေလဲ၊ သူဘာလိုအပ်နေလဲသေချာ မပြောပြတတ်သေးတဲ့ကလေးကို ကစားဖော်ရှိတာကလွဲလို့ သူ့အတွက် အစိမ်းသက်သက်ပတ်ဝန်းကျင်မှာသွားထားလိုက်တာဟာ အရမ်းရက်စက်ရာကျတယ်လို့ ထင်မိပါတယ်။ ဒီအရွယ်ကလေးလေးတွေအတွက် အိမ်ဟာ သူတို့ မွေးထဲကနေလာတဲ့ လုံခြုံတဲ့ရင်းနှီးတဲ့နေရာပါ။ ကျောင်းထားတာကောင်းပေမယ့် ကိုယ့်ကလေးက ကျောင်းသွားနိုင်မယ့် စိတ်ပိုင်းဆိုင်ရာ၊ရုပ်ပိုင်းဆိုင် အဆင်သင့်ဖြစ်နေဖို့လိုပါတယ်။ဒါကြောင့် စကားမပြောသေးဘူး ဆိုရင်လည်း ကိုယ့်ကလေးရဲ့ အခြေအနေကို သေချာကြည့်ပြီး နားလည်တတ်ကျွမ်း သူတွေနဲ့ တိုင်ပင်သင့်ပါတယ်။\n၆ ဇန်နဝါရီ ၂၀၁၅\nကလေးငယ်ကို ဘာသာစကား (၂)မျိုး သင်ပေးချင်တဲ့ မိဘတွေအတွက်\nComments | Mar 12, 2018\nကလေးတွေ အသီးအရွက်စားအောင်ကျွေးရမယ့် အချက်(၃)ချက်\nComments | Jan 1, 2018\nComments | Jan 9, 2017\nကြောက်စရာကောင်းတဲ့ စမတ်ဖုန်းများ၏ ရေဒီရေးရှင်း(radiation) အန္တရာယ်\nComments | Mar 13, 2018


♫♥✿*ကျွန်မ ရဲ့ နားခိုရာ ♫♥✿*: အသိလေးနဲ့ ကာကွယ်ပါ\nThaiChannel3..ကနေ ကြည့်ုလိုက်ရတဲသတင်းလေးကို မှတ်မိသလောက်လေး ပြန်မျှဝေ အခုခေတ် နိုင်ငံတိုင်းလိုလိုမှာအရွယ်မရောက်သေးတဲ့ကလေးငယ်နဲ့အမျိုးသမီးတွေ အတင်းအဓမ္မ အကြမ်းဖက် ခံရမှုတွေပိုများလာပါပြီ။\nအကြမ်းဖက်ခံရမှုရဲ့ ၇၁ရာခိုင်နုန်းဟာ အသက်၈နှစ်ကနေ ၂၅အရွယ်ဖြစ်ပါတယ်.. အဓိက ကတော့ အရွယ်မရောက်သေးတဲ့ ကျာင်းသူလေးတွေ.ပါ ပြစ်မှူကျူးလွန်ကြတာကတော့. သူတို့ လေးတွေရဲ့ အသိမိတ်ဆွေတွေ သူငယ်ချင်းအပေါင်းအသင်းနဲ့ တွဲနေတဲ့ ချစ်သူတွေပါတဲ့ .. ကိုယ်မထင်မှတ်ထားတဲ့သူတွေပဲ အများဆုံးဒုက္ခပေးကြတာပါတဲ့။\nသူတို့နိုင်ငံမှာက ငယ်ငယ်ရွယ်ရွယ်နဲ့ မင်္ဂလာဆောင်ကြတယ်ဆိုတာ ရှားတယ်။ ချစ်သူဖြစ်ရင် အတူတူနေကြတယ်။ အလုပ်လုပ်ပြီးပိုက်ဆံစုကြတယ်။ အဆင်ပြေမှာမင်္ဂလာဆောင်ကြတာများတယ်။ တကယ်လို့ ဒီကြာထဲပြတ်သွားခဲ့ရင်လဲ.ဘာမှမဖြစ်ခဲ့သလိုအေးဆေးပဲ.သူ့ဓလေ့နဲ့ သူတော့ဟုတ်နေတာပေါ့ချမ်းကလဲ သူတို့တွေကိုမေးကြည့်တာပေါ့။ နင်တိုတွေ အခုလိုအတူတူနေတာ မိဘကမပြောဘူးလားဆိုတော့ တို့ အဖေနဲ့ အမေလဲဒီလိုနေလာကြတယ်လေတဲ့....ကောင်းရော..။\nတစ်လောက ကြည့်လိုက်ရတဲ့ သတင်းလေးမှာလဲ သမီးရည်းစားတွေဖြစ်တဲ့ ကောင်လေးနဲ့့ကောင်မလေး အတူတူနေပြီးတော့ ကောင်လေးကအပြင်ခဏသွားမယ်ဆိုပြီးထွက်သွားပါတယ်။နောက်တော့သူ့ သူငယ်ချင်း ၈ ယောက်ကို ဖုန်းဆက်ခေါ်ပါတယ်။ ငါ့ချစ်သူနဲ့ အတူတူလာနေလို့ ရတယ်ဆိုပြီးတော့.သူငယ်ချင်းတွေနဲ့လွှတ်ပေးပါတယ်။ကောင်မလေးကလဲမိန်းကလေးအားနဲ့ ဆိုတော့ ၈ယောက် တစ်ယောက်မရုန်းနိုင်ဘူးပေါ့။ အဲ့ဒီအချိန်မှာ ကောင်မလေးရဲ့ ချစ်သူကောင်လေးက အခန်းအပြင်မှာ စောင့်ပေးနေတာတဲ့ \nတော်တော်နှမချင်းမစာနာတဲ့သူပဲနော်ပြီးတော့အားလုံးထွက်ပြေးသွားတယ်လေ။ကောင်မလေးမိဘတွေလဲ ရှက်လွန်းလို့ ငိုလိုက်တာအရမ်းပဲသူတို့ နိုင်ငံမှာကမှုခင်းသတင်းမှန်သမျှတစ်နိုင်ငံလုံးသိအောင်လွှင့်တော့. တခြားသူတွေလဲသံဝေဂယူပြီးဆင်ခြင်နိုင်တာပေါ့။\nကဲ သူငယ်ချင်းတို့ ကိုယ့်ကိုယ်ကို သတိလေးနဲ့ ဘယ်လိုနေရမလဲဆိုတာ ပြောပြမယ်နော်။\nကျောင်းဆင်းချိန်ရုံးဆင်းချိန်မှန်ပါစေ.။ တကယ်လို့ အချိန်ပို၇ှိရင်လဲ၇ှိတဲ့အကြောင်းအိမ်သားတွေကို အသိပေးထားပါကိုယ့်ရဲ့ ညီမလေးတွေကို ကိုယ်တိုင်ကျောင်းကြိုကျောင်းပို့ လုပ်ခိုင်းပါ။ မကြိုနိုင်ဘူးဆိုရင်တော့.ကျောင်းပြန်ချိန်ကိုသတ်မှတ်ထားပေးပါ။ ကျောင်းလွှတ်တာ၃နာရီဆိုလို့ ရှိရင်. ၃နာရီခွဲအိမ်အရောက်ပြန်ခိုင်းပါ.\n်အုပ်စုလိုက်သွားပါ။ခ၇ီးလမ်းမှာသူငယ်ချင်း အချင်းချင်း စိတ်ဝမ်းမကွဲပါစေနဲ့ တစ်ဦးကိုတစ်ဦးဂရုစိုက်ပါ။\nချမ်းတို့ ကျောင်းတက်တုန်းကသူငယ်ချင်းတစ်ယောက်ပြောပြဘူးတယ်.အရက်မူးနေတဲ့ အဖေက သမီးအရင်းကိုစော်ကားတာတဲ့ .အဲ့ဒါပတ်ဝန်းကျင်က ပြောတော့...အဲ့ဒီအဖေမပီသတဲ့ လူကလေ..\n.မကောင်းတာတွေ့ ရင်လမ်းမှန်ကို ပြုပြင်ပေးသင့်ပါတယ်...တားသင့်ပါတယ်.\nချမ်းတို့ ကျောင်းတက်တုန်းကဖြစ်ရပ်မှန်သတင်းပါ...ချမ်းတို့ အနီးကပ်တက်နေတဲ့ အချိန်မှာ\nရေးတဲ့ ဆရာတော်နာမည်မေ့နေလို့ ခွင့်လွှတ်ပါ....\nဲ့ မင်းသမီးလေးရဲ့ ပိုစ့်လေးတစ်ခုကို .ဒီပိုစ့်နဲ့ အတူတွဲတင်ပေးထားမယ်နော်.ပိုစ့်နာမည်က (ဆူး) တဲ\n``ဟိတ်…ညီမလေး ဈေးကိုလား စောလှချည့်လား ´´\n``ဟယ်….မမမျိုးမျိုး မတွေရတာတောင် တော်တော်ကြာနေပြီ ကလေးရော နေကောင်းရဲ့ လား\n``အောင်မလေးတော်……ဖြေးဖြေးမေးပါ မေးခွန်းတွေကလည်း အများကြီးပဲ ဘယ်ကစပြီး\n``မယူပါဘူးမမမျိုးရယ် ချစ်သူကတော့ ယူဘို့ ပြောနေပြီ အိမ်မက်ထဲမှာ…ဟိဟိ.´´\n``အကောင်းမှတ်လို့ နားထောင်တာ တော်တော်နောက်တယ် မမသွားတော့\n``ညီမလေး ယောင်္ကျားတွေကို မယုံပါနဲ့ မမမျိုးကိုကြည့် သူကအိမ်ထောင်သည် မမမျိုးစိတ်ဝင်စားပါ့\n``မမမျိုးရဲ့ အဖြစ်ကိုကြည့်ပြီး ညီမလေးတို့ မမှားရအောင် ရင်နာနာနဲ့ ပြောနေရတာပါ တစ်ည မမမျိုးနဲ့ \n``မမမျိုးလို မဖြစ်အောင် ဘယ်ယောင်္ကျားလေးကိုမှ အယုံမလွယ်ပါနဲ့ ညီမလေး\nwritten By ...Princess(www.thettantvillage.com)\nအပင်ပန်းခံပြီးဖတ်၇ှုအားပေးတဲ့ အတွက် ကျေးဇူးတင်ပါတယ်.\nစာဖတ်ရတာ မောသွားရင် အပြင်းဖြေ အညောင်းပြေ ကော်ကော်တိုက်မယ်နော်..\nသောက်ဖူးတဲ့ သူလဲ ထပ်ယောက်လို့ ရတယ်နော်.\nဒီလင့်လေးကို ..နှိပ်လိုက်ပါ..ကြိုက်တာ ထည့် ပြီးသောက်နော်..Free....\nသူငယ်ချင်းတို့ ပေးတဲ့Credit လေးတစ်ခုဟာ စာရေးသူအတွက် တန်ဖိုးအရှိဆုံးပါ..\nWritten By ရွာသူလေးချမ်းချမ်း ရင်တွင်းဖြစ် at 10:01 AM\nLabels: ရင်သို့ ထိသောစာ


New Royal Enfield Bullet Electra 5s How To Make & အရာအားလုံးလုပ်ပါ! | သတ်မှတ်ချက်များနှင့်အတူမော်တော်ဆိုင်ကယ် catalog, ရုပ်ပုံများ, ratings, ပြန်လည်သုံးသပ်ခြင်းများနှင့် discusssions\nHome → တော်ဝင် Enfield → New Royal Enfield Bullet Electra 5s How To Make & Do Everything!\n11 Jun 2015 | စာရေးသူ: dima | ဟာ Off comments အပေါ် New Royal Enfield Bullet Electra 5s How To Make & အရာအားလုံးလုပ်ပါ!\nRoyal Enfield Bullet Electra 500 T က – Bike Trader UK – News and Reviews Hub\n2012 Royal Enfield C5 Classic Chrome 1st Ride – မော်တော်ဆိုင်ကယ်ယူအက်စ်အေ\n18.06.2015 | ဟာ Off comments အပေါ် Classic Bike News – June 2011.\nDucati Diavel ဟွန်ဒါ DN-01 အလိုအလျောက်အားကစား Cruiser Concept ကို တစ်ဦးဆိုင်ကယ်ဟွန်ဒါအတွက် KTM 125 ပြိုင်ပွဲ Concept ကို စက်ဘီး Kawasaki ER-6n စက်ဘီး Kawasaki ရင်ပြင်လေး ဟွန်ဒါ DN-01 Harley-Davidson XR 1200 ခံယူချက် အိန္ဒိယကာကွယ်ရေးဦးစီးချုပ် Classic Moto Guzzi 1000 Daytona Injection Ducati Desmosedici GP11 ဟွန်ဒါ Goldwing ရှေ့ပြေးပုံစံ M1 Brammo Enertia မော်တော်ဆိုင်ကယ်ဟွန်ဒါအိပ်မက်ကလေးများ Dokitto Bajaj Discover သင်္ဘော MV Agusta 1100 Grand Prix ဆူဇူကီး B-ဘုရင်ကနောက်ဆုံး prototype တော်ဝင် Enfield Bullet 500 ဂန္ထဝင် Aprilia Mana 850 ဆူဇူကီး B ကိုဘုရင်က Concept ကို စမတ် eScooter Ducati 60 ဟွန်ဒါ X4 အနိမျ့ Down ဆူဇူကီး Colleda CO ဆူဇူကီး AN 650


သံစဉ်မဲ့ အလင်္ကာများ: နိုင်ငံသစ်\nစာရေးသူ--> တပြည်သူ အိမ့်ချမ်းမြေ့ (စာတင်ချိန်) 12:54 AM\nကောင်းလှချည်းလား ဒေါင်းမြကြည်ရဲ့ ဆိုတဲ့ သြော်ဘာသံလိုပေါ့ နိုင်ငံသစ်ဆီသို့ မျှော်မှန်းရင်း ဖရဏာပီတိ ဂွမ်းဆီထိမိပါ၏။\nကဗျာ လေးက အသဲခိုက်ခိုက်ထိမိအောင် ခံစားရပါတယ်။\nကျွန်တော်ကိုတိုင်လည်း လူထုနဲ့ အတူ ရန်ကုန် မှာ လမ်းလျောက် နေဆဲပါ။ ကို နေမိုးရဲ့ရဲ့ ကွန့်မန်ကိုလည်း ထောက်ခံကြိုဆိုပါတယ်\nA kari La Yeik Thar said...\nAfter i read this poem, I am really really proud of you. It's give me lots of feeling. I'm so sorry that I'm so so far away from my country.\n(Okanagan လွင်ပြင်ခရီး )